SunOnline: Minimum wage in civil servant unge kanboduvunthakah halleh nulibeyne: Wage bod member\nމިނިމަމް ވޭޖުން ސިވިލްސާވަންޓުންގެ ކަންބޮޑުވުންތަކަށް ހައްލެއް ނުލިބޭނެ: ވޭޖް ބޯޑު މެންބަރު\nމުޙައްމަދު ނާއިލް ހަފީޒް 22 Sep 2021, 20:09\nމިނިމަމް ވޭޖް ބޯޑުގެ މެމްބަރު މައުރޫފް ޒާކިރު --- ސަން ފޮޓޯ/ އަހްމަދު ސައީދު\nމިނިމަމް ވޭޖުން ސިވިލް ސާވަންޓުންގެ އެއްވެސް ކަންބޮޑުވުމަކަށް ހައްލެއް ނުލިބޭނެކަމަށް މިނިމަމް ވޭޖް ބޯޑު މެންބަރަކު ވިދާޅުވެއްޖެއެވެ.\nމިނިމަމް ވޭޖް ބޯޑުގެ މެމްބަރު މައުރޫފް ޒާކިރު މިއަދު "ސަން"އަށް ވިދާޅުވީ މިނިމަމް ވޭޖްގެ ގޮތުގައި ކަނޑައަޅަން ސަރުކާރުން ހުށަހަޅާފައި ވަނީ ކުޑަ އަދަދުތަކެއް ކަމަށެވެ. އަދި އެ ބޯޑުގެ ކަންކަން ނިންމަނީ މެޖޯރިޓީއަށް ބަލައިގެންކަމަށްވުމުން މަސައްކަތްތެރިންގެ ފަަރާތުން ހުށަހަޅާ އެއްވެސް ކަމެއް ފާސްނުވާކަމަށް މައުރޫފް ވިދާޅުވިއެވެ.\n"ބޯޑުގެ މެޖޯރިޓީ މި އޮންނަނީ ސަރުކާރާ ވަޒީފާ ދޭ ފަރާތަަށް. އެހެންވީމާ އެއީ ނިންމުންތައް ނިމޭ ކޮޅަކީ. މަސައްކަތްތެރިން ހުށަހެޅީ 8،900 ރުފިޔާ މިނިމަމް ވޭޖުގެ ގޮތުގައި ކަނޑައަޅަން،" އޭނާ ވިދާޅުވިއެވެ.\nއޭނާ ވިދާޅުވިގޮތުގައި މިނިމަމް ވޭޖް ކަނޑައެޅުމަށް ކުރަންޖެހޭ ދިރާސާތައް މިހާރު ވަނީ ނިމިފައެވެ. ދެން އޮންނާނީ މިނިވަމް ވޭޖް ކަނޑައެޅުމެވެ.\nމިނިމަމް ވޭޖް ކަނޑައެޅުމަށް އެކި ތާރީޚުތައް ސަރުކާރުން ދިންނަމަވެސް އެ ތާރީޚުތައް ފަހަނައަޅައި ދިޔައިރުވެސް މިނިމަމް ވޭޖް ކަނޑައެޅިފައެއް ނުވެއެވެ.\nމިނިމަމް ވޭޖް ބޯޑުގެ ބައްދަލުވުމެއް މާދަމާ ބާއްވަން ނިންމާފައިވާއިރު، އެ ބައްދަލުވުމުގައި މިނިމަމް ވޭޖް ކަނޑައެޅޭނެ ކަމުގެ ޔަގީންކަމެއް އަދި ނެތް ކަމަށް މައުރޫފް ވިދާޅުވިއެވެ.\n"ފަހަރެއްގަ މާދަމާ މިނިމަން ވޭޖް ކަނޑައެޅިވެސްދާނެ. ކަނޑަނޭޅިވެސް ދާނެ،" މައުރޫފް ވިދާޅުވިއެވެ.\nމުސާރައާއި އިނާޔަތްތަކުގެ މައްސަލައިގައި ސިވިލް ސާވިސް މުވައްޒަފުންވަނީ އާދިއްތަ ދުވަހު ކަންބޮޑުވުން ފާޅުކޮށް އިހުތިޖާޖުކޮށްފައެވެ. އަދި ހޯމަ ދުވަހު ގިނަ އަދަދެއްގެ މުވައްޒަފުން މަސައްކަތަށް ނުނިކުމެ ހަޅުތާލު ވެސް ކޮށްފައިވެއެވެ.\nސިވިލް ސާވިސް މުވައްޒަފުންގެ އެންމެ ބޮޑު ޑިމާންޑަކަށް ވެފައި އޮތީ މުސާރައާއި އިނާޔަތްތައް ބޮޑުކޮށްދިނުމެވެ. އަދި މިނިމަމް ވޭޖު އަވަހަށް ކަނޑައަޅައިދިނުމެވެ.\nމިނިމަމް ވޭޖްގެ ގޮތުގައި ކަނޑައެޅުމަށް ސަރުކާރުން ހުށަހެޅި އަދަދު ރަސްމީ އެއްވެސް ފަރާތަކުން ކަށަވަރުކޮށްދީފައެއްނުވެއެވެ.\nމިނިމަމް ވޭޖް ބޯޑުގެ ޗެއާމަނަކީ ގ. ސިލްވަރުގޭ މަރިޔަމް ހާލިދާއެވެ. އެ ބޯޑުގެ މެމްބަރުންނަކީ މއ. މާންދޫ، އިބްރާހިމް ނޫރައްދީނާއި ހ. ސީސްސައިޑް، މުހައްމަދު އަލީ ޖަނާހް އާއި ހއ. ހޯރަފުށީ ޗާންދަނީގޭ އަލީ އާދަމްގެ އިތުރުން ބ. ކެންދޫ، ދާއިރާ، މައުރޫފް ޒާކިރެވެ.


Ibra Ah Haggu Badhalu Ninmaanee Shareeathun, Sarukaarakun Eh Noon: Raees Nasheed - Vaguthu\nއިބްރާއަށް ހައްޤު ބަދަލު ނިންމާނީ ޝަރީއަތުން، ސަރުކާރަކުންނެއް ނޫން: ރައީސް ނަޝީދު\nމަންދު ކޮލެޖާއި ސަރުކާރާއެކު ވެފައިވާ އެއްބަސްވުން ޤާނޫނާ ޚިލާފަށް ކުރީގެ ސަރުކާރުގައި އުވާލައިގެން މަންދު ކޮލެޖްގެ ވެރިޔާ އިބްރާޙީމް އިސްމާއީލް (އިބްރާ) އަށް ޙައްޤު ބަދަލު ދޭން ޖެހޭ ކަމަށް ޤަބޫލުފުޅު ކުރައްވާ ކަމަށާއި އެކަމަކު އެ ބަދަލު ކަނޑައަޅާނީ ޝަރީއަތުން ކަމަށް ރައްޔިތުންގެ މަޖިލީހުގެ ރައީސް، ކުރީގެ ރައީސް މުޙައްމަދު ނަޝީދު ވިދާޅުވެއްޖެއެވެ.\nމަންދު ކޮލެޖު ހިންގާ ކުންފުންޏަށް ބަދަލުގެ ގޮތުގައި 15 މިލިއަން ރުފިޔާ ދޭން ރައީސް އޮފީހުގެ ސެޓަލްމަންޓް ކޮމިޓީއިން ނިންމުމާ ގުޅިގެން ރައްޔިތުންގެ މަޖިލީހުގައި ތިއްބެވި ރައީސް ނަޝީދަށް ތާއީދު ކުރައްވާ މެންބަރުން ވަނީ އެ ކަމަށް ވަރަށް ބޮޑަށް ފާޑުވިދާޅުވެފައެވެ. އެ ބަދަލު ނަގައިދޭން ނިންމީ އޮންނަ އުސޫލުތަކުގެ ތެރެއިން ނޫން ކަމަށް އެ މެންބަރުން ވިދާޅުވެއެވެ.\nރައީސް ނަޝީދު ޒޫމް މެދުވެރިކޮށް މިއަދު ބޭއްވި ނޫސްވެރިންގެ ބައްދަލުވުމުގައި ނޫސްވެރިއަކު ކުރި ސުވާލަކަށް ޖަވާބު ދެއްވަމުން އެމަނިކުފާނު ވިދާޅުވީ މަންދު ކޮލެޖާއި ހިންގަން ޖެހޭ ސްކޫލްގެ ކަންކަން ވެސް ކުރިއަށް ދަނިކޮށް އޭރުގެ ސަރުކާރުން އެއްބަސްވުން އުވާލާފައި ވަނީ ވަރަށް ބޮޑަށް ބޭއިންސާފުން ކަމަށެވެ. މަންދު ކޮލެޖްގެ ވެރިޔާ އިބްރާއަށް ހައްގު ބަދަލު ދޭން ޖެހޭ ކަމަށް ވިދާޅުވިއެވެ.\nއެހެންވިޔަސް އެ ބަދަލަކީ ޝަރީއަތުން ކަނޑައަޅަން ޖެހޭ ބަދަލެއް ކަމަށް ރައީސް ނަޝީދު ވިދާޅުވިއެވެ.\n"އެ ބަދަލު ކަނޑައަޅާނީ ޝަރީއަތުން، އަޅުގަނޑުމެން [އެމްޑީޕީން ނޫނީ ސަރުކާރުން] ނިންމަން ޖެހޭ ކަމެއް ނޫން އެއީއެއް،" ރައީސް ނަޝީދު ވިދާޅުވިއެވެ.\nމަންދު ކޮލެޖަށް ބަދަލު ނަގައިދިނުމާ ގުޅިގެން އެމްޑީޕީގެ ބައެއް މެންބަރުން ނުރުހުން ފާޅުކުރައްވަމުން ގެންދެވިއިރު، އިބްރާ ވެސް ގެންދެވީ މީސް މީޑިއާގައި އެ މެންބަރުންނަށާއި ރައީސް ނަޝީދަށް ބަހުގެ ހަމަލާތައް ރައްދު ކުރައްވަމުންނެވެ. މީގެ ކުރިން ދުވަހަކު ވެސް ނަޝީދަށް ފާޑުވިދާޅު ނުވާ ވަރަށް އިބްރާ ގެންދެވީ އެމަނިކުފާނަށް ފާޑުވިދާޅުވަމުންނެވެ.\nމަންދު ކޮލެޖަށް 15 މިލިއަން ރުފިޔާގެ ބަދަލެއް ދޭން މި ސަރުކާރުން އެއްބަސްވެފައިވާއިރު، އިބްރާއަކީ މި ސަރުކާރުގެ އިކޮނޮމިކް މިނިސްޓަރު ފައްޔާޒު އިސްމާއީލްގެ ބޭބެއެވެ. އަދި ރައީސް އޮފީހުން ބޭއްވި ނޫސްވެރިންގެ ބައްދަލުވުމެއްގައި ސެޓަލްމެންޓް ކޮމިޓީގެ ފަރާތުން އެ އޮފީހުގެ ލީގަލް ކައުންސެލް އަޙްމަދު އަބްދުﷲ އަފީފް ވާހަކަ ދެއްކެވިއިރު އެއީ އިބްރާއާއި ފައްޔާޒުގެ ޅިޔަނެކެވެ. މީގެ ކުރިން އެ އާއިލާގެ ބޭފުޅުންގެ މަސްލަހަތު އޮންނަ ބިގް ކުންފުންޏަށް ވެސް މި ސަރުކާރުގައި ބަދަލު ނަގައިދީފައިވެއެވެ.\nޖޫން 5, 2021 17:12\nއިބުރާއަށް އެއްވެސް އެއްޗެއްދޭން ނުޖެހޭނެ.އެތަނަމަރާމަތު ކުރީވެސް ދަވްލަތުގެ ފަރާތުން ދިން3މިލިއަން ރުފަިޔާގެ ލޯނަކުން އަދިވެސް އެފައިސަ ދައްކަ ނުނިމޭ.


ރަޝިޔާއާ ގުޅިގެން ސުޓްރެޓީޖިކް ހަތިޔާރު މަދުކުރުމަށް އެމެރިކާ ވަޢުދުވެއްޖެ\nމުހައްމަދު ޖަވާދު ޔޫސުފު 26 މާރޗް 2012\nސޯލް (މާޗް 26): ރަޝިޔާއާ ގުޅިގެން ސްޓްރެޓީޖިކް ހަތިޔާރު މަދުކުރުމަށް އެމެރިކާ މަސައްކަތްކުރާނެ ކަމަށް އެމެރިކާގެ ރައީސް ބަރަކް އޮބާމާ ވިދާޅުވެއްޖެވެ.\nދެކުނުކޮރެޔާގެ ސިއޯލްގެ ހެންކޮކް ޔުނިވަރސިޓީގައި ވާހަކަ ދައްކަވަމުން އޮބާމާ ވިދާޅުވީ ނިއުކްލިޔާ ހަތިޔާރު މަދުކުރުމަކީ އެމެރިކާގެ ސްޓެރެޓީޖިކް ލަނޑުދަނޑިއެއް ކަމަށާއި އެ ލަނޑުދަނޑި ޙާސިލްކުރުމަށް ރަޝިޔާއާ ގުޅިގެން އެމެރިކާ މަސައްކަތްކުރާނެ ކަމުގަ އެވެ. ހެންކޮކް ޔުނިވަރސިޓީގައި ކުރިޔަށްދާ ނިއުކްލިޔާ ސަލާމަތާ ބެހޭ ސަމިޓް ބައްދަލުވުމެއްގައި ދެއްކެވި ވާހަކާގައި އޮބާމާ ބޮޑަށް އަމާޒުކުރެއްވީ އުތުރުކޮރެޔާގެ ނިއުކްލިޔާ ޕްރޮގްރާމް ހުއްޓުވުމާ ބެހޭ ގޮތުންނެވެ.\nއަދި ނިއުކްލިޔާ ހަތިޔާރު ނެތް ޤައުމެއް ކަމަށްވާ އީރާނުން ނިއުކްލިޔާ ބިރުކުރިމަތިވާ ކަމަށް އިޝާރާތް ކުރައްވައި އޮބާމާ ވާހަކަ ދެއްކެވި އިރު ސިއްރިޔާތުގައި ނިއުކްލިޔާ ހަތިޔާރު އުފައްދައި އެއިން އަވަށްޓެރި ޤައުމުތަކަށް ބިރުދައްކަމުން ގެންދާ އިސްރާއީލުގެ ނިއުކްލިޔާ ބިރުވެރިކަމަށް އޮބާމާ ލޯމަރާލެއްވި އެވެ. އަދި އިނގިރޭސިވިލާތާއި ފަރަންސޭސިވިލާތުން އެ ޤައުމުތަކުގެ ނިއުކްލިޔަރ ހަތިޔާރުތައް އައުކުރުމަށް ކުރަމުންގެންދާ މަސައްކަތަށާއި ޚުދުއެމެރިކާ އުފައްދަމުން ގެންދާ ނިއުކްލިޔަރ ހަތިޔާރުގެ އައު ޓެކްނޮލޮޖީ ތަކާ ބެހޭ ގޮތުން ވެސް އޮބާމާ ވާހަކައެއް ނުދައްކަވަ އެވެ.\nއޮބާމާގެ ވާހަކަ ދެން އަމާޒުކުރެއްވީ އެމެރިކާއާ އިދިކޮޅު ހަތިޔާރުއެޅި ޖަމާއަތްތަކުގެ އަތްމައްޗަށް ނިއުކްލިޔާ ހަތިޔާރު އަރާފާނެ ކަމަށް ބުނެ އެމެރިކާ ޒަމާނުއްސުރެ ދައްކަމުންގެންދާ ވާހަކަތަކަށެވެ. މިފަދަ ޖަމާއަތްތަކުގެ އަތްމައްޗަށް ނިއުކްލިޔަރ ހަތިޔާރު އަރައިފި ނަމަ އިންސާނިއްޔަތާދެކޮޅަށް އޭގެބޭނުންކޮށްފާނެ ކަމަށް ވިދާޅުވެ އެމެރިކާ ކުރިއްސުރެ ދައްކަމުން ގެންދާ ވާހަކަތައް އޮބާމާ ތަކުރާރުކުރެއްވި އެވެ.\nއެމެރިކާއަކީ ދުނިޔޭގައި އިންސާނުންނާ ދެކޮޅަށް ނިއުކްލިޔަރ ހަތިޔާރު ބޭނުންކުރި ހަމައެކަނި ޤައުމެވެ. އެމެރިކާ ވަނީ ދެފަހަރެއްގެ މަތިން ނިއުކްލިޔަރ ބޮން އަޅައި ޖަޕާނުގެ ތިން ލައްކައަށް ވުރެ ގިނަ ރައްޔިތުން އެއްފަހަރާ މަރާލާފަ އެވެ. (ނޫސްއެޖެންސީތައް)\nއަރުޝީފަށް ނެގީ 06/01/2017 18:04\nއެންމެފަހުން އަޕްޑޭޓްކުރީ 17/10/2018 21:10\nކޮރޯނާ!: ކައިވެނިކޮށްގެން ފަންސާސް އަހަރު އުފަލުގަ އުޅުނު ދެމަފިރިއަކު ވެންޓިލޭޓަރުގަ އަތާއަތް ގުޅާލައިގެން ތިބެ މަރުވެއްޖެ!\nއަބްދުއްލަތީފް5ގަޑިއިރު ކުރިން


Fenavaraa maagandakee bacteria haayyakah vedhaane | Mihaaru\nފެންވަރާ މާގަނޑަކީ ބެކްޓީރިއާ ހާއްޔަކަށް ވެދާނެ\n17 ނޮވެމްބަރ 2018 - 06:352comments\nފެންވެރުމުން ހުރިހާ މިލަތަކެއް ދޮވެވި ސާފުވާނެ ކަމުގެ ޔަގީންކަން އޮވެ އެވެ. އެކަމަކު ފަހުގެ ދިރާސާއެއްގައި ބުނަނީ ފުއްޕާމޭގެ އިންފެކްޝަނެއް ޖައްސާ ނުރައްކާތެރި ބެކްޓީރިއާއެއް ފެންމާގަނޑުން ހަށިގަނޑަށް ވަދެފާނެ ކަމަށެވެ.\nފާހާނާ ކިތަންމެ ރީތިކޮށް ސާފުކުރި ކަމުގައި ވިޔަސް ފެންމާގަނޑު ސާފުކުރުމަކީ އާންމުކޮށް ކުރާ ކަމެއް ނޫނެވެ. ދިރާސާ ޓީމުން ބުނީ އެމެރިކާ އައި ޔޫރަޕްގައި ވެސް، ފެންމާގަނޑުން މައިކޯބެކްޓީރިއާ ވަރަށް ގިނައިން ފެނިފައިވާ ކަމަށެވެ. މިއީ ފުއްޕާމޭގެ އިންފެކްޝަން ޖައްސާ ބެކްޓީރިއާ ވެސް އެންމެ އާންމުކޮށް ފެންނަ އެއް ތަން ކަމަށް ދިރާސާގައި ބުނެފައިވެ އެވެ.\nޔުނިވަސިޓީ އޮފް ކޮލަރާޑޯގެ ކޯޕަރޭޓިވް އިންސްޓިޓިއުޓް ފޯ ރީސާޗް އިން އެންވަޔަރަމަންޓް ސައިންސްގެ އެސޯސިއޭޓް ރިސާޗާ މެތިއު ގިލްބާޓް ވިދާޅުވީ އަހަރެމެން މި އުޅެނީ ބެކްޓީރިއާ އިން ފުރިފައިވާ ދުނިޔެއެއްގައި ކަމަށާއި ކޮންމެ ދުވަހަކު އެތައް ބައިވަރު ބެކްޓީރިއާއަކަށް ހުށަހެޅޭއިރު ގިނަ ބެކްޓީރިއާ އިން އެއްވެސް ގެއްލުމެއް ނުވާ ކަމަށެވެ.\n"... މީގެ ތެރޭގައި ކޮންމެވެސް ވަރަކަށް ގެއްލުން ދޭ ބެކްޓީރިއާ އާއި ވަރަށް ނުރައްކާ ބެކްޓީރިއާ ވެސް ހިމެނޭ،" އޭނާ ވިދާޅުވި އެވެ.\nފެން ސަޕްލައިކުރާ ސިސްޓަމުގެ ތެރޭގަ އާއި ފެންމާގަނޑުގައި ވެސް ބެކްޓީރިއާ އާލާވެ އެވެ. އެކަމަކު ފުއްޕާމޭގެ އިންފެކްޝަން ޖައްސާ ބެކްޓީރިއާ މީގެ ތެރޭގައި މަދު ކަމަށް، "އެމްބަޔޯ" ޖާނަލްގައި ޝާއިއުކޮށްފައިވާ ދިރާސާގައިވެ އެވެ.\nގިލްބާޓް ވިދާޅުވީ މި ދިރާސާ އަކީ ފެންމާގަނޑު ނަގައި އެއްލައިލަން ޖެހޭ ވަރުގެ ބިރުވެރި ހޯދުމެއް ނޫން ކަމަށާއި ކުރަންވީހާ ވެސް ކަމަކީ ފާހާނާ ސާފުކުރާއިރު ސާފުކުރާ ތަކެތީގެ ލިސްޓަށް މާގަނޑު ވެސް އިތުރުކޮށްލުން ކަމަށެވެ. ސަބަބަކީ ނުރައްކާތެރި ބެކްޓީރިއާގެ ފުރުސަތު އޮންނަ މިންވަރު ކުޑަވުމެވެ.


Maamunagaa hulhuvan booking ah hulhuvaalaifi\nމާމުނަގާ ހުޅުވަން ބުކިންއަށް ހުޅުވާލައިފި\nއިންޓަކޮންޓިނެންޓަލް ގްރޫޕުން ރާއްޖޭގައި ހުޅުވާ މާމުނަގާ ރިސޯޓް އަންނަ ސެޕްޓެމެބްރު މަހު ހުޅުވުމުގެ ގޮތުން، ރިސޯޓަށް އަންނަ ޓޫރިސްޓުންގެ ބުކިންއަށް ހުޅުވާލައިފި އެވެ.\nއިންޓަކޮންޓިނެންޓަލް ބްރޭންޑުން މެނޭޖުކޮށް ބަހަލައްޓާ ރ. މާމުނާގަ ސޮފްޓް އޯޕަނިން އޮތީ މި އަހަރުގެ ސެޕްޓެމްބަރު މަހު އެވެ. އެ ރިސޯޓު ހުޅުވުމުގެ ގޮތުން މާޗު މަހު ވަނީ ގިނަ އަދަދެއްގެ މުވައްޒަފުން ވެސް ނަގާފަ އެވެ.\nއިންޓަކޮންޓިނެންޓަލްގެ އާ މި ރިސޯޓް ރާއްޖޭގައި ހުޅުވަނީ އެކި ފެންވަރުގެ 81 ވިލާއާއެކުގަ އެވެ. މި ރިސޯޓުގައި ބީޗް ވިލާތަކާއި ލެގޫން ވިލާ އަދި އޯވަ ވޯޓާ ވިލާތަކުގެ އިތުރުން ރާއްޖޭގެ ގުދުރަތީ ރީތިކަން ފެންނަ ގޮތަށް ހަދާފައި ހުންނަ ރެޒިޑެންސް ވިލާވެސް ހުރެ އެވެ. އަދި ހާއްސަ ސްޕާތަކާއި ސުވިމިން ޕޫލް އަދި ކުޑަކުދިން ކުޅޭނެ ހާއްސަ ސަރަހައްދު ވެސް ހުރެ އެވެ.\nވެލާނާ އިންޓަނޭޝަނަލް އެއާޕޯޓުން ފުރައިގެން 35 މިނެޓުން ދެވޭ ރާސްތާގައި ހުޅުވާ މި ރިސޯޓު ހިންގާ އިންޓަކޮންޓިނެންޓަލް ކުންފުނިން ރާއްޖޭގައި ފަސް ރިސޯޓު ހިންގަ އެވެ.އެ ރިސޯޓު ތަކަކީ ފޯ ސީޒަންސް ކުޑަ ހުރާ އާއި ލަނޑާ ގިރާވަރު އަދި ގިލި ލަންކަންފުށީގެ އިތުރުން ސިކްސް ސެންސަސް ލާމު އަދި ހޮލިޑޭ އިން ކަނޑޫމާ އެވެ.\nދުނިޔޭގައި ޓޫރިޒަމްގައި ފުޅާ ދާއިރާއެއްގައި ހަރަކާތްތެރިވާ މި އިނގިރޭސިވިލާތުގެ މި ބްރޭންޑުން ދުނިޔޭގެ 100 ގައުމެއްގައި 5000 އަށްވުރެ ގިނަ ހޮޓަލާއި ރިސޯޓު ހިންގަ އެވެ.\nމާމުނަގާ ޓޫރިޒަމް ރިސޯޓް


ސާފް ޖޫނިއަރ އެތުލެޓިކްސް ޗެމްޕިއަންޝިޕް\nއިންޑިއާގެ ރަންޗީގައި މިމަހުގެ 10ން 12އަށް ބޭއްވުމަށް ހަމަޖެހިފައިވާ2ވަނަ ސާފް ޖޫނިއަރ އެތުލެޓިކްސް ޗެމްޕިއަންޝިޕްގައި ރާއްޖެއިން ވާދަކުރާ ގޮތަށް ނިންމައި މުބާރާތަށް ފިރިހެން5އެތުލީޓުންގެ ޓީމެއް ހޮވައިފިއެވެ.\nމި މުބާރާތުގައި ވާދަކުރާ އެތުލެޓިކްސް ޓީމް ހޮވާފައިވަނީ މިއަހަރު މާލެ އާއި ރާއްޖޭގެ އަތޮޅު ތަކުގައި އެސޯސިއޭޝަނުން ބާއްވާފައިވާ އެކިއެކު މުބާރާތުގައި ވާދަކުރި އެތުލީޓުންގެ ތެރެއިންނެވެ. މި ގޮތުން މުބާރާތުގައި ވާދަކުރުމަށް ހޮވާފައިވާ އެތުލީޓުންތެރޭގައި ހިމެމެނީ ހދ. ކުޅުދުއްފުށިން 1 އެތުލީޓް، މާލެއިން 1 އެތުލީޓް އަދި އައްޑޫ ސިޓީން3އެތުލީޓުންނެވެ. ޓީމާއެކު މުބާރާތަށް ދާނީ އެސޯސިއޭޝަންގެ ސްޕްރިންޓް ކޯޗް އަޙްމަދު ފާޢިލް އެވެ.\nމުބާރާތުގައި ވާދަކުރާ އެތުލީޓުންނަކީ އޭޝިއަން ޔޫތު ގޭމްސްގެ ސެމީފައިނަލްގައި ވާދަކޮށް އޭޝިއާގެ 200މ ދުވުމުގެ ގަދަ 16 އެތުލީޓުންގެ ތެރޭގައި ހިމެނިފައިވާ އައްޑޫ ސިޓީ ޝަރަފުއްދީން ސްކޫލްގެ ޙުސައިން ޝަހުދާން ފަހުމީ\nގައުމީ ކަސްރަތު މުބާރާތް، މަކީޓާ ޖޫނިއަރ ޗެމްޕިއަންޝިޕް، އެޓޯލް އިންޓަރ ސްކޫލް އަދި މައިލޯ އިންޓަރ ސްކޫލްގައި ވާދަކުރި ކަލާފާން ސްކޫލްގެ ޙުސައިން ނަވާފް ރައޫފް\nމައިލޯ އިންޓަރ ސްކޫލްގައި ވާދަކުރި އައްޑޫ ހައި ސްކޫލްގެ ޢަލީ ނާޢިމް ޙުސައިން\nމަކީޓާ ޖޫނިއަރ ޗެމްޕިއަންޝިޕް، އެޓޯލް އިންޓަރ ސްކޫލް، އަދި މައިލޯ އިންޓަރ ސްކޫލްގައި ވާދަކުރި ޝަރަފުއްދީން ސްކޫލްގެ އިބްރާހީމް އަމީން ޙަސަން ދީދީ\nއެޓޯލް އިންޓަރ ސްކޫލް އަދި މައިލޯ އިންޓަރ ސްކޫލްގައި ވާދަކުރި ހދ. ކުޅުދުއްފުށީ ޖަލާލުއްދީން ސްކޫލް ޙުސައިން ރިޒާއެވެ.\nމިމުބާރާތުގައި ރާއްޖެއިން ވާދަކުރާނީ ފިރިހެން ކުދިންގެ 100މ، 200މ، 400މ ދުވުން 100މ އަދި 400މ ރިލޭގައެވެ.\n2007ވަނަ އަހަރު ސްރީލަންކާގެ ކޮލަމްބޯގައި ބޭއްވުނު ފުރަތަމަ ސާފް ޖޫނިއަރ އެތުލެޓިކްސް ޗެމްޕިއަންޝިޕްގައި ވާދަކުރި ރާއްޖޭގެ އަންހެން އަދި ފިރިހެން ޖޫނިއަރ ޓީމް ވަނީ އަންހެން އަދި ފިރިހެން 100މ ރިލޭ އާއި 400މ ރިލޭގައި ވާދަކޮށް ބްރޯންޒް މެޑަލް ހޯދާފައެވެ.


ކޮޕާޑެލްރޭ: ބާސާ ދެވަނަ ބުރަށް ދަތުރު ކޮށްފި | Sandhaanu\nކޮޕާޑެލްރޭ: ބާސާ ދެވަނަ ބުރަށް ދަތުރު ކޮށްފި\nކޮޕާ ޑެލްރޭ ގައި ރޭ ބާސާއާއި ކޯނެއްލާ ބައްދަލު ކުރި މެޗް 2-0 ގެ ނަތީޖާއިން ބާސާ ކާމިޔާބުކޮށް، ‘ރައުންޑް އޮފް 16’ އަށް ބާސާ ދަތުރުކޮށްފިއެވެ.\nރޭގެ މެޗްގައި ދެޓީމުގެ ފަރާތުންވެސް ވަނީ ވާދަވެރި ކުޅުމެއް ފެނިގެން ގޮސްފައެެވެ. އެޓޭކް ކުރުމަށް ދެޓީމުންވެސް ގިނަ މަސައްކަތްތަކެއް ކުރި ނަމަވެސް، މެޗްގެ ފުރިހަމަ ވަގުތު ހަމަވީ ދެޓީމުން ކުރެ ޓީމަކަށް ގޯލެއް ކާމިޔާބު ނުކުރެވިއެވެ.\nފުރިހަމަ ވަގުތު ހަމަވުމުން ނަތީޖާ ނެރެން ކުޅުނު އިތުރު ވަގުތުގެ ކުޅުން ފެށުމާއިއެކު ބާސާއިންވަނީ ގޯލް ހުޅުވާލައިފައެވެ. މި ގޯލް 92 ވަނަ މިނިޓުގައި ބާސާއަށް ކާމިޔާބު ކޮށްދިނީ އޯސްމާން ޑެމްބެލޭއެވެ. އެއަށް ފަހު ބާސާއަށް މޮޅު ޔަޤީން ކޮށްދިނީ 120 މިނިޓުގެ ކުޅުން ހަމަވެ، އިތުރު ވަގުތުގެ 1 ވަނަ މިނިޓުގައި ބާސާގެ ބްރެއިތްވެއިޓް ކާމިޔާބު ކޮށްދިން ގޯލާއި އެކުއެވެ.\nކޮޕާ ޑެލްރޭގެ ދެވަނަ ބުރަށް ބާސާ ދަތުރު ކޮށްފާ ވާއިރު، ވަރުގަދަ ރިއާލް މެޑްރިޑް މި މުބާރާތާއި ވަނީ އަލްވަދާއު ކިޔަން ޖެހިފައެވެ.


Namaadhu jamaa'ayi libi, emmen ufalun\nމާލޭގެ މިސްކިތެއްގެ ޖަމާއަތުގައި ނަމާދު ކުރަނީ: އަލުން މިސްކިތަަށް ދެވޭ ގޮތް ވުމުން އެންމެނަށް އުފާވެރިކަން ލިބިފައިވޭ -- ފޮޓޯ: އަވަސް އޮންލައިން\nމިދިޔަ އަހަރު ރޯދަމަހާ ބައްދަލުވި އިރު ރާއްޖެ އޮތީ ކޮވިޑްގެ ބިރާއި ހާސްކަމުގެ ތެރޭގަ އެވެ. ކޮވިޑް-19 އިން ކުއްލިއަކަށް ބިންދާލި ރާޅުގެ ހޮޅީ ތެރެއަށް "އޮޅާލައި" ހިތްތައް ދަތިކަމާއި މާޔޫސްކަމުގެ ތެރެއަށް ގަންބާލާފަ އެވެ. އަދި އެންމެ ބޮޑު މާޔޫސްކަމެއް ގެނުވީ އެ ރޯދަމަހު މިސްކިތްތަަކުގައި ނަމާދު ނުކުރެވޭނެ ކަމަށް އިއުލާނު ވުމުންނެވެ. ދިވެހި ތާރީހުން އައި އެފަދަ ފުރަތަމަ ފަހަރެވެ.\nމުޅި ރާއްޖެ ކޮވިޑްގް ލޮކްޑައުނަށް ދާން ޖެހުމުން މިސްކިތްތައް ވެސް ބަންދު ކުރީ އެވެ. އެފަހަރުގެ ރޯދަމަސް ވެސް ނިމިދިޔައީ އެ ހާލަތުގައި ގޭބަންދުވެ ތިބެއެވެ. ޖަމާއަތު ތަރާވީސް ނަމާދެއް ވެސް ނުކުރެވުނެވެ. އެންމެން އެކަމާ ހިތާމަކުރި އެވެ. އެކަމަކު ކޮވިޑާއެކު ދެވަނަ ރޯދަ މަހެއްގެ ތެރެއަށް މިހަރު ވަދެވުނު އިރު ހާލަތު ވަނީ ބަދަލުވެ އެވެ. މަންޒަރު މުޅިން ތަފާތެވެ. މި އަހަރުގެ މުލަރޯދައިން ފެށިގެން މިސްކިތްތައް ފުރައިލީ އެންމެން ހިތްހަމަޖެހުމާއެކު އެވެ. މިސްކިތަށް އަރާ މީހުނާއި މިސްކިތުން ފައިބާ މީހުންގެ ކިބައިން ފެންނަނީ ހިތްހަމަޖެހުމާއި އުފާވެރި ކަމެވެ.\n"މިސްކިތްތައް ބަންދުވުމުން ވަރަށް ދެރަވެފައި ހުރީ... ކާފަޔާއެކީ އަބަދުވެސް ނަމާދަށް އަންނަނީ. ލާސްޓް އިޔާ [މިދިއަ އަހަރު] ގޭގަ ކާފަޔާ އެކީ ނަމާދު ކުރީ. މިހާރު ވަރަށް އުފާވެފައި މިހުރީ ނަމާދަށް މިސްކިތައް އާދެވޭތީ." ދޮށީ އުމުރު މީހެއްގެ އަތުގައި ހިފައިގެން މިސްކިތަށް ދިޔަ ކުޑަ ފިރިހެން ކުއްޖަކު ބުނެލި އެވެ.\nކުޑަކުއްޖަކު ބެލެނިވެރިޔަކާއެކީ މިސްކިތައް އަރަނީ: ރޯދަ މަހާއެކު މިސްކިތްތައް ވަނީ ފުރާލާފައި -- ފޮޓޯ: އަވަސް އޮންލައިން\nއުމުރު 80 އަހަރު ވެފައިވާ އިސް ރައްވެއްސަކު މިދިއަ ބުދަ ދުވަހު މިސްކުތުން ފައިބައި ދަމުން ބުނި ގޮތުގައި ކޮވިޑްގެ ފިޔަވަޅުތަކާއެކުގައި ވެސް މިތަކަށް ނަމާދަށް ދެވޭ ގޮތްވެ، އަދި ނަމާދު ޖަމާއަތް ހެދޭ ގޮތް ވުމުން އުފަލުން އޭނާގެ ހިތް ފުރައިފި އެވެ.\n"މާސްކް އަޅައިގެން ވިޔަސް މިހާރު މިސްކިތައް ނަމާދަށް އާދެވޭތީ ނަމާދު ޖަމާއަތް ހެދޭތީ ވަރަށް ހިތްހަމަޖެހޭ. ބޭބެއަކީ މިސްކިތައް ދާން ނޫނީ ބޭރަށް ނުކުންނަ މީހެއް ވެސް ނޫން. އެކަމަކު މިދިޔަ އަހަރު ގޭގައި އިންނަން ޖެހުމުން ވަރަށް ބޮޑަށް މާޔޫސްވި، މިހާރު އެ މާޔޫސްކަން ފިލައި ގޮސްފި، މިހާރު މިހުރީ އުފަލުން،" އޭނާ ބުންޏެވެ.\nމިސްކިތައް ވެސް ވަނީ ހުޅުވާފަ އެވެ. އަދި ޖަމާއަތުގައި ނަމާދު ކުރަން ހުއްދަދީފައި ވަނީ އެޗްޕީއޭގެ ގައިޑްލައިނާއި ހިލާފުނުވާނެ ގޮތަށެވެ. އެންމެ ބޮޑު އުފަލަކީ މިސްކިތަށް ދެވޭ ގޮތްވުމެވެ. ނަމަދު ޖަމާއަތް ގާއިމް ކުރެވޭނެ ގޮވުމެވެ. ރޯދައާއެކު މިސްކިތްތައް ފުރާލާފައިވާއިރު މީހުންގެ މޫނު މަތީން ފާޅު ވަނީ އުފަލުގެ ޝުއޫރުތަކެވެ. ފެންނަނީ މުޅީން އުޖާލާ މަންޒަރެކެވެ.\n"ވަރަށް ދެރަވި މިދިޔަ އަހަރު ގޭގަ އިންނަން ޖެހުމުން. [އަޅުގަނޑު] ނަމާދު ކުރަން ބޭނުން ކުރާ ގޮނޑި އަބަދުވެސް ހުންނާނީ މިސްކިތުގައި. އެންމެފަހުން އެ ގޮނޑި ގެއަށް ގެންނަން ޖެހުނީ. މިދިޔަ އަހަރުގެ ރޯދަމަހު ހީވީ ކުރެވެންވާ ވަރަށް އަޅުކަންތައް ނުކުރެވޭހެން. ގޭގައި ކިތަންމެ ވަރަކަށް އަޅުކަންތައް ކުރިޔަސް މިސްކިތުން ލިބޭ ހިތްހަމަޖެހުމެއް ނުލިބޭ." އުމުރުން 65 އަހަރުވީ މީހަކު އޭނާގެ ޝުއޫރު ފާޅުކުރި އެވެ.\nޖަމާއަތުގައި ބައިވެރިވުމަށް މިސްކިތައް އަރާ މަންޒަރު: މިހާރު ނަމާދު ޖަމާއަތް ގާއިމް ކުރެވޭ -- ފޮޓޯ: އަވަސް އޮންލައިން\nމިދިއަހަރު ޖަމާއަތު ތަރާވީހެއް ނުކުރެވެ އެވެ. އެކަމަކު މި އަހަރު އެ ފުރުސަތު ލިބިފައި ވެއެވެ. ފުރަތަމަ ހުއްދަ އައީ ގައިދުރުކޮށް ނަމާދަށް ތިބޭ ގޮތަށެވެ. ފަހުން އެ އުސޫލު އައީ ކައިރި ކައިރީގައި ސަފު ހެދޭގޮތަށެވެ. އެހެންވެ އެންމެވެސް މިތިބީ އެއީ ލިބުނު އެންމެ ބޮޑު އެއް އުފުލަށް ހަދައިގެނެވެ.\n"ވަރަށް އުފާވާނެ ދެއްތޯ؟ މިއަހަރު ރޯދައަށް ވެސް އަސްލު ހިޔެއް ނުކުރަން މިސްކިތްތައް ހުޅުވާލާނެއެކޭ. ކޮވިޑް އަދިވެސް ފެތުރޭ ވަރު ކުޑައެއް ނޫން. ގައިދުރު ކޮށްގެން ނޫނީ ދުރު ނުކޮށްވެސް މިސްކިތައް އާދެވެންޏާ މައްސަލައެއް ނެތް. އެންމެ އުފާވީ ތަރާވީހު ނަމާދަށް ޖަމާއަތަށް އާދެވޭތީ." މީހަކު ބުންޏެވެ.\nއާ އަހަރެއްގެ އާ ރޯދަ މަހާއިލައްވާއިރު ނަމާދަށް މިސްކިތްތައް ހުޅުވާލުމާއި ނަމާދު ޖަމާއަތްތައް ގާއިމު ކުރެވޭނެ ގޮތް ވުމުން އެކަންކަން ބަންދުވެފައި އޮތުމުން އެންމެންގެ މޫނުން މަތީން މިހާތަނަށް ފެނުނު މޯޅިވުމުގެ ރޫފިލައި އުފާވެ އުޖާލާވެފައި ވެއެވެ. ޖަމާއަތް ލިބުމުން އެންމެން މިހާރު ތިބީ އުފަލުންނެވެ. ކޮންފަަދަ ބޮޑު ނިއުމަތެއް ހެއްޔެވެ؟\nރޯދަ މަހާ ރޯއްޖާ ރޯދަ މަސް މިސްކިތް + ކޮވިޑް-19 އިގެ ބަލާއާފާތް ލޮކްޑައުން ޕްރޮޓޮކޯލް


Dhuniyeyge Emme Agu Bodu Defender Ge Gothugai Maguire United Ah - Vaguthu\nދުނިޔޭގެ އެންމެ އަގުބޮޑު ޑިފެންޑަރުގެ ގޮތުގައި މެގުއާ ޔުނައިޓެޑަށް\nލެސްޓާ ސިޓީގެ ޑިފެންޑަރ ހެރީ މެގުއާ މެންޗެސްޓާ ޔުނައިޓެޑަށް ބަދަލުވާން އެއްބަސް ވެއްޖެއެވެ.\nމެގެއާ ޔުނައިޓެޑަށް ބަދަލުވެފައި ވަނީ ދުނިޔޭގެ އެންމެ އަގުބޮޑު ޑިފެންޑަރުގެ ގޮތުގައެވެ. އެއީ 80 މިލިއަން ޕައުންޑުގެ އަގަކަށެވެ. ޔުނައިޓެޑުން މެގެއާ ހޯދަން މިއަދު ތިންވަނަ ބިޑެއް ކުރީ ލެސްޓާއިން އޭނާ ވިއްކާލަން ބުނެފައިވާ އަގަށްވުރެ ފަސް މިލިއަން ޕައުންޑް ބޮޑުކޮށެވެ. އުމުރުން 26 އަހަރުގެ މެގެއާ މި ހަފްތާ ތެރޭގައި ޔުނައިޓެޑްގެ މެޑިކަލް ފުރިހަމަ ކުރާނެ ކަމަށް ހަބަރުތައް ބުނެއެވެ.\nމިދިޔަ އަހަރުގެ ޓްރާންސްފާ ސީޒަންގައި ލިވަޕޫލުން ވާޖިލް ވެން ޑައިކް އެ ކްލަބަށް ގެންދިޔައީ 75 މިލިއަން ޕައުންޑަށެވެ. ޔުނައިޓެޑުން ވަނީ މެގެއާގެ ޓްރާންސްފާއެކު އެ ރެކޯޑު މުގުރާލާފައެވެ. މެގެއާއަށް ޔުނައިޓެޑުން އަބަދުވެސް ފާރަލަމުންދިޔައިރު، އޭނާ ގެންދަން ޔުނައިޓެޑުން ފަސް ޖެހިފައި ވަނީ ލެސްޓާއިން ކިޔާ އަގުބޮޑުވުމުންނެވެ.\n2011 ވަނަ އަހަރު ޝެފިލްސް ޔުނައިޓެޑުން ކެރިއަރު ފެށި މެގެއާއަކީ 2014 ވަނަ އަހަރު ހަލް ސިޓީ ޕްރިމިއާ ލީގަށް ކޮލިފައި ކޮށްދިން ޓީމުގެ މުހިއްމު ކުޅުންތެރިއެކެވެ. ލެސްޓާއާއެކު ލީގުވެސް އުފުލާލި މެގެއާއަކީ އިނގިރޭސި ގައުމީ ޓީމުގެވެސް ފުލް 11އިން ޖާގަ ހޯދަމުން އަންނަ ޑިފެންޑަރެކެވެ. ހާއްސަކޮށް މެގެއާގެ ކުޅުން މިދިޔަ އަހަރު ވޯލްޑް ކަޕްގައި ފާހަކަ ކޮށްލެވުނެވެ.


ލޯބިވަން ޔާރާއޭ 04 – Esfiya – Dhivehi Vaahaka Site\n- by ifoo - 97- October 8, 2019\nއޮފީހަށް ދިޔަ މަގުމަތީގައި ގޮސް ކާލާނެ ލުއި އެއްޗެއް ގަނެލުމަށް ދިމްނާ ކައިރީގައި ހުރި ފިހާރައަކަށް ވަނެވެ. ތަފާތު އެކި ލުއި ކާނާތައް ބެހެއްޓިފައިވި ހަރުތައް ބަލަމުންދިޔަ ދިމްނާ ސިހުނީ ކުއްލިއަކަށް މީހަކު އޭނަގެ އަތުގައި ހިފާ އެމީހަކާ ދިމާލަށް އަނބުރާލުމުންނެވެ. އެވަގުތު ނުހަނު ގާތުން ފެނުނު ސޫރައިން ދިމްނާގެ ހިތުގައި ބިރުވެރިކަމުގެ ރާޅު ބާންޏެއް ދަތުރުކޮށްލިއެވެ.\n” ފަވާޒް… ” ލިބުނު ސިހުމުގައި ދެލޯ ބޮޑުކޮށްލައިގެން ހުރި ދިމްނާގެ ދުލުން މަޑުމަޑުން އެޒުވާނާގެ ނަން އިވިލިއެވެ. އެއާއެކު ކުރިމަތީގައި ހުރި ޒުވާނާގެ ތުންފަތަށް ވިހަ ހިނިތުންވުމެއްވެރިވިއެވެ. ރަސްމީ ހެދުމުގައި ހުރި އެޒުވާނާގެ ފަން އިސްތަށިގަނޑު ކަނދުރާ އާއި ހަމައަށް އާދެއެވެ. ތުނިކޮށް ތުނބުޅި މަތިމަސް ބަހައްޓާފައިވީއިރު ހަމުގެ ކުލަ މާ އަލި ނޫންނަމަވެސް ރީތި ގޮތެއް ހުއްޓެވެ. ދިމްނާއަށް އަދިވެސް ހުރެވުނީ އެއްވެސް ހަރަކާތެއްނެތިއެވެ. ހިތުގައިވި ނުތަނަވަސްކަމުގެ ސަބަބުން ކުޑަ ހިނދުކޮޅެއްގެ ތެރޭގައި އޭނަގެ ނިއްކުރިން ދާތިކިތައް ފާޅުވާން ފެށިއެވެ. ” ހާދަ ބިރެެއްތިގަތީ… އަހަރެން ނޫޅެމޭ ދިމް ކާލާކަށް… ” ކުރިއަށްވުރެ ދިމްނާ އާއި ކައިރިއަށްޖެހިލަމުން ފަވާޒް މަޑުމަޑުން ބުނެލިއެވެ. ހަރުތަކަކާ ނިވާވެގެން ހުރުމުން ސޭޓަކަށް އިން މީހާއަށްވެސް އެދެމީހުން ފެންނަ ގޮތެއްނުވިއެވެ. ފަވާޒްގެ ގާތްކަމުން ހިތް އިތުރަށް ނުތަނަވަސްވީ ނަމަވެސް ބިރާއި ސިހުން އެއްފަރާތްކޮށްގެން ނޫނީ ސަލާމަތްނުވާނެކަން ދިމްނާގެ ހިތް ބުނެލިއެވެ.\n” ލީވް މައި ހޭންޑް… ” ބިރާއި ސިހުން އެއްފަރާތްކޮށް ދަތްތައް ޖައްސާ ބާރުކޮށްލައިގެން ހުރެ ރުޅިވެރިކަން ދައްކާލަމުން މިހެން ބުނެ ދިމްނާ އޭނަގެ އަތް ފަވާޒްގެ އަތުގެ ތެރެއިން ދަމައިގަތެވެ. ” އޯހް… އެޓިޓިއުޑް… އައި ލައިކް ދެޓް… ” ކުޑަކޮށް ހައިރާންވެފައި ހުރިހެން ފަވާޒް އެހެން ބުނެ މަލާމާތުގެ ހިނިތުންވުމެއް އޭނަގެ ތުންފަތަށް ވެރިކޮށްލިއެވެ. ” ޑޯންޓް ޔޫ ޑެއަރ… ދެވަނަ ފަހަރަށް އަހަރެންގެ އަތުގަ ހިފަން އުޅެފިނަމަ ސޭޓަށް އަޑުއިވޭ ވަރަށް ގޮވާނަން… ” ފަވާޒް ކުރިއަށް ފިޔަވަޅެއް އަޅާލުމާއެކު ދިމްނާ ފަހަތަށް ޖެހިލާ ޝަހާދަތް އިނގިލި ދިއްކޮށްލައިގެން ހުރެ ފަވާޒަށް އިންޒާރުދިނެވެ. އަދި އެންމެ ސިކުންތަކުވެސް މަޑުކުރުމެއްނެތި ކައުންޓަރު ކައިރިއަށް ދިޔުމަށް ހިނގައިގަތެވެ. ދިމްނާގެ އެހަރަކާތުންވެސް ފަވާޒްގެ ތުންފަތަށް ވެރިވީ މަލާމާތުގެ ހިނިތުންވުމެކެވެ. ކައުންޓަރު ކައިރި ދިމްނާ ހުރިއިރުވެސް ހަރުތަކާ ނިވާވެގެން ހުރި ފަވާޒްގެ ނަޒަރު ހުއްޓިފައިވީ ދިމްނާއަށެވެ. އޭނަގެ ދަހިވެތި ނަޒަރުތައް ދިމްނާގެ ހަށިގަނޑުން އެންމެ ހިނދުކޮޅަކަށްވެސް ވަކިވެގެންނުދެއެވެ. ދިމްނާ ނުކުތުމާއެކުހެން ފަވާޒްވެސް އިތުރަށް މަޑުކުރުމެއްނެތި ފިހާރައިން ނުކުންނަން ހިނގައިގަތެވެ.\nފިހާރައިން ނުކުން ދިމްނާ އަވަސް ހިނގުމެއްގައި ހިނގަމުންދިޔައިރު ދޭތެރެއަކުން ފަހަތް ބަލައިލައެވެ. ފަވާޒް އޭނަގެ ފަހަތުން އަންނަތަން ފެނި އިތުރަށް ރުޅިގަދަވެ ހިތް ނުތަނަވަސްވިއެވެ. މަގުމަތީގައިވެސް ކޮންމެފަދަ ކަމެއް ކުރަންވެސް ފަވާޒް ފަސްނުޖެހޭނެކަން ދިމްނާއަށް އެނގެއެވެ. އެވަގުތު އެހެން ލައިފައި ދިޔަ ޓެކްސީއަކަށް ދިމްނާ އަތް އެނގިއެވެ. ނަސީބު ކަންދިމާކުރި ގޮތުން ޓެކްސީ އައިސް އޭނަގެ ކައިރީ މަޑުކޮށްލިއެވެ. އެންމެ މިނެޓެއްވެސް ލަސްކުރުމެއްނެތި ދިމްނާ ޓެކްސީއަށް އަރާ ދާންވީތަން އަވަހަށް ބުނެލިއެވެ. ދިމްނާ ޓެކްސީއަށް އެރިތަން ފެނި ފަވާޒް ދުވެފައި އެދިމާލަށް މިސްރާބުޖެހިއެވެ. އެހެނަސް އެހިސާބަށް އޭނައަށް ދެވުމުގެ ކުރިން ޓެކްސީ އޭގެ މަންޒިލަށް ދަތުރު ފަށައިފިއެވެ. ފަވާޒް އުނަގަނޑުގައި ދެއަތް އަޅުވައިލައިގެން ހުރެ ހިތްހަމަނުޖެހިފައި ހުރި ފަދައިން ފައިން ޕޭމެންޓް މަތީގައި ބާރަށް ޖެހިއެވެ. ފަވާޒްގެ ހަރަކާތްތަކަށް ކާރުގެ ލޯގަނޑުން ބަލަން އިން ދިމްނާއަށް ފުން ނޭވައެއް ދޫކޮށްލެވުނެވެ. ދެވަނަ ސިކުންތުގައި އެތުނި ތުންފަތަށް ހިނިތުންވުމެެއްވެރިވިއެވެ.\n” ދިމް… ” އޮފީހަށް އައިސް ވަން ދިމްނާ ފެނި ރިސެޕްޝަން ކައިރި މަޑުކޮށްލައިގެން ހުރި ޔަނާލް ގޮވާލިއެވެ. ” އަހަރެން މިދަނީ ބްރޭކަށް… ދޭއްޖަހާއިރު ސްޓާފުންނަށް މީޓިންއަށް ކިޔާލަދެއްޗޭ… މާދަމާއަށް ލިބުނު ޑީލްއެއް އެކްސެޕްޓްކޮށްފިން… އެކަމާ ބެހޭގޮތުން ޑިސްކަސްކޮށްލަންވެގެން… ދި ގްރޭންޑް ކޮމްޕެނީއާއެކު ޑީލް ހެދީ… އެކޮޅުން ފުރިހަމަކުރަންޖެހޭ ޕޭޕަރވޯކްސްތައް ނިންމާފަ ފޮނުވާނެ ވާހަކަ ބުނި… ދިމް މެއިލް ޗެކްކޮށްލައްޗޭ… އައިސްފަ އިނިއްޔާ ޕްރިންޓް ނަގާފަ އަހަރެންގެ ކެބިންގެ މޭޒުމަތީގަ ބާއްވާ… އަންނާނަން ބްރޭކަށް ގޮސްފަ… ” ޔަނާލްގެ ވާހަކަތައް އަޑުއަހަން ހުރި ދިމްނާ މަޑުމަޑުން ބޯ ޖަހާލިއެވެ. ހިނިތުންވުމެއް ރައްދުކުރުމަށްފަހު ޔަނާލް އޮފީހުން ނުކުތުމަށް ހިނގައިގަތެވެ.\nއިކާން އޭނައަށް ޚާއްސަކުރެވިފައިވި ކެބިންގައި ފައިލްތަކެއް ބަލަން އިނެވެ. އެތައްއިރަކު އެމަސައްކަތުގައި އިނުމަށްފަހު ފައިލްތައް ލައްޕާލާާ މޭޒުގެ އެއްފަރާތުގައި ބެހެއްޓުމަށްފަހު ކުޑަކޮށް މޭޒާ ދުރުވެލަމުން އޭނާ އިށީންދެ އިން ކަޅުކުލައިގެ އެކްޒެކެޓިވް ގޮނޑީގައި ލެނގިލިއެވެ. ފުން ނޭވައެއް ދޫކޮށްލަމުން އިކާން އޭނަގެ ދެލޯ މަރާލިއެވެ. އެރީތި މޫނުމަތިން ވަރުބަލިކަން ފެންނަން ހުރިއިރުވެސް އެރީތިކަން ފަނޑުކޮށެއްނުލައެވެ. ހިތްތަށް ފަތަހަކޮށްލާފަދަ ޖާދޫވީކަމެެއް އިކާނަށް ލިބިފާވެއެވެ. މަޑުމަޑުން ދެލޯ ހުޅުވާލި އިކާން މޭޒު މަތީގައި އޮތް އޭނަގެ ފޯނު ނެގިއެވެ. ފޯނު ލޮކް ހުޅުވާލި ވަގުތު ފެނިގެންދިޔަ ފޮޓޮއަށް ބަލަން އިކާން އިނެވެ. ކަޅިޖަހާނުލައި އެފޮޓޮއަށް ބަލަން އިންއިރު އިކާންގެ މޫނު މަތީގައިވީ ބުނެދޭން ނޭނގޭފަދަ އަސަރުތަކެކެވެ. ފޮޓޯއިން ފެންނަމުންދިޔަ އަންހެން ކުއްޖާގެ ތުންފަތުގައި އިކާން އޭނަގެ ބޮޑުވައި އިނގިލިން ފިރުމާލިއެވެ. އިކާންގެ ކޮންމެ ހަރަކާތަކުން އެއީ އޭނައަށް ވަރަށް ޚާއްސަ ފަރާތެއްހެން ހީވެއެވެ. ހަމުގެ ކުލަ އަލި އެއަންހެން ކުއްޖާގެ މޫނު މަތީގައިވީ އުފާވެރިކަމެވެ. މައްޗަށް ލެނބިފައިވި ދިގު އެސްފިޔަތަކުން އެ ބޮޑު ދެލޮލުގެ ރީތިކަން އިތުރުކޮށްދެއެވެ. އުޅަބޮއްޓާ ހަމައަށް އަންނަ އެއިސްތަށިގަނޑުގެ ތިރީބައި ވަނީ ހިސާބަކަށް ބުޅިކޮށްފައެވެ. ބަލާބެލުމަށް ހިތްގައިމު ގޮތެެއް ހުރެއެވެ. ލޫޅާފަތި ހަށިގަނޑެއް ލިބިފާވީއިރު ލައިފައިވާ އަތްކުރު ހުދު ކުލައިގެ ޓޮޕްކޮޅާއި ކަކުލާ ހަމައަށް އަންނަ ކަޅުކުލައިގެ ސްކާޓުން ފަހުގެ ފެޝަނަށް ލޯބިކުރާ ކުއްޖެއްކަން ދޭހަވެގެންދެއެވެ. އެދޮން ފައިގެ ބޮޑު ބައެއް ހާމައަށްވީއިރު އަރާފައިވަނީ ކަޅުކުލައިގެ ހައިހީލަކަށެވެ. އެއްފައި މައްޗަށް އަނެއް ފައި ލައިގެން ބަގީޗާއެއްގެ ތެރޭގައި ހުރި ބެންޗެއްގައި އިށީންދެލައިގެން އިންއިރު ފަހަތުން ފެންނަމުންދިޔަ އެކި ކުލަކުލައިގެ މާމެލާމެލިން އެމަންޒަރު އިތުރަށް ފުރިހަމަކޮށްދެއެވެ. އިކާން ފޯނު މޭޒު މަތީގައި ބޭއްވުމަށްފަހު އަނެއްކާވެސް ފުން ނޭވައެއް ދޫކޮށްލިއެވެ. ސިކުނޑީގައި ދައުރުވަމުންދިޔަ ޚިޔާލުތަކުން އެއްފަރާތްވެލަން ބޭނުންވެފާފަދަ އަސަރެއް އިކާންގެ މޫނު މަތިން ހާމަވެއެވެ. މިހާރު އޭނަގެ ނަޒަރު ސީދާވެފައިވީ ސީލިންގަށެވެ. ފެންނަ ފެނުމަށް ކޮންމެވެސް ކަމަކާ ވިސްނަނީހެން ހީވެއެވެ. ހަޔާތުގެ އެދުވަސްތައް އަނބުރާ ލިބެން ކިތަންމެ ހިތް އެދުނަސް އެދުވަސްތައް ލިބޭނެކަމުގެ އެއްވެސް އުއްމީދެއްނެތެވެ. އެފަދަ ކަމަކަށް އުއްމީދުކުރުމުގެ ބޭނުމެއްވެސް ނެތްތާއެވެ. އޭނާ އެވަރަކުން އެހާ އަވަހަށް ވަޒީފާގެ މާހައުލަށް ނުކުތީވެސް ދިރިއުޅުމުގެ އެދުވަސްތައް ހަނދާން ނައްތާލަން ބޭނުންވުމުންނެވެ. އެޚިޔާލުތައް އޭނަގެ ސިކުނޑިންނާއި ހިތުން ފޮހެލަން ބޭނުންވީތީއެވެ. އެހެނަސް އަދި ކާމިޔާބުވުމުގެ އެއްވެސް އަސަރެއް ނުފެނެއެވެ. ސިކުނޑީގެ އެއްފަރާތެއްގައި އަބަދުވެސް އެހަނދާންތައް އާވެއާވެ ހުރެއެވެ. އެފަރާތާ ގުޅިފައިވި ކޮންމެ އެއްްޗެއް ފެންނަ ހިނދު އެއުފާވެރި ލޯބިވެތި ދުވަސްތައް އިކާންގެ ލޯ ކުރިމަތީގައި ސިފަވެގެންދެއެވެ. ” ވައި… ” ޚިޔާލުތަކުގައި ފީނަމުންދިޔަ އިކާންގެ ދުލުން މަޑުމަޑުން އިވިގެން ދިޔައީ އެދެއަކުރުގެ ލަފްޒެވެ. އެއަޑުގައި އެތައް ހިތާމައަކާއި ޝަކުވާއެއް އެކުލެވިގެންވެއެވެ.\nސީލިންގަށް ނަޒަރު ހުއްޓާލައިގެން އިން އިކާން އޭނަގެ ހަށިގަނޑު ސީދާކޮށްލީ މޭޒުމަތީގައި އޮތް އޭނަގެ ފޯނު ރިންގުވުމުންނެވެ. ފޯނުގެ ސްކްރީނަށް ބަލައިލި އިކާން ފޯނު ނަގާ ހަލޯއޭ ބުނެލިއެވެ. ”ދަރިފުޅު ކާން ނާންނާތީ… ބައްޕައާ ދެމީހުން އާދޭ ކާން… ” އިކާން ފޯނު ނެގުމާއެކު ހަފްޒާ ވާހަކަދެއްކިއެވެ. އެއާއެކު މިދަނީ ކަމުގައި ބުނެ އިކާން ފޯނު ބޭއްވިއެވެ. ގޮނޑިން ތެދުވެ ލައިގެން ހުރި ކޯޓު ރަނގަޅުށްލާ މޭޒު މަތީގައި އޮތް އޭނަގެ ފޯނު ޖީބަށް ލަމުން އިކާން އޭނަގެ ކެބިންއިން ނުކުމެ އާކިފްގެ ކެބިންއަށް މިސްރާބުޖެހިއެވެ. ކެބިންގެ ދޮރުގައި ޓަކިޖަހާލުމާއެކު އެތެރެއިން ވަންނަން ބުނުމުން އިކާން ދޮރު ހުޅުވާލަމުން އެތެރެއަށް ވަނެވެ. އޭރު އާކިފް އޭނަގެ މޭޒު ކައިރީ ކޮންމެވެސް ލިޔުންތަކެއް ބަލަން އިނެވެ. ”އަނހާ ދަރިފުޅާ… އާދޭ އެތެރެއަށް… އިށީންދޭ… ” އަތުގައި ހުރި ލިޔުންތަކުން ނަޒަރު ވަކިކޮށްލާ އެތެރެއަށް ވަން އިކާން ފެނުމުން އާކިފް ބުނެލިއެވެ. ” ބައްޕަ ކާންދާންވީނު… މަންމަ ގުޅާއިފި ކާން ނުގޮސްގެން… ބައްޕަ ފޯނު ނުނަގާ ވާހަކަވެސް ބުނި… ” އާކިފްގެ މޭޒު ކައިރި އައިސް ހުއްޓެމުން އިކާން ވާހަކަ ދެއްކިއެވެ. އެހިނދު އާކިފް ޖީބުގައި އޮތް އޭނަގެ ފޯނު ނަގައި ބަލައިލިއެވެ. އެއާއެކު ހަފްޒާގެ މިސްވެފައިވި ދެކޯލު އާކިފްގެ ލޮލުގައި އަޅާއިގަތެވެ. ” ބައްޕަ މިސްކިތައް އަރަންވެގެން ފޯނު ސައިލަންޓަށް ލީގޮތަށް އަދިވެސް މިއޮތީ… އައިއްސަ މިމަސައްކަތްކުރަން އިނީމަ ހަނދާންވެސް ނުވީ… ހިނގާ ދަމާދޯ… ” އާކިފް މިހެން ބުނެ ފޯނު އަނބުރާ އޭނަގެ ޖީބަށް ލައި މޭޒުމަތީގައި ލިޔުންތައް ރީތިކޮށް ބެހެއްޓުމަށްފަހު ދާން ތެދުވިއެވެ. އިކާންވެސް އާކިފްގެ ފަހަތުން ކެބިންއިން ނުކުމެ ދެބަފައިން އެކުގައި އޮފީހުން ނުކުމެ ގެއަށް ދިޔުމަށް ކާރުގައި މިސްރާބުޖެހިއެވެ.\nލައިލެކްވިއުގެ ބޮޑު ދޮރާށި ހުޅުވާލަމުން ޔަނާލް އެތެރެއަށްވަނެވެ. ގޭތެރެއަށް ވަނުމަށް ހަދާފައިވި ވޯކްވޭއިން ހިނގާފައި ގޮސް ގޭތެރެއަށް ވަންއިރު ސިޓިންރޫމުގެ އެއްފަރާތުގައި ހުރި ފަހާފޮށިން ހެދުމެެއް ފަހަން ޔުސްރާ އިނެވެ. ” ނާލް… ތިއާދެވުނީދޯ އަދި… ނަމާދުކޮށްގެން އަވަހަށް އާދޭ ކާން… ” ގޭތެރެއަށް ވަން ޔަނާލް ފެނި ޔުސްރާ ބުނެލިއެވެ. ޔަނާލް މަޑުމަޑުން ބޯ ޖަހާލުމަށްފަހު އޭނަގެ ކޮޓަރިއަށް މިސްރާބުޖެހިއެވެ. ކޮޓަރީގެ ދޮރު ހުޅުވާލި ޔަނާލަށް އޭނަގެ އެނދުގައި އިށީންދެ އިން ޔަލްވީ ފެނި ދެލޯ ބޮޑުކޮށްލެވުނެވެ. ” ދޮންތާ… ބިރުން ކިރިޔާއެއްނު ހަލާކުނުވީ… ” މޭގައި އަތްއަޅާ ފުންނޭވައެއް ދޫކޮށްލަމުން ޔަނާލަށް ބުނެލެވުނެވެ. ” ނާލް ތިހާ ބިރުގަންނަން ދޮންތަ ޖަހަނީ ބިރުވެރި ސިފައެއްތަ… ” އެނދުން ތެދުވެ މޫނަށް ވައްތަރެއް ޖައްސައިގެން ހުރެ ޔަލްވީ ބުނެލިއެވެ. ” ނޭނގޭނެއެއްނު އަހަރެން ކޮޓަރީގަ އިންނާނެކަމެއް… ނުވިސްނާ ހުއްޓާ އައިސް ދޮރު ހުޅުވާލި ވަގުތު އެނދުމަތީގަ މީހަކު އިނީމަ ސިހޭނެދޯ… ” ކޮޓަރިއަށް ވަދެ އަތްދަބަސް އެއްފަރާތެއްގައި ހުރި ސޯފާމަތީ ބާއްވަމުން ޔަނާލް ބުނެލިއެވެ. ” ހޫމް ދެން އޯކޭ އޭ… ދޮންތަ ވަރަށް ވަރަށް ވަރަށް ބޮޑު ވާހަކައެއް ބުނާށޭ މިއިނީ ނާލްގެ ކޮޓަރީގަ… ހާދަ ލަހަކުން މިއަދު ތިއައީ… ކޮންއިރެއްތަ ނާލްގެ އިންތިޒާރުގަ މިތާ އިންނަތާ… ” ޔަނާލްގެ ގާތަށް ގޮސް އޭނަގެ ކުރިމަތީގައި ހުއްޓިލަމުން ޔަލްވީ ބުނެލިއެވެ. ” ވަރަށް ބިޒީއޭ… އެހެންވެ ލަސްވީ… ބުނެބަލަ… އެހާ ބޮޑު ވާހަކައެއް އަނެއްކާ ކޮން ވާހަކައެއްތަ އެއީ… ” ޔަނާލް އޭނަގެ ފުރިހަމަ ސަމާލުކަން ޔަލްވީއަށް ދެމުން ބުނެލިއެވެ. އެއާއެކު ޔަލްވީގެ ތުންފަތަށް ފުޅާ ހިނިތުންވުމެއް ވެރިވެގެން ދިޔައިރު މޫނު އަލިވެގެން ދިޔައެވެ. އެމަންޒަރު ފެނި ޔަނާލްގެ ހިތަށްވެސް އުފާވެރިކަން އިހުސާސްވިއެވެ.\n” ނާލް… ޔޫ ވޮންޓް ބްލީވް މީ… ދޮންތައަށްވެސް ގަބޫލުކުރަން ދަތިވި… ޔޫ ނޯ ވަޓް ނާލް… އައި ސޯ ހިމް… އައި ފައިނަލީ ސޯ ހިމް… އެއީ ހަމަ އޭނަ… ސްޓިލް އެހާ ސްމާޓް… ޓު ބީ އޯނެސްޓް… ކުރިއަށްވުރެވެސް ރީތި… ” ޔަނާލްގެ ދެއަތުގައި ހިފަހައްޓާލައިގެން ހުރެ އުފާވެރިކަމާއެކު ޔަލްވީ ވާހަކަ ދެއްކިއެވެ. ޔަލްވީގެ ވާހަކަ ހުރިގޮތުން ޔަނާލަކަށް އެއްވެސް އެއްޗެއް ނުވިސްނުނެވެ. ” ވަން ސެކަންޑް… ދޮންތާ… އަހަންނަކަށް ހަމަ އެއްވެސް އެއްޗެއް ނުވިސްނުނު… ކާކުތަ ދޮންތައަށް ފެނުނީ… އެވެސް ދޮންތަ ތިހާ އުފާވާންޖެހޭ… ” ސުވާލު އުފެދިފައި ހުރެ ޔަނާލް ބުނެލިއެވެ. ” ނާލް… އައި ސޯ ހިމް… މާލޭގަ އުޅުންއިރު ދިޔައިމެެއްނު އަރޓް އެގްޒިބިޝަނަކަށް… އެތަން ބަލާލަން… އެދުވަހު ފެނުނު ހޭންޑްސަމް ގާއި… ހަނދާންވޭތަ ނާލް އެދުވަހު ދޮންތަ އާ އެހެން ކުއްޖަކާ ޖެހި ކުޑަ އެކްސިޑެންޓެއް ހިނގި ހަނދާން… ” ލިބިފައިވި އުފާވެރިކަމާއެކު ޔަލްވީ މިފަހަރު ކުރިއަށްވުރެ ތަފްސީލާއެކު ބުނެލިއެވެ. ” އޯހް… އޭނަތަ… ހަނދާންވެއްޖެ… އެހާ ދުވަސް ފަހުން ފެނުމުންވެސް ދޮންތައަށް އޭނަ އިނގުންދޯ… ކޮންތާކުންތަ އޭނަ ފެނުނީ… ” ޔަނާލް އޭނަގެ ސިކުނޑިއަށް ބާރުލުމާއެކު އެދުވަސް ހަނދާންވެގެން ދިޔައެވެ. ” ދޮންތައަށް އެނގޭނެއެއްނު… އެންމެ ފުރަތަމަ ފެނިލުމުންވެސް މިހިތުގައި ކުރެހިގެންދިޔަ ސޫރަ ކިހިނެއް އެހާ ފަސޭހައިން ހަނދާންނައްތާލާނީ… ތިން އަހަރު ފަހުން ފެނުމުންވެސް ހަމަ އެދުވަހު ކުރެވުނުފަދަ ފޮނި އިހުސާސެއް ކުރެވުނީ… އެއީ އެންމެ ފެނިލުމަކުންވެސް އަހަރެންގެ ހިތް މިލްކުކޮށްލި ސޫރަ… ” ހުވަފެނީ ގޮތަކަށް ހިނިތުންވެލައިގެން ހުރެ ޔަލްވީއަށް ވާހަކަ ދެކެވުނެވެ. އޭރުވެސް އޭނަގެ ހިތާއި ސިކުނޑީގައިވީ ވިޝާލްގެ ހިތްގައިމު ސޫރައެވެ.\n” ދޮންތާ… މިހާރުން ފެށިގެންވެސް ހުވަފެން ދެކެންފެށީދޯ… ” ޔަނާލް އޭނަގެ އެއްބަނޑު އެއްބަފާ ހުރި ހަމައެކަނި ދައްތަގެ މޫނަށް އަރަމުންދިޔަ ކުލަވަރުތައް ދިރާސާކުރަން ހުރެ ބުނެލިއެވެ. ޔަލްވީގެ މޫނު މަތީގައިވި ކުލަވަރުންނާއި އިޚްތިޔާރަކާނުލާ އެދުލުން ބުނެލާ ބަސްތަކުން އޭނަގެ ހިތުގައި ވިޝާލްއަށް ދެވިފައިވި މަޤާާމު ޔަނާލަށް ސާފުވެގެން ދިޔައެވެ. ޔަލްވީގެ ހިތުގައި ވިޝާލްއަށްޓަކައި އުފެދިފައިވި ލޯބި ކާމިޔާބުކޮށްދެއްވުން އެދި އެވަގުތު ހިތާހިތުން ޔަނާލަށް ދުޢާކުރެވުނެވެ. އޭނާ ބަރުދާސްތުކުރިފަދަ ހިތްދަތި ދުވަސްތަކެއް ލޯބީގެ ހަޔާތުން ޔަލްވީއަށް ނުދައްކާވަތޯ ޔަނާލް ހިތާހިތުން އެދިއެދި ހުއްޓެވެ. ” ހޭއި… ނާލް… ކޮންކަމަކަށް ގެއްލިފަ… އަޑުއިވުނުތަ މިކީ އެއްޗެއް… ” ޔަލްވީގެ ވާހަކަތަކުން އޭނަގެ މާޒީގެ ހަނދާންތަކަށް ދަތުރުކުރަމުންދިޔަ ޔަނާލަށް ސިހުންގެނުވީ ޔަލްވީ އޭނަގެ ކޮނޑުގައި ހިފަހައްޓާ ތަޅުވާލުމުންނެވެ. ”ހޫމް… ކީކޭ… ކީކޭތަ ދޮންތަ ބުނީ… ” ސިހުން ލިބުނު ޔަނާލަށް ވާހަކަވެސް ދެއްކުނީ އަޅައަޅާއިގަނެގެންނެވެ. ޔަލްވީ އަނެއްކާވެސް އޭނައަށް ވިޝާލް ފެނުނު ގޮތް ތަފްސީލުކޮށް ކިޔައިދިނެވެ. އިންޓަވިއުގެ ކަންކަން ހިނގާދިޔަ ގޮތް ކިޔައިދިންއިރު ޔަލްވީގެ ތުންފަތުގައިވީ ލުއި ހިނިތުންވުންފެނި ޔަނާލްގެ ދެލޯވެސް ފެންކަޅިވިއެވެ. ޔަނާލްގެ ފެންކަޅިވެފައިވި ދެލޯ ފެނި ޔަލްވީގެ ވާހަކަތައް ހުއްޓުމަކަށްއައެވެ. ޔަނާލް ވަގުތުން އޭނަގެ ނަަޒަރު ބަދަލުކޮށްލާ ކަރުނަތައް ހިންދާލަން މަސައްކަތްކުރިއެވެ. ” ނާލް… ނާލް އައިމް ސޯ ސޮރީ… ސޯ ސޮރީ ނާލް… ދޮންތަގެ ވާހަކަތަކުން ނާލްއަށް ހަރޓްވާނޭކަން އޭރު ނުވިސްނުނީ މާބޮޑަށް އުފާވެފަހުރީމަ… ނާލްގެ ފީލިންގްސްތަކަށް ބެލުމެެއްނެތި ދޮންތައަށް ވާހަކަ ދެކެވުނީތީ ވަރަށް ބޮޑަށް ސޮރީ… ” ޔަނާލް ގެނެސް އޭނަގެ ގަޔާ ކައިރިކޮށްލާ ބައްދާލަމުން ޔަލްވީ ބުނެލިއެވެ. ކޮއްކޮގެ ހިތުގައި ޖެއްސުނީތީ ޔަލްވީ ހަމަރަނގަޅަށްވެސް ދެރަވިއެވެ.\n” ދޮންތާ… ރިލެކްސް… އަހަރެން ދެރައެއްނުވެއޭ… އަހަރެން އުފާވީ ދޮންތަގެ ވާހަކަތަކުން… އަހަރެން ބޭނުންވަނީ ދޮންތަގެ ތިިހިނިތުންވުން އަބަދުވެސް ފެންނަން… ދޮންތަގެ ލޯބި ކާމިޔާބުވާން… ދޮންތަ އުފާވެރި ދިރިއުޅުމެއް އުޅޭތަން ދެކެން… އަހަރެން ކަޑައްތުކުރަންޖެހުނުފަދަ ހިތްދަތި ދުވަސްތަކެއް ދޮންތައަށް ތަހައްމަލުކުރަން ނުޖެހުން އަހަރެންގެ ދުޢާ އަކީ… އަދި ބުނަން.. ދޮންތައަށް ކޮންމެ ވާހަކައެއްވެސް އަހަންނާ ޝެއަރކުރެވޭނެ… ދޮންތަގެ އެއްވެސް ވާހަކައަކުން އަހަރެން ދެރައެއް ނުވާނެ… އެއީ އަހަރެންގެ މާޒީ… ވެދިޔަ ކަމެއް އަނބުރައެއް ނުގެނެވޭނެ… އަދި ބަދަލެއްވެސް ނުކުރެވޭނެ… ޕާސްޓް ޕާސްޓްގެ ގޮތުގަ ބޭއްވުމަށްފަހު އަހަރެންގެ ގާތް ފަރާތްތަކަށް ލިބޭ އުފާވެރިކަން އެމީހުނާއެކު ހިއްސާކުރަން ބޭނުންވަނީ… އިންޝާ ﷲ ދޮންތައަށް އެޖޮބްވެސް ކާމިޔާބުވާނެ… ” ލޮލުން ފޭބި ކަރުނަތައް އެއްއަތުން ފޮހެލުމަށްފަހު ޔަލްވީ އޭނަގެ ގަޔާ ދުރުކޮށްލަމުން ޔަނާލް ވާހަކަ ދެއްކިއެވެ. ” އަރ ޔޫ ޝުއަރ… ޕާސްޓް ހަނދާންކޮށް އެހެންވެއެއްނޫންތަ ރޮވުނީ… ” އިރުކޮޅަކު ޔަނާލްގެ މޫނަށް ބަލަން ހުރެ ޔަލްވީ ބުނެލިއެވެ. ” ހޫމް… އައިމް ޝުއަރ… ދެން ދޭ އަވަހަށް… ނަމާދުކުރަންވެއްޖެ… މިއަދު ކައިގެންވެސް ނުދެވޭނެ މިވީ ގޮތުން… ދޭއްޖަހާއިރު މީޓިންއެއްވެސް އޮންނާނެ… ބާކީ ހުރި ވާހަކަތައް އައިއްސަދޯ… ” ޔަލްވީއަށް ޔަގީންކަން ދިނުމުގެ ގޮތުން އަޑަށް ސަމާސާވެރިކަން ގެންނަމުން ޔަނާލް ބުނެލިއެވެ. އެއާއެކު މަޢާފަށް އެދެމުން ޔަލްވީ އަވަސް އަވަހަށް ޔަނާލްގެ ކޮޓަރިން ނުކުތެވެ. ޔަލްވީ ކޮޓަރީގެ ދޮރު ޖެހުމާއެކު ޔަނާލް ފުން ނޭވައެއް ދޫކޮށްލިއެވެ. ހިނދުކޮޅަކަށް މާޔޫސްކަން ވެރިވި އެމޫނުމަތީގެ ކުލަަވަރު ތުންފަތަށް ވެރިވި ލުއ ހިނިތުންވުމުން ބަދަލުކޮށްލިއެވެ. އިތުރަށް ވަގުތު ބޭކާރު ކުރުމެއްނެތި ޔަނާލް އަވަސްވެގަތީ ނަމާދުކުރަން ތައްޔާރުވާށެވެ.\nދޭއްޖަހަން ދިހަ މިނެޓަށް ވެފައިވަނިކޮށް ޔަނާލަށް އޮފީހަށް ދެވުނެވެ. އަވަސް އަވަހަށް މީޓިންއަށް ބޭނުންވާނެ ނޯޓު ފޮތަކާއި ބައެއް ލިޔުންތައް ހިފައިގެން މީޓިންރޫމަށް ޔަނާލް މިސްރާބުޖެހިއެވެ. ދޭއްޖެހުމާއެކު މީޓިން ފެށިގެން ދިޔައެވެ. މާގިނަ ނޫންނަމަވެސް ޔަނާލް އޭނަގެ މުވައްޒަފުންނާ ކުރިއަށް އޮތް ޑީލްގެ މަސައްކަތާ ބެހޭގޮތުން ވާހަކަ ދައްކަމުން ދިޔައެވެ. ޑީލް ހެދިފައިވަނީ ދި ގްރޭންޑް ކޮމްޕެނީއާއެކު ކަން ހާމަކޮށް މިއީ އެފަރާތާއެކު މަސައްކަތްކުރާ ފުރަތަމަ ފަހަރަށްވުމުން އެއްވެސް މައްސަލައަކާ ކުރިމަތިނުވެ ފުރިހަމަ ގޮތުގައި އިވެންޓްގެ ކަންކަން ހަމަޖައްސަން ޔަނާލް ބޭނުންވާކަން ތަކުރާރުކޮށް ހާމަކުރިއެވެ. ޑެކޮރޭޝަންސް އާއި ކޭޓަރިންގެ އިތުރުން އެހެނިހެން ކަންކަމާމެދު މުވައްޒަފުންގެ މެދުގައި މަޝްވަރާކުރެވި އެކިއެކި ކަންކަމަށް އެކި މުވައްޒަފުންނަށް އަދައިގެ މަތިން ޔަނާލް ބަހާލިއެވެ. ކުރެވުނު މަޝްވަރާތަކަށްފަހު ޕާޓީގެ ކަންކަން ވަރަށް ފުރިހަމައަށް ޕްލޭން ކުރެވިގެން ދިޔައެވެ. އޮފީސް ނިމޭ ގަޑި ކައިރިވަމުން ދިޔުމާއެކު އޮފީހުގެ އިދާރީ ކަންކަން ހަމައަކަށް އަޅުވާލުމަށްފަހު އެންމެވެސް ގެޔަށް ދިޔުމަށް ތައްޔާރުވިއެވެ. މެންދުރު ނުކައި ހުރުމުގެ ސަބަބުން އިންތިހާއަށް ބަނޑުހައިވެފައިވި ޔަނާލްގެ މޫނުމަތިން ވަރުބަލިކަން ހާމަވަމުން ދިޔައެވެ. ރޭގައި ރަނގަޅަށް ނުނިދުމާއެކު މުޅި ދުވަހު ބުރަކޮށް އުޅުމުގެ ސަަބަބުން ހަށިގަނޑަށް ވަރުބަލިކަން އިހުސާސްކުރެވެމުން ދިޔައިރު ބޮލުގައި މަޑު ރިހުމެއްވެސް އުފެދިފާވިއެވެ. އޮފީސް ގަޑި ނިމުމާއެކު ހުރިހާ މުވައްޒަފުންނާއެކު ޔަނާލްވެސް އޮފީސް ތަޅުލާ ގެއަށް ދިޔުމަށް މިސްރާބުޖެހިއެވެ. އޭނާ ހުރީ ވީއެންމެ އަވަހަކަށް އެއްޗެެއް ކައިގެން އަރާމުކޮށްލަން ބޭނުންވެފައެވެ.\nހަވީރު މިކާލްއާއެކު ބޭރުގައި އުޅެފައި އައިސް އިކާން ގެއަށް ވަނީ މަޢްރިބް ނަމާދުވެސް ކޮށްގެންނެވެ. ގެއަށް ވަންއިރު ގޭތެރެއިން އެއްވެސް މީހެއްގެ ހިލަމެއްނުވެއެވެ. މުޅި ގޭތެރެއަށް ވެރިވެފައިވި ހަމަހިމޭންކަމުން އެންމެންވެސްވީ އެމީހެއްގެ ކޮޓަރީގައި އިކާންއަށް ވިސްނުނެވެ. ސިޓިންރޫމުގައިވި ޗާންދަލިއާގެ އަލިން މުޅި ގެ އަލިކޮށްލާފާވަނީ ނުހަނު ފުރިހަމަކޮށެވެ. ކޮޓަރިއަށް ދިޔުމުގެ ބަދަލުގައި އިކާން ސިޓިންރޫމުގެ ތަނަވަސް ސޯފާތަކުން ސޯފާއެއްގައި ޖައްސާލިއެވެ. ސޯފާގައި ހަމަޖެހިލަމުން އިކާން ޖީބުގައި އޮތް ފޯނުނަގައި ވައިފައި އޮންކޮށްލިއެވެ. އެއާއެކު ފުލުފުލުގައި ނޯޓިފިކޭޝަންތަކާއި އެކިއެކި މެސެޖުތައް ލިބެން ފެށިއެވެ. މެސެންޖާއިން ލިބުނު މެސެޖުތަކަށް ރިޕްލައިކޮށްލުމަށްފަހު އިކާން ފޭސްބުކް ބަލައިލިއެވެ. ފޯނު ސްކްރޯލް ކުރަމުންދިޔަ އިކާންގެ ހަރަކާތްތައް ފެނުނު ފޮޓޯއަކުން ކުއްލިއަކަށް ހުއްޓުނެވެ. ފުރަތަމަ ސިކުންތުގައި ދެލޯ ބޮޑުވެގެންް ދިޔައިރު އިކާންގެ މޫނު މަތީގައިވީ ގަބޫލުކުރަންދަތިވެފައިވި އަސަރުތަކެކެވެ. އެދެލޮލުގައި އެތައް ޝަކުވާއެއް ވީއިރު މަޑުމަޑުން ދެބުމަ ގޮށްޖެހެމުން ގޮސް އެދެލޮލުގައިވި އަސަރު ރުޅިއަށް ބަދަލުވަމުން ދިޔައެވެ. އޭރު އަތުގައިވި ފޯނަށް ހިނދެއް ހިނދަކަށް ދިޔައީ ބާރުވަމުންނެވެ.\nއެފާފަ (ފުރަތަމަ ބައި)\nކަޅި (ދެވަނަ ބައި)\nSalaam dear readers… Here is the 4th part of loabivan yaaraaey… Hope all will like this part too… Feel free to comment your views… Next part In Sha Allah on friday… Keep waiting… Thank you dear readers for the support and love… Much more loves from me to all my readers…\nMi first dhw…\nKiyaalaafa cmnt kuraanan\nYess dear… Congradulations…. Waiting for your comment…\n*Ifoo….❤💜❤💜❤💜free viyma hihthah eriy dhigu koh cmnt kohlaanamey…😄😄😄😄\nMi part v.salhi ingey 😍😍😍😍 mysterious… 👍👍💌💌💌💌🙀🙀🙀🙀 Ifoo ge another2stry aa alhaa balaairu this story is vvvv.different…we never doubt your talent 😘😘😘😘😘….\nBt mi fav stry from you still is vindhey loabi thee edhey…❤🧡❤🧡❤🧡❤🧡❤🧡❤🧡\nI hope eyge season2ves fennnaane kamah\nLots of love mi fave girl\nThank you sooo much Daisy girl… It meansalot…\nAwwwwwn…A colourful long comment… Thank you soooooo much Daisy girl… It meansalot… v v v ufaavehje ingey… Ifoo mi balany hama veehaavx thafaathu kohleveythr ehen story thakaa… Vindhey loabi thee edhey dhw… Aee ifoo vx v v hihamajehunu masahkatheh… season2eh genaumaamedhu visnan eba… bt still not final… will think abut it… Thank you dear…\nVarah reethi Mi vaahaka vx… Sau mihury ifoo vaahaka eh up veytha Bala balaa…. Finally ur back…. Gud luck… Love yuh ifoo… Big fan of yuh\nAnii… Yeah… I am back…Thank you soooo much dear… I’m sooo happy to see ur your comment in this story too… Much more loves from me dear…\nVara reethi mi part ves mi second dhoo\nThank you Mal… It meansalot…\nVarah reethi mi part vx…..♥♥♥😍😍\nThank you dear… It meansalot…\nma sha allah mi part vx alhey haadha cutey🌸🌸🌸🍀🍀🍀🌹🌹🌹sifa kohlaafa hurileh vx nikan furihama🌼🌼🌼🌻🌻🌻🌿🌿🌿🌺🌺🌺🌸🌸🌸🌸😘😘😘..kiyaa kiyaa vx fuuhi nuvey..eah vure jumla thah fashuvi vefa rythi viyyaa..hehe..alhey dhen ikaaan ah mi fenuny kon pic eh baa dhw🌸🌸🌸🌺🌺🌺🌿🌿🌿🌻🌻🌻🌼🌼🌼🌹🌹🌹..alhey hama v curious vefa mihury…N btw can I ask something u ifoo darlin…Um sis masahkaiy kurany kon office ehga tha?….nubunyas k but ahaaly ingey🌹🌹🌹🌼🌼🌻🌻🌻🌿🌿🌿🌺🌺🌸🌸🌸😘😘😘😘🍀🍀🍀…waiting for the next anyway..Hope to meet ya from the next part in vx…Lysm n btw ma 1st dhwwww\n😅Oops I mean 5th ngey\nJiji….idk if it’s right but seems like your so sweet…… wanna be friends????😊😊😊\nAwwwwwwn…. Suchalovely colourful comment from jiji… Thank you soooooo much dear jiji… v v v ufaaavehje… It really meansalot for me… Lets see dhw ikaan ahefenunny kn pic ehthr… ummm… This isapublic place dhw… so its not good to say… rashuge offyhehga ifoo work kurany… Hope to see you in upcoming parts… Much more loves dear…\nMi part varah varah reethi ingey\nLamko… Thank you sooo much… v v v ufaavehje…\nWow..mi part ves varah reethi..sifa kurunthah varah reethi..dhen ikaan ahefenunii kaakuge kon pic eh baa…curiously waiting for next part\nNaukko… Thank you dear… It meansalot for me… balamaa hingaa dhw ikaan ah efenuny kaakuge pic eh thr…\nmasha allah…..my loabi loabi ifoo ge story is awesome…..hama bunaa ekacheh ves neyge……vvvvvvv rythi…..bunela dhybala main2chracter mi stry ga yalvee and dhimna akee tha main chracter baeh faharu hyvey yalvee akee ves main charcter hen ehenve mi ahaalee..but stry hama best….love u so much…ifoo ge mi stey ge2bayaha maai cobmnet kurymaves conmnets nueh feneyekeeve… u know iamaregular reader…\nMaaai… Thank you soooo much dear… Ur soooo sweet dear… Thanksalot for the sweet comment… Mi storyga ulheyne important v baiavru characters… Yalvee and Dhimnaa akeevx main characters ge thereyga himeney character eh… Maai commentthah fennaane… Ifoo approve kohlaafa reply vx kohfa hunnaanee dear…\nDin di din.. Magey sosun haadha reethi part eiy thi upload kollee.. Hama konme scene evves heevanee hama loa kurimatheega sifavaahen.. Dhenecompany thakau dheefa huri nanthauves v salhi ingey.. I love this story and kureege stories ves.. And you too dear.. Ifoo ge story akau comment kuraairuga v beynunvey aslu emoji kolheiy laan.. But no emojis in PC.. Hehe.. Good Luck dear.. Love you so much ifoo dear.. And wish you the very best of luck.. Adhi evvaahaka.. Fortnite ifoo au good luck kiyanvejjeyyaa neyngeyne kiyey adhadhuves.. Hehe.. Mihaaruves kithanmefaharakau kiyijje dhw good luck good luck.. Thaazaavi folhey malekey sosun.. Din din din din.. Bye ifoo. Fortnite is waiting for the next episode.. Wish you the very best of luck dear\nAwwwwwwn… My dear fortnite… Thank you dear… V v v ufaavehej comment kohleema… Fortnite ge comment ah ifoo varah wait kuran ingey mihaaru… Your comments alwayas encourages me… Thanksalot for the support… hehehe… Its ok dear… Much more loves from me dear…\nMi part ves hama habeys.❤🧡💛💚💙💜.. hama hyvany kurimathin sifa ❤🧡💛💚💙💜vaaahen… u t the best writer in this site. Sifa kurun ehaaaame furihama.. i love it.. and story dhany hy ves nukuraa goi goi gothah.❤🧡💛💚💙💜.. ifoo sis abadhuves thigothugai hunnan vaane. Vv loabi3story ves. Coment nukurinamaves i read it…❤🧡💛💚💙💜 and it was also amazing. And vindhey loabi thee edhey.. this is the best stiry i ever read.❤🧡💛💚💙💜 Mi part ga ehn story thakah dhw mi comnt kollevuny..❤🧡💛💚💙💜. hehe…❤🧡💛💚💙💜 and inthizaarugai hunamey loabin is noce but not better than vindhey loabi thee edhey..🧡💛💚💙💜 ekm vss vv❤🧡💛💚💙💜 reethiestory… ❤❤❤\nHave nice days.❤🧡💛💚💙💜❤🧡💛💚💙💜❤🧡💛💚💙💜\nAwwwwn… Soooo sweet of you… v loabi colourful commenteh dhw… Thank you sooooo much dear…. V v v ufaavehje shaakko ge comment kiyaalaafa… It really meansalot… Much more loves from me dear…\nWowwwwwwww…… V reethi mi part vx….Waiting fr nxt….. Nxt part vx v Reethi vaane kamah ummeedhu kuran… Ly\nKylie… Thank you sooooo much dear… It really meansalot… Keep waiting… Much more loves from me dear…\nVarah varah loabi mi part vx😍😘… Ikaan ah eh fenunee kon photo eh baa dhw😲… Waiting for next part❤❤❤❤❤❤💞\nMaisha. Thank you sooooo much dear… It really meansalot…Lets see dhw ikaan ahefenuny kaakuge photo eh thr… Keep waiting… Much more loves from me dear…\nWoahhh , nice ingey… all characters ge past warah intrestin waane hen heewey, cany wait to knw the secrets 😅 waitin for the next part💞\nMaya… Thank you sooooo much dear… It really meansalot…lets see what happens… Keep waiting… Much more loves from me dear…\nWoooooooooow varah nice ingey story Hama awesome\nEekko Thank you sooooo much dear… It really meansalot… Keep waiting… Much more loves from me dear…\nOfcourse daisy girl…Ifoo ge story in daisy girl ge v sweet comments…hingaa mail in talk kuran 😊\n***Ifoo ge story in dheken\nV v reethi Ma Sha Allah\nThank you sooooo much dear… It really meansalot… Keep waiting… Much more loves from me dear…\nV reethi mi part vx…..🤗🤗🤗🤗🤗🤗. Curiously Waiting fr nxt…… 😜😜😜😜😜\nThank you sooooo much Zoya… It really meansalot… Keep waiting… Much more loves from me dear…\nHey ifoo…!!! Its just fantastic dear..m❤❤😘😘💙💙..Mi part vex hama vrh reethi…❤❤😘😘💙💙..Vrh molhu sifa kurun thah genesdhyfa huri goiy ❤❤😘😘💙💙…Hama manzaru fenna hen heevany ❤❤😘😘💙💙…Your doing the same thing dear…Kuri ekey mihaarekey hama ehvex thafaatheh neiy..❤❤😘😘💙💙…Vrh reethi characters thakah dhyfa huri nan thah and companies thakuge nan vex..❤❤😘😘💙💙…Jumla koh bunelan othy hama mi part vex vvvvvvvv furihama kohney genesdhyfa iny…❤❤😘😘💙💙.. Wish you all the best dear…❤❤😘😘💙💙…Hope kuriah huri baithah vex mihaa furihama vaane kamah..❤❤😘😘💙💙…Waiting for the next part dear…❤❤😘😘💙💙..Much loves…❤❤😘😘💙💙…Sorry for the late comment dear…Iyye story kiyaifin but comment kohlaane time eh nuvi fabun bixy koh ulhen jehunyma…❤❤😘😘💙💙..Hope that you like my coment hehe..❤❤😘😘💙💙..\nHey ikleel… Thanksalot for the colourful comment… It really meansalot… v v v ufaavehje… Keep waiting… Its ok lahunvx comment kohlaifihyaa… Much more loves from me…\nMasha Allah 😍😘😍😘😍😘😍😘😍😘 Mi partvx v v v rythi vefa furihama ingey 😊😊😊😊😊😊😊😊 I really love it ❤❤❤❤❤❤❤❤❤❤ n keep up the good work dear 🌹🌹🌹🌹🌹🌹🌹🌹🌹🌹🌹\nވަޢުދު (ސަތާރަވަނަ ބައި)


ހދ. ކުޅުދުއްފުށި މިސްކިތު މުދިމު/އިމާމު/އިސްއިމާމު މަޤާމަށް މީހަކު ހޯދުން\nހދ. ކުޅުދުއްފުށި ކައުންސިލް އިދާރާ / ހދ. ކުޅުދުއްފުށި މިސްކިތް\nމަޤާމުތަކަށް އެދި ހުށަހަޅަންޖެހޭ ތަކެތި ހުށަހަޅާނީ 2019 މެއި 15 ވާ ބުދަ ދުވަހުގެ 12:00 ގެ ކުރިން، ހދ. ކުޅުދުއްފުށި ކައުންސިލް އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް އަދި ފެކްސް 6521171 މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއުއާއި އިމްތިހާނު އޮންނާނީ، 2019 މެއި 20 އާއި 2019 ޖޫން 25 އާ ދެމެދު، ހދ. ކުޅުދުއްފުށި ކައުންސިލް އިދާރާގައެވެ. ވުމާއެކު، މި މަޤާމަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއާއި އިމްތިޙާނަށް ޙާޟިރުވުމަށް ތައްޔާރުވެގެން ތިބުން އެދެމެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6521171 ނަންބަރަށެވެ. ފެކްސް ކުރާނެ ނަންބަރަކީ 6521171 އަށެވެ. އީ-މެއިލް ކުރާނީ [email protected] އަށެވެ.\nޕަބްލިޝްކުރި ގަޑި: 1839


Dhemehettenivi gothakah madhiri madhukurumuge program eh FVM City gai fashanee\nއެޗްޕީއޭ ފުވައްމުލަކު ޔުނިޓުން މަދިރި އުފެދޭތަންތަން ފާހަގަ ކުރަނީ.\nދެމެހެއްޓެނިވި ގޮތަކަށް ފުވައްމުލައް ސިޓީއިން މަދިރި މަދުކުރުމުގެ ޕްރޮގަރާމެއް ފަށަނީ\n5 ފެބުރުއަރީ 2019, 14:15 |\nދެމެހެއްޓެނިވި ގޮތަކަށް ފުވައްމުލައް ސިޓީއިން މަދިރި މަދުކުރުމުގެ ޕްރޮގަރާމެއް ފެއްޓުމަށް ތައްޔާރުވެއްޖެއެވެ.\nފުވައްމުލައް ސިޓީގައި ތިމާވެށީގެ ކަންކަމުގައި ހަރަކާތްތެރިވާ ވަން-ފުވައްމުލައް ޖަމްއިއްޔާއާއި ޑރ. ޖަމްޝީދު، ފުވައްމުލައް ސިޓީ ކައުންސިލު، ފުވައްމުލައް ސިޓީ ޕަބްލިކް ހެލްތު ޔުނިޓާއި ފުވައްމުލަކު ހޮސްޕިޓަލް ގުޅިގެން ކުރިޔަށް ގެންދިއުމަށް ރޭވިފައިވާ މި ޕްރޮގްރާމުގައި ބަލާނީ ކެމިކަލްސް ބޭސް ބޭނުން ނުކޮށް ދެމެހެއްޓެނިވި ގޮތެއްގައި މަދިރި ކޮންޓްރޯލް ކުރުމުގެ ގޮތްތަކެއް ހޯދުމަށެވެ.\nމި ޕްރޮގްރާމުގައި ރަށުގައި އުޅޭ މަދިރީގެ ބާވަތްތަކާއި މަދިރި އާލާވާ ގޮތްތަކާއި، މަދިރި މަދުކުރުމަށް ތިމާވެއްޓާއި އެންމެ ރައްޓެހި ގޮތްތަކަކީ ކޮބައިތޯ ދެނެގަނެވޭނެ ކަމަށް ވަން-ފުވައްމުލައް ޖަމްއިއްޔާގެ އިސްމެންބަރެއް ކަމުގައިވާ އަޝްރަފު ނޫމާނު ހާމަކުރެއްވިއެވެ.\nގިނަ ދުވަސްތަކަކަށް ނުހިނދި އޮންނަ ފެންގަނދު ތަކުން މަދިރި އާލާވާކަމަށް ބެލެވޭ. އެގޮތުން ފވމ އޮޅާއި ކުޅިތައް ބެލެވިދާނެ ބާ؟\nމިޕްރޮގްރާމުގައި އެޗްޕީއޭގެ “އެންޓެމޮލޮޖިސްޓަކު” ބައިވެރިވާނެ ކަމަށް ވެއެވެ. އެންޓެމޮލޮޖިސްޓުންނަކީ ސުފާސޫފީގެ (އިންސެކްޓް) އިލްމު ގެ މާހިރުންނެވެ.\nމިޕްރޮގްރާމު ކުރިޔަށް ގެންދިއުމަށް ވޮލަންޓިއަރުންގެ އެހީތެރިކަމަށް ވަން-ފުވައްމުލައް ޖަމްއިއްޔާއިން ވަނީ ގޮވާލާފައެވެ. މި ޕްރޮގްރާމުގައި އަމަލީގޮތުން ބައިވެރިވާން އެދޭ ފަރާތްތަކުން އެޖަމްއިއްޔާ އާއި ގުޅުއްވުމަށް ފުވައްމުލަކުގެ3ހިސާބަކުން މީހުން ކަނޑައަޅައި އެޖްމައިއްޔާގެ އާއްމު ވައިބަރ ގްރޫޕްގައި ވަނީ ހިއްސާކޮށްފައެވެ. މިހަރަކާތުގައި ބައިވެރިވުމަށް ބޭނުންވާ ވޮލަންޓިއަރުން ވަން ފުވައްމުލަކުގެ ރައީސް އިސްމާޢީލް ރަފީގު 7773712 އާއި ނާއިބް ރައީސް އަޝްރަފު ނުއުުމާނު (އައްރާ) 9891019 އާއި ސެކްރެޓްރީ އަބްދުﷲ ވަސީމު 9953613 އަށް ގުޅުއްވުމަށް ވަން ފުވައްމުލަކުން އެދެއެވެ.\nމިޕްރޮގްރާމްގައި ބައިވެރިވާ ވޮލަންޓިއަރުންގެ މަސައްކަތާއި ގުޅޭ ގޮތުން ތަމްރީނު ދިނުމަށް ވަނީ ހަމަޖެހިފައެވެ.\nމަދިރީގެ މައްސަލައަކީ ފުވައްމުލަކުގައި ހައްލެއް ނުލިބި ގިނަ ދުވަސްވެފައިވާ މައްސަލައެކެވެ.\nއިތުރު ލިޔުންމަދިރި މަދުކުރުން\nTags: މަދިރި މަދުކުރުން


ކޮމިޝަނުގެ ނަންބަރ: 30(A)AB-2018/ (25 މާރޗް 2018) އިޢުލާނާއި ގުޅިގެން އެކަށީގެންވާ ޢަދަދަށް އަންދާސީ ހިސާބު ހުށަހަޅަން ވަޑައިގެންފައި ނުވާތީވެ، އެ އިޢުލާނު ބާޠިލްކޮށް މަޢުލޫމާތު ކަރުދާހުގައިވާ އައި.ޓީ ހާރޑްވެއަރ 2018 މެއި 21 ވާ ހޯމަ ދުވަހުގެ ނިޔަލަށް ސަޕްލައިކޮށްދޭނެ ފަރާތެއް ހޯދަން ބޭނުންވެއެވެ. ވީމާ، ޝަރުތުހަމަވާ ހުރިހާ ފަރާތްތަކަށް މި މަސައްކަތަށް ބީލަން ހުށަހެޅުމުގެ ދަޢުވަތު ހުޅުވާލަމެވެ.\nއައި.ޓީ ހާރޑްވެއަރ ސަޕްލައިކުރުން\nމި އިޢުލާނާއި ގުޅޭ މަޢުލޫމާތު ކަރުދާސް މި ކޮމިޝަނުގެ ވެބްސައިޓް .elections.gov.mvwww ގައި ޝާއިޢު ކުރެވިފައިވާނެއެވެ. މި ޕްރޮޖެކްޓާ ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 2018 އެޕްރީލް 07 ވާ ހޮނިހިރު ދުވަހުގެ 14:00 ގެ ކުރިން، ތިރީގައިވާ އީމެއިލް އެޑްރެހަށެވެ. މި އިޢުލާނާއި ގުޅިގެން އިތުރު މަޢުލޫމާތު ހޯއްދެވުމަށް އީމެއިލް ކުރައްވާނީ [email protected] އަށެވެެ.\nބީލަން ހުޅުވުން އޮންނާނީ 2018އޭޕްރީލް 08 ވާ އާދީއްތަ ދުވަހުގެ 14:00ގައި އިލެކްޝަންސް ކޮމިޝަން (ޕޯޓް ކޮމްޕްލެކްސް5ވަނަ ފަންގިފިލާ، ހިލާލީމަގު) ގައެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ޕްރޮޖެކްޓް ނަންބަރ، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ކޮންޓްރެކްޓަރުގެ ނަން ލިޔެވިފައި އޮންނަންވާނެއެވެ.


ކާޓޫނުގެ ސަބަބުން ކުދިންނަށްކުރާ ނޭދެވޭ އަސަރު-: ޝައިޚް މުޙައްމަދު ޝާފިޢު\nއާރޓިކަލްކިޔުމަށް ހޭދަވާނެކަމަށް ބެލެވެނީ : 13 މިނެޓް, 39 ސިކުންތު\nމިއަދުގެ މުޖުތަމައުގައި ކާޓޫނު ވެފައިމިވަނީ ކުދިންގެ އާންމު ދިރިއުޅުމުގެ ވަރަށް މުހިންމު އެއް ބައަށެވެ. ދަރިފުޅަށް ކާންދޭން ފަސޭހައަކަށް، ނުވަތަ މައިންބަފައިންގެ އަމިއްލަ މަސައްކަތްތައް ކުރުމަށްޓަކައި ކުއްޖާ މަސަލަސްކޮށްފައި ބޭންދުމަށް، ކުއްޖާ ހަތަރުދަމު ޓީ.ވީ ދޮށުގައި ބައިންދާ މައިންބަފައިން މަދެއް ނޫނެވެ.\nތިޔައީ އެފަދަ ބެލެނިވެރިއެއްނަމަ، ކާޓޫނުގެ ސަބަބުން ކުއްޖާގެ ހެދިބޮޑުވުމަށް ކުރާ ނޭދެވޭ އަސަރުތަކާމެދު ވިސްނާލުން މުހިންމެވެ. ކޮންމެ ދުވަހަކު ކާޓޫނު ބެލުމުގެ ސަބަބުން ކުއްޖާ އެއަށް ދެވިހިފާ، ކުއްޖާގެ ޖިސްމާނީ އަދި ނަފްސާނީ ހެދިބޮޑުވުމަށް އަސަރުތަކެއް ކުރެއެވެ.\nކާޓޫނަށް ދެވިހިފުމަކީ ކުއްޖާ އެހެންކަންތައްތަކާމެދު ޚިޔާލުކުރާ ކުރުމަށް ވަރަށް ބޮޑެތި ނޭދެވޭ އަސަރުތަކެއް ކުރާ ކަމެއް ކަމަށް އެކި ދިރާސާތަކުން ދައްކައެވެ. އޭގެ ސަބަބުން ކުއްޖާ ހަޤީޤީ ދުނިޔެއާ ދުރުކޮށް، މުޅިން ޚިޔާލީ ފޮލައެއްގެ ތެރެއަށް ގެންދެއެވެ. އަސްލު ދުނިޔޭގައި ކުރެވޭ ތަޖުރިބާތައް މަދުވެގެންދެއެވެ. ޓީވީ ކުރިމަތީގައި އިންނަތަނުގައި އިނދެގެން ކާޓޫނު ބެލުމަށްވުރެ، ގެއިން ބޭރަށް ނިކުމެލާ ކުޅެލާ މަޖާކޮށްލުމުން ލިބޭ ފައިދާތައް އިންތިހާއަށް ގިނައެވެ.\nވާހަކަދައްކާ ބަހުރުވަ ހުތުރުވެ ވާހަކަދައްކަން ފަށައިގަތުމަށް އުނދަގޫވުން\nކުޑަކުދިންނަށް ޚާއްސަކޮށްގެން ހަދާފައިވާ ގިނަ ކާޓޫނުތަކަކީ ޙަޤީޤަތުގައި އެހާ ރަނގަޅު ބަހުރުވައެއް ބޭނުންކޮށްފައި ހުންނަ އެއްޗެއްސެއްނޫނެވެ. ބަސްމަގުވެސް ހުތުރެވެ. ކަން މިހެން އޮތްއިރު ކުއްޖާ މިފަދަ ކާޓުނުތައް ބެލުމުގެ ނަތީޖާއަކަށް ވާނީ ކުއްޖާ އެގޮތްގޮތަށް ވާހަކަދައްކަން ދަސްކޮށް، ރިވެތި ބަހުން ވާހަކަ ދެއްކުމުގެ ބަދަލުގައި އެކުދިން އެންމެ ގަޔާވާ “ކާޓޫނު ކެރެކްޓަރ” ލައްވާ އަޑުތައް ލެއްވުމެވެ. މިސާލަކަށް “އޯގީ އެންޑް ދަ ކޮކޮރެޗަސް” ކާޓޫނަށް ބަލާލަމާ ހެއްޔެވެ. މި ކާޓޫނަކީ ކުޑަކުދިންގެ މެދުގައި ވަރަށް މަޤްބޫލް ކާޓޫނެކެވެ. ދޫ ހޭރުވުމާއި، މީހުންގަޔަށް ކުޅު ބުރުވުމާއި، މީހުންނަށް މަލާމާތްކޮށް، ހީ ވައްތަރު ޖެއްސުމަކީ މީގެ ކޮންމެ ބަޔަކުންވެސް ކުދިންނަށް ފެންނާނެ މަންޒަރުތަކެވެ. އެހެންކަމުން، ކުދިންވެސް އެފަދައިން މީހުން ހާރުވައި، ފާޑުފާޑުގެ އަޑުލައްވައި، މަލާމާތްކޮށް ހަދާކަމީ ފެންނަންހުރި ޙަޤީޤަތްތަކެވެ. އަދި މީގެ އިތުރުން “އެޑް ވެންޗަރ ޓައިމް ވިތް ޖެކް” ކާޓޫނުގެ “ބާރނިންގ ލޯވ” އެޕިސޯޑާއި “ސްޕޮންޖް ބޮބް” ކާޓޫނުގެ “ސެއިލަރް މައުތް” އެޕިސޯޑުގައިވެސް ކުދިންނާ ނުގުޅޭ ވަރަށް ގިނަ ފާހިޝް ވާހަކަތައް ދެކެވެއެވެ. މިފަދަ ފާހިޝް ބަހުރުވަތައް ކުދިންނަށް ދަސްވަމުންދަނީ މިދަސްކުރެވެނީ ކޮން އެއްޗެއްކަންވެސް ނޭނގޭހާލުގައި ތިބެއެވެ. ހަމައެކަނި މި ކާޓޫނުތަކެއް ނޫނެވެ. “ކަރެޖް ދި ކަވަރޑްލީ ޑޯގް” ކާޓޫނަކީވެސް ކުދިންނަށް ތަފާތު އެކި އެކި އަޑު އަޑުން ހަޅޭލެވުމާއި ހުތުރު ބަހުރުވަ ދަސްކޮށްދޭ ކާޓުނެކެވެ. މިއީ ދޮގެއްތޯ ބަލަން، ތިބާގެ ދަރިފުޅު އެލައްވާ ތަފާތު އަޑު އަޑު ދަސްވީ ކިހިނެއްތޯއާއި، ހަޅޭލަވާ ގޮތްގޮތަށް ހަޅޭލަވަން ދަސްކުރީ ކިހިނަކުން ކޮން ކާޓޫނެއް ބަލައިގެންތޯ އެދަރިފުޅާ ސުވާލު ކޮށްލާށެވެ.\nސިއްޙީ ގޮތުން ލިބޭ ގެއްލުމަށް ބަލާއިރު، ޓީވީ، ކޮމްޕިއުޓަރ އަދި ޓެބްލެޓް ފަދަ ތަކެތީގެ ގަދަ އައްޔާ ދިމާއަށް އަބަދު ބަލަހައްޓައިގެން އިނުމުގެ ސަބަބުން ކުއްޖާގެ ލޮލަށް ކުރާ ނޭދެވޭ އަސަރު ދުވަހުން ދުވަހަށް ބޮޑުވަމުން ދާނެއެވެ. އާންމުކޮށް ގިނަ ކުދިން ޓީވީން ނުވަތަ ލެޕްޓޮޕުން ކާޓޫން ބަލާއިރު، ތިބެނީ ޓީވީއާއި ނުވަތަ ލެޕްޓޮޕާއި ވަރަށް ކައިރީގައެވެ. އެގޮތަށް ކާޓޫނަކަށްފަހު ކާޓޫނެއް ބަލައިލަ ބަލައިލާ އެތައް ގަޑިއިރަކު އެކުދިން ތިބެއެވެ. މިކަމުގެ ސަބަބުން ހަމަ ޔަޤީނުންވެސް ލޮލަށް ނޭދެވޭ އަސަރުތަކެއް ކުރާނެއެވެ. އަދި މީގެ އިތުރުން ކުއްލި ކުއްލިއަށް ދައްކާލާ ވިދުވަރުތަކާއި ހިމަނާފައި ހުންނަ އެނިމޭޝަން އިފެކްޓްސް ތަކުގެ ސަބުބުން ކުދިންގެ ލޮލަށް ވަރަށްވެސް ނޭދެވޭ އަސަރުކުރެއެވެ. މިގޮތުން “ޕޮކެމޮން” ކާޓޫނުގެ “އިލެކްޓްރިކް ސޯލްޖަރ ޕޮރިގޮން” އެޕިސޯޑަކީ ފާހަގަކޮށްލެވޭ އެޕިސޯޑެކެވެ. މި އެޕިސޯޑުގައި ވިދުވަރުން ދޭ ހަމަލާ ދެއްކުމަށް ބޭނުންކޮށްފައި ހުރި އެނިމޭޝަން ޓެކްނިކުތަކުގެ ސަބަބުން، މި އެޕިސޯޑުބަލާފައި ޖަޕާނުގެ ހަސަތޭކައަށްވުރެ ގިނަކުދިންނަށް އެނބުރުންއެރުމާއި، މޭނުބައިކުރުމާއި، ހޭނެތުމާއި، ލޯ އަނދުރިވުމާއި، ލޮލުގެ ފެނުން ފުސް ވުންފަދަ ނުރައްކާތެރި ސިއްޙީމައްސަލަތައް ދިމާވިކަމަށްވެއެވެ. އެހެންކަމުން މި އެޕިސޯޑް ދެއްކުންވެސް އެޤައުމުގައިވަނީ މަނާކޮށްފައެވެ.\nކާޓޫނަށް ދެވިހިފުމަކީ ކުއްޖާ ގިނަވަގުތު ގޭތެރޭގައި އެއްތަނެއްގައި އިނުމަށް މެދުވެރިކޮށްދޭ އެއްސަބަބެވެ. ގެއިން ބޭރުގައި ދުވެލާ ކުޅެލާ ހެދުމަކީ ކިހާ މަޖާ ކަމެއްކަން އެކުދިންނަކަށް އިހްސާސެއް ނުވާނެއެވެ. ނަތީޖާއެއްގެ ގޮތުން، ގުދުރަތީ ކަންތައްތައް ބަލާ ހޯދުމުގެ ޝައުގު އެކުދިންގެކިބައިން ނެތިގޮސް، ހަރަކާތްތެރި ބައަކަށް އެކުދިންނެއް ނުވާނެއެވެ. ގުދުރަތީ މަންޒަރުތަކަށްވުރެ އެކުދިންނަށް ކަމުދާނީވެސް ކާޓުނުން އެފެންނަ ޚިޔާލީ ދުނިޔޭގެ މަންޒަރުތަކެވެ. ކޮންމެ ދުވަހަކު އެތައް ގަޑިއިރެއް އެ މަންޒަރުތައް ބެލުމަށް ޓީވީ ކުރިމަތީގައި އޮންނަންވެއްޖެނަމަ، ކުދިންވާނީ ވަރަށް ކަންނެތް ބަޔަކަށެވެ. ނަތީޖާއެއްގެގޮތުން ކުއްޖާގެ އުމުރާއި އިސްކޮޅާއި ނުގުޅޭވަރަށް ފަލަވެ، ފަލަވުމުގެ ސަބަބުން ޖެހޭ ތަފާތު ބަލިތައް ކުއްޖާއަށްޖެހެއެވެ.\nކުއްޖާގެ އުޅުމަށް އަސަރުކުރުން\nކުއްޖާއަކީ އެކަހެރި، އެހެން ކުދިންނާ ނުގުޅޭ ކުއްޖަކަށްވުމުގެ މައިގަނޑު އެއް ސަބަބަކީ ކާޓޫނު ބަލަން މާގިނައިރު އެކަނި އިނުމެވެ. ވަށައިގެންވާ މާހައުލުގައި ހިނގާ ކަންތައްތަކަށް މާބޮޑު ސަމާލުކަމެއް އެކުދިން ނުދިނުމުގެ ސަބަބުން އެކުދިންނަކީ މުޖުތަމައުގެ ތެރެއަށް ނިކުމެއުޅުމަށް އުނދަގޫވާ ކުދިންތަކަކަށްވެ، މީހުންނާއި ގުޅިގެން އުޅުމަށް އެކުދިންނަށް އުނދަގޫ ވާނެއެވެ. ހަމަ އެހެންމެ ބައެއް ކާޓޫނުތަކުން ކުއްޖާއަށް ދަސްކޮށްދެނީވެސް ގުޅިގެން އެކުވެރިކަމާއެކު އުޅުމަށްވުރެ އެކަކު އަނެކަކުގެ ހަތުރުންނަށް ވެގެން އުޅުމަށެވެ. މިގޮތުން “ޓޮމް އެންޑް ޖެރީ” އާއި “އޯގީ އެންޑް ދަ ކޮކޮރެޗަސް” ކާޓޫނަކީ ހުރިހާ ކާޓޫނުތަކުގެ ތެރެއިންވެސް ހޮވާލެވޭނެ ދެ ކާޓޫނެވެ. މި ދެ ކާޓޫނުންވެސް ދައްކައިދެނީ އެކަކު އަނެކަކަށް ލަނޑު ދިނުމަށް މަސައްކަތް ކުރާތަނެވެ. އެކަކު ލަނޑުދޭން މަސައްކަތް ކުރާއިރު އަނެއްބައެއްގެ ކަމަކީ، މަކަރުވެރިކަމާއި ހީލަތްތެރިކަމާއެކު އެލަނޑުދޭން އުޅޭމީހާ އޭނާގެ މަޅިގައި ބެއްދުމެވެ. އެއްވެސް ޙާލެއްގައި އޭނާއަށް ވިސްނައިދީ ކަންކަން ހައްލުކުރާކަށް މަސައްކަތެއް ނުކުރެއެވެ.\nމީގެ އިތުރުން “ދަ ލިޓުލް މާމެއިޑް” ކާޓޫނަކީ ޚާއްސަކޮށް ނޫކަށިފުރައިގެ އަންހެންކުދިންނަށް ވަރަށްވެސް ނުރަނގަޅު މެސެޖެތަކެއް ދޭ ކާޓޫނެކެވެ. މި ކާޓޫނުގެ މެއިން ކެރެކްޓަރ ކަމަށްވާ “އޭރިއަލް”އަކީ އޭނާގެ ބައްޕައާއި ވަރަށް ދަޖަލުކުރާ ކުއްޖެކެވެ. ބައްޕަގެ ބަސްނާހާ، ބައްޕައަށް އޮޅުވާލާ ކުއްޖެކެވެ. އިންސާނުންނާއި ދުރުގައި އުޅުމަށް ބުނެބުނެ ހުއްޓައި އިންސާނަކާއި ލޯބީގެ ގޮތުން ގުޅެއެވެ. މިގޮތައް އޭނާ ކަންތައް ކުރިނަމަވެސް އޭނާއަކީ އޭނާގެ ބައްޕަގެ އެންމެ ލޯބިވާ ކުއްޖާއެވެ. އަދި އޭނާ އިންސާނަކާއި ކައިވެނި ކުރުމަށްވެސް އެންމެ ފަހުން އޭނާގެބައްޕަ އުފަލާއެކު އެއްބަސްވެއެވެ. މިފަދަ ކާޓޫނުތަކުން ދޭމެސެޖަކީ ބަސްނާހައި ތިމާ ހިތުހުރިހައި ގޮތަކަށް އުޅުނުނަމަވެސް މައިންބަފައިން އެމީހުން ކުރާ ކަންތަކަށް ބަސްބުނެ ހެދުން ރަނގަޅު ނޫންކަމެވެ. އަދި މައިންބަފައިން އެދޭ ނަސޭހަތަކީ ރަނގަޅު ނަސޭހަތްވެސް ނޫންކަމެވެ.\nހަމަ އެފަދައިން “ރިޗީ ރިޗް” ކާޓޫނަށް ބަލާލަމާހެއްޔެވެ. މިކާޓޫނުން ދޭން މަސައްކަތްކުރާ މެސެޖް ކަމަށް ބުނެފައިވަނީ ފައިސާއަށް ދަހިވެތި ނުވުންކަމުގައިވިޔަސް، މިކާޓޫނުން ކުދިންނަށް ދަސްވަނީ ފައިސާއާއި މުދަލަށް ދަހިވެތިވުމެވެ. އެހެނީ “ރިޗީ” ދެރަވި ކަމުގައިވިޔަސް އޭނާގެ ބައްޕަ އޭނާ އުފާކުރުމަށް ކޮންމެވެސް އެއްޗެއް ގަނެދެއެވެ. އޭނާ ދަށް ވާންފެށިޔަސް ބައްޕަ ކުރާކަމަކީ އޭނާއަށް މުޅިން އައު ލައިބްރަރީއެއް ގަނެދިނުމެވެ. މިފަދަ ކަންކަމުން ކުދިންނަށް އެދެވެނީ ކޮން މެސެޖެއް ހެއްޔެވެ؟\nކެއުމުގެ އާދަތަކަށް ބަދަލުއައުން\nކާޓުނަށް ދެވިހިފާފައި ތިބޭ ކުދިން އަބަދުވެސް ކާން ބޭނުންވާނީ ޓީވީ ކުރިމަތީގައި އިނދެގެންނެވެ. މީގެ ސަބަބުން ސިއްހަތަށް ގެއްލުންހުރި ކެއުމުގެ އާދަތައް ކުއްޖާގެ ކިބައިގައި އަށަގަނެ، އެފަދަ އާދަތަކަކީ ކުއްޖާގެ މުޅި އުމުރު ދުވަހަށްވެސް ހަރުލާފައި ހުންނަ އާދަތަކަކަށްވުން ވަރަށް ގާތެވެ. މިގޮތުން ބަނޑުވަތަށް ނުވަތަ އޮށޯވެ އޮވެ ކެއުމާއި، ސިއްޙަތައް ފައިދާނެތް ލުއިކާނާ ކެއުން ހިމެނެއެވެ.\nއިޖްތިމާޢީ ގުޅުން ހީނަރުވުން\nކާޓޫނަށް ދެވިހިފުމަކީ ކުއްޖާ މުޖުތަމަޢަށް ނިކުމެ މީހުންނާއި ގުޅިގެން އުޅުމުން ދުރުކޮށްދޭ ކަމެކެވެ. އެއް އުމުރުގެ އެހެން ކުދިންނާއެކު ކުޅުމުގެ ޝައުގުވެރިކަން މިފަދަ ކުދިންގެ ކިބައިގައި ނެތުމަކީ ވަރަށް ގާތްކަމެކެވެ. މީގެ ނަތީޖާއެއްގެ ގޮތުން މުޖުތަމައުގައި އެކަހެރިވެފައިވާ ބަޔަކަށް މިފަދަ ކުދިންވެ، މުސްތަގުބަލުގައި މުޖުތަމައުގައި އެހެން މީހުންނާ ގުޅިގެން މަސައްކަތް ކުރުމުގައި އުނދަގޫތަކާއި ކުރިމަތިލާންޖެހެއެވެ. ކުދިންނާއިއެކީ ކުޅެން ބޭރަށް ދިޔަކަމުގައިވިޔަސް އެކުދިންނާއި ގުޅިގެން ކުޅެން މިފަދަ ކުދިންނަށް ވަރަށް ނޭނގޭނެއެވެ. އަބަދުވެސް އެކުދިން އެހެން ކުދިންގައިގައި ތޮޅޭކަމުގެ ޝަކުވާ، ނޫނީ ވަކިވެގަންނަން އުޅޭކަމުގެ ޝަކުވާ އެހެންކުދިން ކުރާނެއެވެ.\nމިއަދު ބެލެނެވެރިންނަށްވުރެ ކުދިން މިވަނީ މާ ކުރިއަރައިފައެވެ. އެއްޒަމާނެއްގައި “ޓޮމް އެންޑް ޖެރީ” ފަދަ ކާޓޫނުތައް މަޝްހޫރުވީ ކަމުގައި ވީނަމަވެސް، މިއަދު ބޮޑުވަމުން އަންނަ ކުދިން އެންމެ ބަލާހިތްވާ ކާޓޫނުތަކާއި ކުޅޭހިތްވާ ގޭމު ތަކަކީ މުޅިންވެސް އަނިޔާވެރި މަންޒަރުތަކުން ފުރިގެންވާ ތަކެއްޗެވެ. “ޓޮމް އެންޑް ޖެރީ”، “އޮގީ އެންޑް ދަ ކޮކޮރެޗަސް”، “ރޯޑް ރަނާސް” އަދި މިނޫންވެސް ކާޓޫނުތަކަކީ ވަރަށްވެސް އަނިޔާވެރި މަންޒަރުތައް ހިމެނޭ ކާޓޫނުތަކެކެވެ. މިގޮތުން އެކެއް އަނެކެއްގެ ބޮލުގައި މަރުތޭލާއިން ނުވަތަ މިނޫންވެސް ބަރު ހަތިޔާރުން ތަޅައި، އުސް ތަންތަނުން ވައްޓައި އަދި މިނޫންވެސް އެހެނިހެން އަނިޔާތައް އެކަކު އަނެކަކަށްދޭ މަންޒަރު މި ކާޓޫނުތަކުން ދައްކައެވެ. މިޒަމާނު ކުދިންގާތު އެންމެ މަޝްހޫރު ކާޓޫނުތަކާއި، ކުރީގެ ކާޓޫނުތަކާއި ހުރި އެންމެބޮޑު އެއްތަފާތަކީ، މިކާޓޫނުތަކުގައި “ހީރޯ” އަކީވެސް ވަރަށް އަނިޔާވެރި މީހަކަށްވުމުވެ. މިގޮތުން “ބެންޓެން”، “ޓީނޭޖް މިޔުޓަންޓް ނިންޖާ”، “ޕޮކެމޮން”، “ޑްރެގޮންބޯލް ޒެޑް” “ހަލްކް”، “ބެޓް މޭން” ފަދަ ކާޓޫނުތައް ފާހަގަ ކޮއްލެވެއެވެ. މިސާލަކަށް “ވިލަން” އާ ދެކޮޅަށް ކުރާ ހަނގުރާމައިގައި ދެފަރާތުން އެކަކު އަނެކަކަށް ދޭ އަނިޔާވެރި ހަމަލާތަކަކީ ކުޑަކުދިން ބެލުން ހެޔޮވެސް ނުވާފަދަ ބޮޑެތިއަނިޔާތަކެވެ. މިގޮތުން، ކަނޑިންނާއި، ގޮށްމުށުންނާއި، އަދިވެސް އެ ހީރޯއަށް ލިބިފައިވާ “ސުޕަރ ޕަވާސް” ތަކުގެ އެހީގައި “ވިލަން” ތަންތަނަށް އުކައި، ހޫރައި، އޭނާގައިގައި ވަޅިއަޅައި، އަނދާލައި، ގަނޑުކޮށްލައި އަދި މިނޫންވެސް އަނިޔާތައް ދެއެވެ. ކުދިންނަށް މި އަނިޔާތައްވަނީ ވަރަށް ގަޔާވާ އެކުދިން ސަޕޯޓް ކުރާ އަނިޔާތަކަކަށެވެ. އެހެން ނުވާންވީވެސް ކީއްވެ ހެއްޔެވެ؟ އެއިން އެނގެނީ ހީރޯގެ ގަދަކަމާއި ބާރުގަދަ ކަމެވެ. ހީރޯއެއް ވިއްޔާ ކޮންމެހެންވެސް އެހާ ގަދަވާންޖެހެއެވެ.\nއަބަދުވެސް ހަނދާންކުރައްވާށެވެ! ކުދިންގެ ކިބައިގައި ހަރުލާ އާދަތަކަކީ އެކުދިން އަމިއްލައަށް ހަރުލައްވާ އާދަތަކެއްނޫނެވެ. އެހެނެއްކަމަކު އެއީ އެނގިގެންނަމަވެސް ނުވަތަ ނޭންގިނަމަވެސް ބެލެނެވެރިން ކުދިންނަށް ދަސްކޮށްދެވޭ! އަދި އެކުދިން އުޅެ ބޮޑުވާ މާހައުލުން ފެންނަ މަންޒަރުތަކުން އެކުދިން ދަސްކުރާ އާދަތަކެކެވެ. ކުދިންގެ ކިބައިގައި ކުޑައިރުއްސުރެ އާދަތައް އަށަގެންނެވުމުގައި މައިންބަފައިންގެ ބޮޑު ދައުރެއްވާކަން ހަނދާންކުރައްވާށެވެ! އެކުދިންނަށް ކާޓޫނު ދެއްކުމުގެ ބަދަލުގައި، އެކުދިން ހަރަކާތްކެރިކަމާއެކު ކުޅުނަދޭށެވެ!\nމިއާރޓިކަލްއަށް ކޮންޓްރިބިއުޓްކޮށްދެއްވި އަޚުންނާއި އުޚްތުންގެ ފާފަފުއްސަވާ ހެޔޮ ޖަޒާ މާތް ﷲ މިންވަރު ކުރައްވާށި! އާމީން\nCartoons’ Effect in Changing Children Mental Response and Behavior by Khaled Habib, Tarek Soliman Jilam Studios PMO, Alexandria, Egypt\nHeller, M.S. and Polsky, S. (1976) Studies in Violence and Television. American Broadcasting Company, New York\nKirsh, S.J. (2006) Cartoon Violence and Aggression in Youth. Aggression and Violent Behavior, 11, 547-557\nRESEARCH FOR CHILDREN’S LEARNING: THE IMPACT OF CARTOONS ON CHILDREN’S PSYCHOLOGICAL DEVELOPMENT- C. Alonso Valdivieso, J. Pertíñez López – Universidad de Granada (SPAIN)\nEffects of Cartoon Network on the Behavior of School Going Children (A Case Study of Gujrat City) Dr. Zahid Yousaf Head & Asst. Prof., Centre for Media and Communication Studies, University of Gujrat, Gujrat, Punjab, Pakistan & Munham Shehzad Lecturer, Centre for Media and Communication Studies, University of Gujrat, Gujrat, Punjab, Pakistan & Syed Ali Hassan (M. Phil) Centre for Media and Communication Studies, University of Gujrat, Gujrat, Punjab, Pakistan published In International Research Journal of Interdisciplinary & Multidisciplinary Studies (IRJIMS)\nCartoon Network and its Impact on Behavior of School Going Children: A Case Study of Bahawalpur, Pakistan Ali Hassan Muhammad Daniyal Islamia University,Bahawalpur, Pakistan\nAliyeva, Aynur. “Hidden Effects of Cartoons on little Spectators”. Azernews. Sept 4,2013. Web. March 28, 2014. http://www.azernews.az/analysis/58562.html\nފިނި މޫސުމަށް އެހީތެރިކަމުގެ އަތެއް ފޯރުކޮށްދެމާ!\nހުކުރު ދުވަހުގެ މާތްކަން ލިބިގަތުން-\nމިއަދުގެ ޚުޠުބާއިން އެނގިގެން ދިއައީ ރަސޫލާ ޞޢވ, އާ ޢަދާވާތްތެރި ނަޖިސް މަޖިލީހަކީ ލަޢްނަތް ޙައްޤުވެގެންވާ ތަނެއްކަން!\nމަރުވުމާމެދު ކޮންމެހެން އެނގެންޖެހޭ ބައެއް ޙަޤީޤަތްތަކުގެ ތެރެއިން "ފުރާނަ"\nތިބާގެ ހިތަކީ އުޑާއި ބިން ދެމިއޮތްހައި ހިނދަކު ފިތުނައަކުން އެހިތަކަށް ގެއްލުމެއް ނުފޯރާނެ ހިތަކަށް ހަދަން ބޭނުން ހެއްޔެވެ؟


އަޅުގަނޑުމެން އެދެނީ އަދަށްވުރެ ވަކިން މާ ރަނގަޅު މާދަމާއެއް ލިބުން – ރައީސް ނަޝީދު | President Mohamed Nasheed\nއަޅުގަނޑުމެން އެދެނީ އަދަށްވުރެ ވަކިން މާ ރަނގަޅު މާދަމާއެއް ލިބުން – ރައީސް ނަޝީދު\nއަޅުގަނޑުމެންނަށް އަދަށްވުރެ ވަކިން މާ ރަނގަޅޑު މާދަމާއެއް ލިބުން ކަމަށް ރައީސް ނަޝީދު ވިދާޅުވެއްޖެއެވެ. ރައީސް ނަޝީދު މިހެން ވިދާޅުވީ މަސައްކަތްތެރިންގެ އެމްޑިޕީގެ ސިޔާސަތު އިފްތތާޙް ކޮށްދެއްވުމަށް ގދ. ތިނަދޫއަށް ވަޑައިގަތުމަށްފަހު ގދ. ވާދޫއަށް ވަޑައިގެން އެރަށުގެ ރައިޔިތުންނާއި ބައްދަލު ކުރެއްވުމުގެ ގޮތުން ބޭއްވި ޖަލްސާގައި ވާހަކަފުޅު ދައްކަވަމުންނެވެ.\n“އަޅުގަނޑުމެން އެދެނީ ބޯހިޔާވަހި ކަމަކަށް. އަޅުގަނޑުމެން އެދެނީ ވަޒީފާގެ ފުރުޞަތަކަށް. އަޅުގަނޑުމެން އެދެނީ ދަރިންނަށް ތަޢުލީމް ދިނުމަށް. އަޅުގަނޑުމެން މި އެދެނީ އަޅުގަނޑުމެންގެ ހަލާލު މަސައްކަތުން ރިވެތި ގޮތުގައި ދިރިއުޅެވޭނެ ގޮތެއް ލިބުމަށް. އަޅުގަނޑުމެން އެދެނީ އަޅުގަނޑުމެންގެ މަސައްކަތްތެރިންގެ ޙައްޤުތައް ރައްކާތެރި ވުމަށް. މަސައްކަތުގެ ފުރުޞަތު އަޅުގަނޑުމެން އެންމެނަށްވެސް ލިބުން” ކަމަށް ރައީސް ނަޝީދު ވިދާޅުވިއެވެ.\nވާދޫ ރައްޔިތުންނާ ބައްދަލު ކުރައްވާ ތަރީޚީ ގޮތުން ވާދޫއަށް އަލިއަޅުއްވާ ލައްވާ ވާހަކަފުޅު ދައްކަވަމުން ވިދާޅުވީ ވާދޫއަކީ ރާއްޖޭގެ ޤަދީމީ ރަށްތަކުގެ ތެރެއިން އެއް ރަށް ކަމަށާއި ޝައިޙް މުޙައްމަދު ޖަމާލުއްދީން، ވާދޫ ދަންނަ ކަލޭފާނުގެ ރަށްކަމަށް ރައީސް ނަޝީދު ވިދާޅުވިއެވެ. އަދި ބޮޑުތަކުރުފާނު ރާއްޖެ ސަލާމަތް ކުރެއްވީމާ 30 އަހަރު ޢިލްމު ލިބުމަށް ބޭރުގައި އުޅުއްވުމަށްފަހު އެނބުރި ރާއްޖެ ވަޑައިގެން އަނެއްކާވެސް ރާއްޖޭގައި އިސްލާމްދީނުގެ މަތިވެރި ނޫރު ފާޅުކުރައްވަން ފެއްޓެވި ބޭކަލަކީ ވާދޫ ދަންނަ ކަލޭފާނު ކަމަށްވެސް ރައީސް ނަޝިދު ވިދާޅުވިއެވެ.\nރައީސް ނަޝީދުގެ ވާހަކަ ފުޅުގައި މިރޭ ލިބޭ އުފަލަކީ ވާދޫ ދަންނަ ކަލޭފަނުގެ ރަށުގައި ވާދޫގެ ރައްޔިތުންނާއި މުހާޠަބްކޮށް ވާހަކަ ދެއްކޭތީ ކަމަށް ވިދާޅުވި އެވެ.\nގަބުޅި ތާނައިން ތާނަ އަކުރު އަކުރެއްގެ ގޮތުގައި ތިވެހިބަހަށް ތަޢާރަފް ކޮށްދެއްވި ދަންނަ ބޭކަލަކީ ވާދޫ ދަންނަ ކަލޭފާނު ކަމަށާއި ވާދޫ ދަންނަ ކަލޭފާނަކީ މާތް ރަސްކަނލާގެއަށް އަޅުކަން ކުރެއްވުމަށް ގިނަ ވަގުތު ހޭދަ ކުރެއްވުމަށް މާލޭގެ ވެރިކަމުގެ ކޮއިލު ދޫކުރައްވާ ވާދުއަށް ވަޑައިގެންނެވި ޞާލިޙް ދަންނަ ބޭކަލެއް ކަމަށެވެ. ރައީސް ނަޝީދު ވިދާޅުވީ ވާދޫގައި އަދިވެސް އެރޫޙާއި އެ އެތަޢުލީމް އެބައޮތްކަން ކަމަށާއި އެ އުއްމީދު އެބަހުރިކަމެވެ.\nމިޖަލްސާގައި މަސައްކަތްތެރިންގެ މުހިއްމު ކަމާއި ބެހޭގޮތުން ވާހަކަ ދައްކަވަމުން ރައީސް ނަޝީދު ވިދާޅުވީ ރާއްޖެގައި މަސައްކަތްކުރާ ވަޒީފާ އަދާކުރާ ލައްކަ އަކަށްވުރެ ގިނަ މީހުން އުޅޭ ކަމަށާއި އަދި ސީދާ ވަޒީފާއެއްގައި ނެތްނަމަވެސް ދާއިމީ މަސައްކަތެއް ހިންގާ އެއްލައްކަން ފަންސާސް ހާހަށްވުރެ ގިނަ މީހުން ރާއްޖޭގައި އުޅޭ ކަމަށެވެ. މި ގިނަ ރައްޔިތުންނަކީ ވާދޫ ދަންނަ ކަލޭފާނުގެ ޒަމާނުއްސުރެ ފަށައިގެން ނޯ ކިރީންގެ ގޮތުގައި ތާށިވެފައި ތިބޭ ބައެއް ކަމަށާއި ގެންގުޅޭ މީހުންގެ ގޮތުހައި އާއްމުވެފައި، ދަންނަ ބަސް ކަމަށެވެ.\nރައީސް ނަޝީދު ވިދާޅުވީ “މިއަދު އަޅުގަނޑުމެންނަ ޖެހިފައި މިވަނީ އެނޯކަރުންގެ މަޤާމު އަޅުގަނޑުމެންގެ މަސައްކަތްތެރިންގެ ގައިން ނެގި، އެމީހުންނަކީ އެމީހުންގެ ހަލާލު މަސައްކަތުން މަސައްކަތް ކުރާ ޝަރަފްވެރި ޤަދަރުވެރި މަސައްކަތްތެރިންނަށް ހެދުމަށް” ކަމަށެވެ. އަދި އެމީހުންގެ ހައްޤުތައް އަޅުގަނޑުމެން ހޯދައިދޭން ޖެހޭ ކަމަށާއި ރާއްޖޭގެ ތަރައްޤީ ގުޅިފައި އޮތީ މަސައްކަތް ތެރިންގެ މަސައްކަތާ ކަމަށް ރައީސް ނަޝީދު ވިދާޅުވިއެވެ.\nރިސޯޓްތައް ހިނގަނީ މަސައްކަތްތެރިން މަސައްކަތް ކުރާތީވެ. ދޯނިފަހަރު ދުވަނީ މަސައްކަތްތެރިން މަސައްކަތް ކުރާތީވެ. މަދަރުސާގައި ކިޔަވައިދެނީ، ފުލުހުންނާއި ސިފައިން އުޅެނީ، އަދި އަޅުގަނޑުމެންގެ ހުރިހާ ކަމެއް ހިނގަނީ މަސައްކަތް ތެރިން މަސައްކަތް ކުރާތީ ކަމަށް ވިދާޅުވިއެއެވެ. މުއްސަނދިން އެތިބީ ނުވަތަ ވިޔަފާރި ވެރންނަކީ މަސައްކަތް ތެރންގެ ސަބަބުން އުފެދިފައިވާ ބައެއް ކަމަށް ރައީސް ނަޝީދު ވިދާޅުވިއެވެ.\nރައީސް ނަޝީދު ވިދާޅުވީ ދިވެހި ރައްޔިތުންގެ ޑިމޮކްރެޓިކް ޕާޓީން ހުށަހަޅަނީ މަސައްކަތް ކުރާ ކޮންމެ މީހަކަށް އެއީ ކުޑަ ވިޔަފާރިއެއް ނޫން ކޮންމެ ތަނެއްގައި މަސައްކަތް ކުރާ ކޮންމެ މީހަކަށް ހަތަރުހާސް ފައްސަތޭކަ ރުފިޔާ އުޖޫރައެއްގެ ގޮތުގައި މަދުވެގެން ލިބެންޖެހޭނެ ކަމަށެވެ. “މި އުޖޫރަ މިގޮތަށް ކަނޑަ އެޅުނީމާ ދެކަމެއް އެބަ ހާޞިލް ކުރެވޭ. އެއްކަމަކީ ދިވެހި މީހާގެ ހަމަ އަގު ހަމަ އަގަށް އެބަގެނެވޭ. މިއަދު އަޅުގަނޑުމެންނަށް ދިމާވެފައި މިއޮތް އެއް ހާލަތަކީ ދިވެހިންނަށް އަދާކުރެވެން އޮތް ބާވަތުގެ ވަޒީފާ ރާއްޖޭގައި މިއަދު ވަރަށްގިނަ ބިދޭސީން އަދާކުރޭ. ބިދޭސީންނަށް މި ވަޒީފާގެ ފުރުޞަތު ފުޅާވެގެން ދަނީ އަގު ހެޔޮކަމުން. އަޅުގަނޑުމެން ގެންގުޅޭ ނޯކިރީންގެ ގޮތުގައި ކުޑަކުޑަ އެއްޗެއް ދީގެން ޚަރަދު ކުޑަ ގޮތެއްގައި ދެރަ ގޮތެއްގައި ގެންގޫޅެ އެމީހުންލައްވާ މަސައްކަތް ކުރުވަމުން ގެންދާތީވެ. ދިވެހިންގެ އަގު ބޮޑުކަމަށް ބައެއް ވިޔަފާރި ވެރިންނަށް ފެންނަމުން ދާތީވެ” ކަމަށެވެ. ހަތަރުހާސް ފައްސަތޭކަ ރުފިޔާގެ އުޖޫރައެއް ދިވެއްސަކަސް ބިދޭސީއަކަސް ދޭން ޖެހުނީމާ އެ ބިދޭސީ މީހާގެ ޚަރަދު ދިވެހި މީހާއަށް ލިބޭގޮތް ވާނެކަމަށާއި އަދި ދިވެހި މަސައްކަތް ތެރިޔައަށް އޭގެ ސަބަބުން މަސައްކަތުގެ ފުރުޞަތު ވަޒީފާގެ ފުރުޞަތު އިތުރު ވެގެން ދާނެ ކަމަށް ރައީސް ނަޝީދު ވިދާޅުވިއެވެ.\nއަޅުގަނޑުމެންގެ ތެރޭގައި އެންމެ ފައިދާ ހުރީ ޓުއަރިޒްމްގެ ވިޔަފާރިގައި ކަމަށާއި އެ ވިޔަފާރީގައި މަސައްކަތް ކުރާ 25 ހާސް ދިވެހިން އެވަޒީފައިގައި އުޅޭ ކަމަށް އަންދާޒާ ކުރެވޭ ކަމަށް ވިދާޅުވިއެވެ. މި އެންމެހާ ދިވެހިން އެ މަސައްކަތް ކުރަމުން އެދަނީ އެމީހުންގެ އަނބި ދަރންނާ ދުރުގައި، ނޯކިރީ ބަންދުގައި ފަޅު ރަށްރަށުގައި ކަމަށް ރައީސް ނަޝީދު ވިދާޅުވިއެވެ. އަދި ޓްއަރިޒަމް ދާއިރާގެ މަސައްކަތް ތަކުގައި އުޅޭ ވަރަށް ގިނަ މީހުންނާއި ދިމާވެ ހާލުއަހުވާލު އޮޅުންފިލުވައި ވާހަކަ ދެއްކޭ ކަމަށް ރައީސް ނަޝީދު ވިދާޅވިއެވެ. އަދި ހުރިހާ މީހުންވެސް ބޭނުންވަނީ އަނބިދަރިން ކާރީގައި ދިރިއުޅެވޭނެ ގޮތެއް ހޯދުން ކަމަށް ވިދާޅުވިއެވެ. އަދި އާއިލާގެ މީހަކަށް ކޮންމެ ގޮތެއްވިޔަސް ފޯނުކޯލަކުން ގުޅާލެވޭނެ ގޮތެއްނޫން ގޮތެއް އެފަރާތްތަކަށް ނޯންނަ ކަމަށް ވިދާޅުވިއެވެ.\n“އެމްޑީޕީން މިފަހަރު ހުށަހަޅާ އެއް ސިޔާސަތަކީ މަސައްކަތް ކުރާ ރަށާއި އެންމެ ކައިރީގައި އޮންނަ މީހުން ދިރިއުޅޭ ރަށެއްގައި ބޯހިޔާވަހި ކަމުގެ ފުރުޞަތު އެމީހުންށް އިރާދަ ކުރެއްވިއްޔާ އެމީހުންނަށް ހޯދާދިނުން” ކަމަށް ރައސް ނަޝީދު ވިދާޅުވިއެވެ. މި ދެންނެވި ބޯހިޔާވަހި ކަމުގެ ފުރުބަތަކީ ފުލެޓެއް ލިބުން ކަމަށާއި އެ ބޯހިޔާ ވަހި ކަމަކީ ދިގު މުއްދަތުގައި ފައިސާ ދައްކާ ޙަލާޞް ކުރާ އުޞޫލުން މިލްކު ކުރެވޭނެ ބޯހިޔާ ވައްސެއް ކަމަށް ރައީސް ނަޝީދު ވިދާޅުވިއެވެ. އަދި މަސައްކަތް ތެރިންނަށްޓަކައި ކަނޑައަޅާ އިތުރު ސިޔާސަތަކީ ދަތުރު ފަތުރު ކުރުމުގެ ނިޒާމް ފުޅާކޮށްދިނުމާއި ފަޅު ރަށްރަށް ގުޅުވާލަ ދިނުމުގެ ތެރެއިން ދަތުރު ފަތުރުގެ ނިޒާމުން ހުރިހާ ރަށެއް ގުޅުވާލުން ކަމަށް ރައީސް ނަޝީދު ވިދާޅުވިއެވެ.\nސާރވިސް ޗާޖްގެ މައްސަލައަކީ ރިސޯޓް ތަކުގައި މަސައްކަތް ކުރާ ކުދިންނަށް ވަރަށް ގިނަކުދިންނަށް ދިމާވާ މަސައްލައެއް ކަމަށާއި އޯވަރ ޓައިމްގެ މައްސަލައަކީ ސިވލް ސަރވަންޓްގެ ގޮތުގައި މަސައްކަތް ކުރާ މުވޒަފުންނަށް ދިމާވާ މައްސަލަ އެއްކަމަށެވެ.\nރައީސް ނަޝީދު ވިދާޅުވީ އެމްޑީޕީން ސިޔަސަތެއްގެ ގޮތުގައި ހުށަހަޅަނީ އިރާދަ ކުރެއްވިއްޔާ ސަރވިސް ޗަރޖް ދިނުމަށް އަދި އޯވަރ ޓައިމް ދިނުމާއި މި ދެކަންތައް ޕޭ ކޮމިޝަން މެދުވެރިކޮށްގެން ރަނގަޅަށް ބެލެހެއްޓި ރާއްޖޭގައި މަސައްކަތް ކުރާ މީހުންނަށް މީހުނަށް އެ ލިބިގެންދާ މިންވަރަށް ހޯދައި ދިނުން ކަމަށް ރައީސް ނަޝީދު ވިދާޅުވިއެވެ.\nމަސައްކަތްތެރީންގެ ތެރެއިން އަދި ވަރަށް ޚާއްޞަކޮށް އަންހެން ބޭފުޅުންނަށް މަސައްކަތަށް ނުނިކުމެ ތިބުމަށް އެންމެ ބޮޑު އެއް ސަބަބަކީ މަސައްކަތަށް ނުކުންނަށް ވަކި ގަޑިއެއް ހަމަޖެހިފައި އޮންނަ އޮތުން ކަމަށެވެ. އަދި އެމްޑިޕީން ހުށަހަޅާ ސިޔާސަތް ތަކުގެ ތެރޭގައި ފްލެކްސިޓައިމް ނުވަތަ އެކިއެކ ގަޑިގަޑިގައި މީހުންނަށް މަސައްކަތް ކުރެވޭނެ އިންތިޒާމްތައް ހަމަޖެއްސުން ކަމަށެވެ. އަދި އިރާދަ ކުރެއްވިއްޔާ ގޭތެރޭގައި ތިބި ގިނަ އަންހެނުންނަށް މަސައްކަތައް ނުކުމެވޭނެ ގޮތެއް އެމްޑިޕީގެ ކުރިއަށް އޮތް ފަސްއަހަރުގެ ތެރޭގައި އެމްޑިޕީގެ ސަރުކާރުން ހޯއްދަވައި ދެއްވާނު ކަމަށް ރައީސް ނަޝީދު ވިދާޅުވިއެވެ.\nރައީސް ނަޝީދު ވިދާޅުވީ މިވާދޫގެ ބިމަކީ މިވާދޫގެ ރައްޔިތުންގެ މިލްކެއް ކަމަށާއި އަދި މާލޭގައި ހުރި މީހެއްގެ ޖީބަށް އެއް ޙައްޤު ލުމުގެ އެއްވެސް އިޚްތިޔާރެއް ޙައްޤެއް ނޯންނާނެ ކަމަށް ރައީސް ނަޝީދު ވިދާޅުވިއެވެ. އަދި އެމްޑީޕީން ލާމަރުކަޒީ އުޞޫލު މިރާއްޖެއަށް ތަޢާރަފްކުރީ މި ސަބަބަށްޓަކައި ކަމަށާއި މި ވާދޫގެ ބިމަކީ މިވާދޫގެ މުއްސަނދިކަމަށް ޓަކައި މިވާދޫގެ ރައްޔިތުންގެ އެއްޗަކަށް ހެދުމައްކަށް ވިދާޅުވިއެވެ. އަދި ވާދޫގައި ސިޓީ ހޮޅާ އަޅާނެ ބިން ކައުންސިލްގެ ފަރާތުން ކަނޑައަޅާ އެތަން ހިންގުމުގެ ހުއްދަ ވާދޫގެ ރައްޔިތުން ދެއްވުމަށް އެދިވަޑައިގެންނެވިއެވެ. އަދި ވާދޫގެ ފުރިހަމަ މުއްސަނދިކަން ވާދޫގެ ރައްޔިތުން ހޯއްދެވުމަށްވެސް ރައސް ނަޝދު އެދިވަޑައިގެންނެވިއެވެ. އަދި ވާދޫގައި އެމްޑީޕީ ސަރުކާރުން ކުރިޔަށް ގެންދިޔަ މަޝްރޫޢުތައް އިރާދަ ކުރެއްވިއްޔާ ބާރަށް ގެންދަވާނެ ކަމަށާއި މިހާރު ހުއްޓިފައިވާ ގޭސް ޕްލާންޓްގެ މަސައްކަތްވެސް އަލުން އެމްޑިޕީން ސަރުކާރާއި ހަވާލުވެ ކުރިއަށް ގެންދަވާނެ ކަމަށް ރައީސް ނަޝީދު ވިދާޅުވިއެވެ.\nގަދަވަޔާއި ވިއްސާރައިގެ ތެރޭގައި ނަމަވެސް އެމަނިކުފާނަށާއި އެމަނިކުފާނުގެ ޓީމަށް ވާދޫގެ ރައްޔިތުންނާއި އަދި އެނޫންވެސް ރަށްރަށުން ކިއުވަމުން ގެންދަވާ ހޫނު މަރުޚަބާއަށާއި ދެއްވާ އިޙްލާޞްތެރި، ފުރިހަމަ މެޙްމާންދާރީއަށް ހިތުގެ ފުންމިނުން އިޙްލާޞްތެރި ކަމާއެކު ޝުކުރު އަދާކުރައްވާ ފައެވެ.\nމި ޖަލްސާގައި ކޮލަމާފުށިގައި ރާޅާއަޅަން އުޅުނު ކުއްޖެއް ގެއްލި އަދިވެސް އެނާގެ ޚަބަރެއް ނުވާތީ އެ ކުއްޖާގެ ހަނދާނުގައި ސުކޫތެއް ރައީސް ނަޝީދު ގެންނެވިއެވެ.


MIRA hulhuvaanee Hoama, Angaara adhi Buraasfathi dhuvahu | Mihaaru\nމީރާގެ ހެޑް އޮފީސް: މީރާގެ ހިދުމަތް ދޭނީ ވީހާ ވެސް މަދު މުވައްޒަފުން ބޭނުންކޮށްގެން. -- ފޮޓޯ: މިހާރު\nމީރާ ހުޅުވާނީ ހޯމަ، އަންގާރަ އަދި ބުރާސްފަތި ދުވަހު\n12 އެޕްރީލް 2020 - 17:285comments\nސަރުކާރު ބަންދު ދުވަސްތަކުގައި އާއްމުންނަށް ދޭން ޖެހޭ އަސާސީ ހިދުމަތްތައް ދިނުމަށް މި ހަފްތާގެ ހޯމަ، އަންގާރަ އަދި ބުރާސްފަތި ދުވަހު މޯލްޑިވްސް އިިންލެންޑް ރެވެނިއު އޮތޯރިޓީ (މީރާ) ރަސްމީކޮށް ހުޅުވަން ނިންމައިފި އެވެ.\nމީރާ އިން ނެރުނު އިއުލާނެއްގައި ބުނެފައި ވަނީ އެ އިދާރާ އިން އެ ތިން ދުވަހު ހިދުމަތް ދޭނީ، ވީހާ ވެސް މަދު މުވައްޒަފުން ނެރެގެން ކަމަށެވެ. އަދި އަސާސީ ހިދުމަތްތައް ނޫން އެހެން ހިދުމަތްތައް ދޭނީ އޮންލައިންކޮށް ކަމަށް ވެސް މީރާ އިން ބުންޏެވެ.\nކޮވިޑް-19 އާ ގުޅިގެން މީރާ ބަންދުކޮށްފައި ހުރި ދުވަސްތަކުގައި، ޓެކްސް ބަޔާން ހުށަނޭޅުނު ފަރާތްތަކަށް ފައިސާ ދެއްކުމުގެ އާ ސުންގަޑި އަކީ މާދަމާ ކަމަށް ވެސް އެ އޮތޯރިޓީން ބުންޏެވެ. ޓެކްސް ޕެޔާ ސާވިސް ސެންޓަރުގެ ހިދުމަތް ހެނދުނު 9:00 އިން މެންދުރު 1:00 އަށް ލިބޭނެ އެވެ. އަދި އެ ސެންޓަރުގެ ހިދުމަތް ލިބޭނީ ކިއުބީ އެޕްލިކޭޝަން ބޭނުންކޮށްގެން ނުވަތަ 1415 އަށް ގުޅައިގެން އެޕޮއިންޓްމެންޓް ހަދާ މީހުންނަށް އެކަންޏެވެ.\nއެޕޮއިންޓްމެންޓް ލިބޭ މީހުން، އެ މީހެއްގެ ޓޯކަން ނަންބަރާ ކައިރި ވުމުން ފައިސާ ދައްކަން ދާން މީރާ އިން އިލްތިމާސްކުރި އެވެ. ދުނިޔޭގައި ހަލުވި ކަމާ އެކު ފެތުރެމުން ދާ ކޮވިޑް-19 އިން ރައްކާތެރިވާން، މީހުން އެއްވެ ނޫޅުމަށް ސިއްހީ ތަޖުރިބާކާރުން އަންނަނީ ބާރު އަޅަމުންނެވެ.\nމީރާގެ ކައުންޓަރުން މި ދުވަސްވަރު ދޭނީ، ރެވެނިއު ސްޓޭމްޕް ވިއްކުމުގެ ހިދުމަތާއި އޮންލައިންކޮށް ނުދެއްކޭ ފައިސާ ބަލައިގަތުމުގެ ހިދުމަތް އެކަންޏެވެ. އެހެން ހުރިހާ ހިދުމަތެއް ދޭން ނިންމާފައި ވަނީ އޮންލައިންކޮށެވެ.\nމީރާ ކަނެކްޓް އެކައުންޓް ބޭނުންކުރާ މީހުން ޓެކްސް ބަޔާން ހުށަހަޅަން ޖެހޭނީ އެ އެކައުންޓް މެދުވެރިކޮށް އޮންލައިންކޮށް ކަމަށް މީރާ އިން ބުންޏެވެ. އަދި މީރާ ކަނެކްޓް ނުވަތަ ވާރުޕޭ މެދުވެރިކޮށް ޖީއެސްޓީ ނިލް ރިޓާން ހުށަހެޅޭނެ ކަމަށް ވެސް މީރާ އިން ބުންޏެވެ.\nޓެކްސްގެ އިތުރުން މީރާއަށް ދައްކަން ޖެހޭ އެހެން ފައިސާ ވެސް، އޮންލައިންކޮށް ދައްކަން މީރާ އިން ބުނެފައިވެ އެވެ. އޭގެ ތެރޭގައި ކުންފުނިތަކުގެ އަހަރީ ފީ އާއި އެއްގަމު އުޅަނދާއި ކަނޑު އުޅަނދުފަހަރުގެ އަހަރީ ފީ އާއި ޓްރެފިކާއި ގުޅޭ ޖޫރިމަނާތަކާއި އެއާޕޯޓް ސެކިއުރިޓީ ފާސްގެ އިތުރުން ވިސާ ފީ އަދި މުދަަލުގެ ޒަކާތް ވެސް އޮންލައިންކޮށް ދެއްކޭނެ ކަމަށް މީރާ އިން ބުންޏެވެ.\nރަޖިސްޓްރީ ކުރުމުގެ ހިދުމަތާއި ޓެކްސް ކްލިއަރަންސް އާއި އިންސްޓޯލްމަންޓް އަދި ފައިން ރިލީފްގެ ހިދުމަތް، އެކަމަކާ ގުޅޭ ފޯމް އޮންލައިންކޮށް ހުށަހެޅުމުން ލިބޭނެ ކަމަށް މީރާ އިން ބުންޏެވެ.\nމިދިޔަ މަހުގެ ހަތް ވަނަ ދުވަހު ރާއްޖެއިން ކޮވިޑް-19 ފެނުމުން އެއް މަސް ދުވަހަށް ސަރުކާރުން އިއުލާން ކުރި ސިއްހީ ނުރައްކަލުގެ ކުއްލި ހާލަތު، އިތުރު އެއް މަހަށް އިތުރު ކުރީ މިދިޔަ ހުކުރު ދުވަހު ހެލްތު މިނިސްޓަރު އަބްދުﷲ އަމީން އެވެ. ފަރުވާއެއް ހޯދިފައި ނުވާ މި ބައްޔަށް ރާއްޖެއިން 20 މީހަކު ވަނީ ޕޮޒިޓިވްވެފަ އެވެ. އޭގެ ތެރެއިން ބަލިން ރަނގަޅުވެފައިވާ 13 މީހުންނަކީ، ރިސޯޓުތަކުގައި މަސައްކަތްކުރާ ބިދޭސީންނާއި ޓޫރިސްޓުންނެވެ. އިތުރު ދެ ޓޫރިސްޓަކު މި ބައްޔަށް ޕޮޒިޓިވްވި ކަން އެނގުނީ، އިޓަލީއަށް އަނބުރާ ދިޔަ ފަހުންނެވެ. މި ބައްޔަށް ފަސް ދިވެހިން ޕޮޒިޓިވްވެފައި ވާ އިރު، އޭގެ ތެރެއިން ހަތަރު މީހުންނަކީ އިނގިރޭސި ވިލާތުން ރާއްޖެ އައި ދިވެހިންނެވެ. އަނެއް ދިވެއްސަކީ، ފިލިޕީންސުން އައި މީހެކެވެ. މި ފަސް މީހުން ވެސް މި ވަގުތު ތިބީ ކަރަންޓީންގަ އެވެ.\nއިތުރު ލިޔުންތައް މީރާ ސިއްހީ ކުއްލި ނުރައްކަލުގެ ހާލަތު


Qatar ge massalaigai Dhivehi Raajje Israel ge alhuvethikamah!? |...\nރިޕޯޓު - ގަތަރުގެ މައްސަލަ\nޤަތަރުގެ މައްސަލައިގައި ދިވެހިރާއްޖެ އިސްރާއީލުގެ އަޅުވެތިކަމަށް!؟\nސައުދިން ދަނީ އިސްރާއީލަށް ވާގިވެރިވަމުން\nއީރާނާއި ޤަތަރު ޞާކީ ކުރުމުގައި އެމެރިކާ އާއި ޤަތަރުގެ ނުފޫޒު ބޮޑު\nއެމެރިކާ އާއި އިސްރާއީލަށް ތަބާ ނުވާ ޤައުމުތަކަށް ދަޏި އެކި އުނދަގޫ ޖައްސަމުން\nކ. މާލެ 8 ޖޫން 2017 | ބުރާސްފަތި 22:28 5,146\nގަލްފުގެ މައްސަލަ ތެރެއަށް ވަނުމާއިއެކު ރާއްޖެއަށް އެމެރިކާ އާއި ސައުދީއާއި އިސްރާއީލުގެ ނުފޫޒު ވަނީ ބޮޑުވެފައި - ރާއްޖެއެމްވީ\nދިވެހިރާއްޖެއަކީ ގަލްފުގައި މިހާރު އުފެދިފައިވާ މައްސަލައިގައި ސައުދީ އަރަބިއާ އާއި އެއްބައިވެ، ޤަތަރު އެކަހެރި ކުރުމަށް ކުރަމުންދާ މަސައްކަތުގައި ބައިވެރިވުމުގެ ގޮތުން، ޤަތަރާއި ގުޅުން ކަނޑާލި އަރަބި ނޫން ފުރަތަމަ ޤައުމެވެ. ކަމާއި ނުބެހޭ ޤައުމަކުން، ގަލްފުގެ މައްސަލައެއްގެ ތެރެއަށް މިގޮތަށް ކުއްލިއަކަށް ވަނުން ވެގެން ދިޔައީ ދުނިޔޭގެ ސަމާލުކަން އެކަމަށް ލިބުނު ކަމަކަށެވެ.\nސައުދީން އިސްވެ، ޤަތަރާއި ދެކޮޅަށް ފިޔަވަޅުތަކެއް އަޅާފައި މިވަނީ ޤަތަރުގެ ނަން ހުތުރު ކުރުމަށް ހިންގި ކެމްޕެއިނެއްގައި އެކުވެރި އަރަބި އިމާރާތުން އެމެރިކާއަށް ކަނޑައަޅުއްވާފައިވާ ސަފީރު، ޔޫސުފް އަލް އުތައިބާ އިސް ދައުރެއް އަދާކުރެއްވިކަން ހާމަވާ ލިޔެކިޔުންތަކެއް ލީކުވި ދަނދިވަޅުގައެވެ.\nމި ލިޔެކިޔުންތަކުން ހާމަވި ގޮތުގައި، ވޭތުވެދިޔަ އަހަރުތަކުގައި ސަފީރު އުތައިބާ ވަނީ، އެމެރިކާގެ ރިޕަބްލިކަން ޕާޓީއާއި ގާތް ގުޅުމެއް އޮންނަ، އިސްރާއީލަށް ތާޢިދުކުރާ ނުފޫޒުގަދަ ޖަމާއަތަކާއި އެކު މަސައްކަތްކުރައްވާފައެވެ.\nމީގެ އިތުރުން އެ ލިޔެކިޔުންތަކުން ދެން ހާމަވެގެން ދިޔަ ކަމަކީ މިސްރުގެ ފުރަތަމަ އިންތިޚާބީ ރައީސް، ޑރ. މުޙައްމަދު މުރުސީ މަޤާމުން ދުރުކުރުމަށް އެ ޤައުމުގައި ހިންގި ލޭ އޮހޮރުވުމާއި، އަނިޔާވެރި ބަޣާވާތުގެ އަޑީގައި ތިބެ އެކުވެރި އަރަބި އިމާރާތާއި ސައުދީ އަރަބިއާއިން އެ ޖަރީމާތަކަށް ބާރުދިން ކަމެވެ.\nލީކުވެފައިވާ ލިޔެކިޔުންތަކުގެ ތެރޭގައި ހިމެނޭ، އެމެރިކާއިން އެކުވެރި އަރަބި އިމާރާތަށް ކަނޑައަޅުއްވާފައިވާ ސަފީރަށް، ސަފީރު އުތައިބާ ފޮނުއްވަވާފައިވާ އީމެއިލްތަކަކުން، އެކުވެރި އަރަބި އިމާރާތާއި ސައުދީ އަރަބިއާ އާއި މެދު ތުރުކީއިން ކުރަމުން އައި ތުހުމަތުތަކަކަށްވެސް ވަނީ ބާރު ލިބިގެން ގޮސްފައެވެ. އެގޮތުން، ދާދިފަހުން ތުރުކީއަށް ގެންނަން އުޅެ ނާކާމިޔާބުވި ބަޣާވާތުގެ އަޑީގައި އެކުވެރި އަރަބި އިމާރާތާއި ސައުދީ އަރަބިއާ ތިބި ކަމަށް ތުރުކީގެ ބައެއް އޮފިޝަލުން ކުރަމުންދާ ތުހުމަތުތަކަށް މި އީމެއިލްތަކުން ވަނީ ބާރު ލިބިގެން ގޮސްފައެވެ. އެ އީމެއިލްތަކުގައި އުތައިބާ ވަނީ ތުރުކީގެ ރައީސް ރަޖަބް ޠައްޔިބު އުރުދުޣާން އާއި ދެކޮޅަށް ހިންގަން އުޅުނު ބަޣާވާތަށް އެކުވެރި އަރަބި އިމާރާތާއި ސައުދީ އަރަބިއާ ތާޢިދުކުރާކަން ހާމަކުރައްވާފައެވެ.\nގަލްފުގެ ބާރުތަކާއި ގުޅޭގޮތުން މި ހުރިހާ ކަންތައްތަކެއް ހާމަވެގެން ގޮސްފައިވާ ދަނޑިވަޅެއްގައި، ދިވެހިރާއްޖެ ފަދަ ސައްތައިން ސައްތަ މުސްލިމު ދައުލަތަކުން 'ދަލުބޭރުން ޖެހިގެން' މި މައްސަލައިގެ ތެރެއަށް ވަތް ސަބަބަކީ ކޮބާބާވައެވެ؟\nމައްސަލަ ދިރާސާކުރާ ފަރާތްތަކުން މި ކަމުގައި އެންމެ ބޮޑަށް ބުރަވާ ޖަވާބަކީ ސައުދީގެ ނުފޫޒެވެ. ސައުދީން ފަހަކަށް އައިސް ރާއްޖެއަށް ދެމުންދާ މާލީ އެހީތަކާއި، އަދި މުސްތަޤުބަލުގައި ދޭނެ ކަމަށް ވައުދުވެފައިވާ އެހީއާއި ރާއްޖެއަށް ގެނެސްދޭން ވަޢުދުވެފައިވާ އެތައް ބިލިއަން ޑޮލަރުގެ އިންވެސްޓްމަންޓްތަކަކީ، ރާއްޖޭގެ ހާރިޖީ ސިޔާސަތު އަލް ސައުދު އާއިލާއިން ބޭނުންވާ ގޮތަށް ލެންބުމަށް ދޭ އަގު ކަމުގައި އެފަރާތްތަކުން ދެކެއެވެ.\nމީގެ އެއް ހެއްކަކީ ފަހުގެ ތާރީޚުގައި ރާއްޖެއިން ގުޅުން ކަނޑާލި ދެ ޤައުމު ކަމުގައިވާ އިރާނާއި އަދި ޤަތަރާއިވެސް ގުޅުން ކަނޑާލާފައިވަނީ އެކަމުގައި ސައުދީގެ މަސްލަހަތު އިންތިހާއަށް އޮތް ދަނޑިވަޅެއްގައި ކަމަށް ވުމެވެ. އަދި އެ ދެޤައުމާއިވެސް ގުޅުންކަނޑާލީ ރާއްޖެއާއި އެ ޤައުމުތަކާއި ދެމެދު މައްސަލައެއް އޮވެގެން ނޫން ކަމެވެ. އީރާނާއި ގުޅުން ކަނޑާލުމުގެ ހަފްތާއެއް ކުރިން، އަދި ޤަތަރާއި ގުޅުންކަނޑާލުމުގެ ގަޑިއިރުތަކެއް ކުރިން އެ ޤައުމުތަކާއި އޮތް ގުޅުން އިތުރަށް ބަދަހިކޮށް، އިތުރު ދާއިރާތަކުން ގުޅުން ވަރުގަދަ ކުރުމަށް ވަނީ މަޝްވަރާ ކުރެވިފައެވެ.\nއެހެންކަމުން، ސަރުކާރުން ކިތަންމެ ވަރަކަށް ދޮގުކުރި ނަމަވެސް، ދިވެހިރާއްޖެއިން ޤަތަރާއި ގުޅުން ކަނޑާލުމަށް ނިންމި ނިންމުމަކީ ހަޤީޤަތުގައިވެސް ސައުދީގެ ނުފޫޒު އޭގައި އޮތް ނިންމުމެއް ކަމަށް ޤަބޫލުކުރެވެއެވެ.\nރާއްޖެއިން ކުއްލިއަކަށް ޤަތަރާއި ގުޅުން ކަނޑާލުމާއި، އޭގެ ކުރިންނާއި ފަހުން ވެގެންދިޔަ ބައެއް ކަންކަމަށް އެކުގައި ބަލާއިރު، ހަމަ ގައިމުވެސް ދިވެހި ރައްޔިތުން އެކަމަކާއި ނުހަނު ކަންބޮޑުވާނެ އެއް މަންޒަރު ދަނީ ފެންނަމުންނެވެ. އަދި އެ މަންޒަރަށް ބުރަވެ، އުފެދޭ ތުހުމަތަކީވެސް ވަރަށް ބޮޑު ތުހުމަތެކެވެ. މި ތުހުމަތުތައް ތެދަކަށް ވެއްޖެނަމަ، ދިވެހިރާއްޖެ ފާޅުގައި އަޅުވެތިވެފައިވާ ޤައުމަކަށް ވެގެން ދާނެއެވެ.\nމި ފާހަގަ ކުރެވުނު ތުޙުމަތަކީ ދިވެހި ސަރުކާރުން ފަލަސްޠީނުގެ ރައްޔިތުން މިނިވަން ކަމަށް އެ ކުރާ މަސައްކަތާއި، މިނިވަން ދައުލަތެއްގެ ގޮތުގައި ފަލަސްޠީނު ޤާއިމް ކުރުމަށް ތާޢީދު ކުރާ ކަމަށް، ފާޅުގައި އަޑުހަރުކޮށް ބުނަމުން، ސިއްރިއްޔާތުގައި އިސްރާއީލާއި އެކު މަސައްކަތްކުރާ ކަމުގެ ތުހުމަތެވެ. ނުވަތަ ނޭގުމެއްގެ ތެރޭގައި ނަމަވެސް އިސްރާއީލުގެ އަޅުވެތިކަމާއި ދިމާލަށް ދަތުރުކުރެވޭ ކަމުގެ ބިރުވެރި ލަފާއެވެ.\nމި ދެންނެވުނު ތުޙުމަތުގެ ވަށައިގެންވާ ކަންކަމަށް ބަލާއިރު، އެންމެ ފުރަތަމަ ފާހަގަވާ ކަމަކީ، ގަލްފުގައި އުފެދުނު ނުތަނަވަސްކަމަށް ނުސީދާކޮށް ޒިންމާ ނެގި ޤައުމެވެ. އެއީ އެމެރިކާއެވެ. އެމެރިކާގެ ރައީސް ޑޮނާލްޑް ޓްރަމްޕް ވަނީ، ގަލްފުގައި "ޓެރަރިޒަމާއި ދެކޮޅަށް" ފެށިފައިވާ ހަރަކާތްތަކަކީ، ދާދިފަހުން އެމަނިކުފާނު ސައުދީ އަރަބިއާއަށް ކުރެއްވި ދަތުރުފުޅުގެ ނަތީޖާ ކަމަށް ވިދާޅުވެފައެވެ.\nފާހަގަވާ ދެވަނަ ކަމަކީ، ޤަތަރާއި ގުޅުން ކަނޑާލި ޤައުމުތަކަށް އެންމެ ފުރަތަމަ މަރުޙަބާ ކީ ޤައުމެވެ. އެ ޤައުމަކީ އިސްރާއީލެވެ. ޤައުމުތަކުން ޤަތަރާއި ގުޅުން ކަނޑާލުމުން އިސްރާއީލުގެ ޑިފެންސް މިނިސްޓަރ އަވިގްދޯ ލައިބަރމަން ވަނީ އެ ޤައުމުތަކަށް މަރުޙަބާ ވިދާޅުވެ، މިއީ އެ ޤައުމުތަކާއި އެކު ގާތް ގުޅުމެއް ގާއިމްކުރަން ލިބުނު ފުރުޞަތެއްގެ ގޮތުގައި ސިފަކުރައްވާފައެވެ.\nއެ ވިދާޅުވާ ގުޅުން މިހާރުވެސް ދަނީ ފެންނަމުންނެވެ. އަދި އެ ގުޅުމުގެ ފައިދާވެސް އިސްރާއީލުން ދަނީ އެންމެ ފުރިހަމައަށް ނަގަމުންނެވެ. އެހެނީ އިސްރާއީލުގައި މިހާރު އޮތް ސަރުކާރު ދެމެހެއްޓުމަށް އެންމެ ބޮޑަށް ޚަރަދުކުރި އެއްބަޔަކީ އަލް ސައުދު އާއިލާކަން ވަނީ ހާމަވެފައެވެ. އަލް ސައުދު އާއިލާ އާއި އެމެރިކާ އާއި ގާތް ގުޅުމެއް އޮތް އިރު، އެމެރިކާ އާއި އިސްރާއީލާއި ދެމެދު އޮތް ގުޅުން އިތުރަށް ހާމަކުރާކަށް ނުޖެހޭނެއެވެ. އަރަބި ގަލްފު ސަރަޙައްދުގައި ހުރި ޤައުމުތަކަށް ބަލާއިރު، މިހާރު ސައުދީ އަރަބިއާގެ ސީދާ ބާރު ނުހިނގާ އޮތީ އީރާނާއި ޤަތަރު އެކަންޏެވެ. ދެން އޮތީ ކުވެއިތާއި އޮމާނެވެ.\nކުވެއިތާއި އޮމާނަކީ ވަކި ފަރާތަކަށް ނުޖެހޭ ސިޔާސަތެއް ގެންގުޅޭ ޤައުމެއް ކަމުން، އިސްރާއީލަށްވެސް، ސައުދީއަށްވެސް އަދި އެމެރިކާއަށްވެސް އެ ދެ ޤައުމުން ލިބޭނެ މާބޮޑު ގެއްލުމެއް ނެތެވެ. ނަމަވެސް އީރާނާއި ޤަތަރު މިއާއި ޚިލާފެވެ.\nސައުދީ އަރަބިއާ އަކީ މުސްލިމު އުންމަތުގެ ލީޑަރު ކަމަށް ކުރާ ދައުވާ އީރާނު ޤަބޫލެއް ނުކުރެއެވެ. އީރާނުގެ މި ވިސްނުމަކީ ބަސްނޭހުމުގެ ގޮތުގައި ސައުދީން ދެކޭއިރު، މި މައްސަލައަކީ އެ ދެ ޤައުމުގެ ދެމެދުގައިވާ ސުންނީ-ޝީއީ ހަސަދަވެރިކަމަށްވުރެވެސް ބޮޑު، ޒަމާންވީ ހަސަދަވެރިކަމެކެވެ. މީގެ އިތުރުން އީރާނަކީ ސަރަޙައްދުގެ ހަމައެކަނި ނިއުކްލިއަރ ބާރެވެ. މިއީ ސައުދީގެ ހައިބަތު ގެއްލޭ ކަމެއްގެ ގޮތުގައި އެ ޤައުމުން ދެކޭއިރު، އެމެރިކާގެ ބަސްނާހާ ޤައުމެއް ނިއުކްލިއަރ ބާރަކަށް ވުމަކީ އެ ޤައުމުން ނުރައްކާތެރި ކަމެއްގެ ގޮތުގައި ދެކޭ ކަމެކެވެ. އަދި ވަކިން، އީރާނު ވެގެންގޮސްފައިވަނީ ސަރަޙައްދުގައި އެމެރިކާގެ އެންމެ ގާތް އެކުވެރިޔާ ކަމުގައިވާ އިސްރާއީލަށް ބޮޑު ނުރައްކަލަކަށެވެ.\nޤަތަރާއި، މިތިން ޤައުމާއި އޮތް މައްސަލައަކީ އަސްކަރީ މައްސަލައެއް ނޫނެވެ. ސިޔާސީ، އިޤުތިޞާދީ މައްސަލައެވެ. ފުރަތަމަ ކަމަކަށް، ޤަތަރަކީ ނިސްބަތުން އަރަބި ދުނިޔޭގައި އެންމެ މުއްސަނދި ގައުމެވެ. އަރަބި ޤައުމުތަކަށް ލިބިފައިވާ ތެލުގެ މުއްސަނދިކަމުގެ އިތުރުން، ޤަތަރުން ވަނީ ތެލަކީ ހުސްވާނެ އެއްޗެއްކަން ކުރީބައިގައި ވިސްނައި، އެހެން ދާއިރާތަކުން އިވެސްޓްކޮށްފައެވެ. ތެޔޮ ހުސްވެދާނެކަން އަލް ސައުދު އާއިލާއަށް ވިސްނުނީ ދާދި ފަހުންނެވެ. އެހެން ވިޔަފާރިތަކުގެ ތެރެއަށް ވަނުމަށް ސައުދީން އަވަސްއަރުވާލައިގެން އުޅެނީ މިހެންވެއެވެ. ތެޔޮ ހުސްވެ، އަރަބި ދުނިޔޭގައި ސައުދީގެ ބާރު ގެއްލި، އަލް ސައުދު އާއިލާއިން ޤަތަރަށް ބޯލަނބަން ޖެހިދާނެތީއެވެ.\nޤަތަރާއި މެދު އެމެރިކާގެ އޮތް މައްސަލައަކީ، އީރާނު އެކަހެރި ކުރުމާއި ޤަތަރު ދެކޮޅުހެދުމެވެ. މި ސަބަބާއި ހުރެ، ޤަތަރުވެސް ވަނީ އީރާނު ފަދައިން ބިރަކަށް ވެފައެވެ. އިސްރާއީލުން ޤަތަރާއި މެދު ހަސަދަވެރިވާ މައިގައިނޑު ސަބަބަކީ އިސްރާއީލުން ފަލަސްޠީނުގައި ހިންގަމުންދާ ޖަރީމާތަކާއިމެދު އަޅައިނުލައި މުޅި އަރަބި ދުނިޔެ އޮތް އިރު، ޤަތަރުން މަޑުން ނޯތުމެވެ. ޤަތަރަކީ އެކި ދާއިރާތަކުން ފަލަސްޠީނަށް އެންމެ ބޮޑަށް އެހީވާ އެއް ޤައުމެވެ.\nގަލްފުގެ މައްސަލައިގެ އަސްލު، އަލް ސައުދު އާއިލާ އާއި އެމެރިކާ އާއި އިސްރާއީލުގެ ބޭނުންތަކާއި، ބާރުވެރިކަމާއި ގުޅިފައިވާއިރު، މިފަދަ މައްސަލައެއްގެ ތެރެއަށް ރާއްޖެއިން ވަންނަންޖެހޭ އެއްވެސް ސަބަބެއް ނެތެވެ. ދަލުބޭރުން މި މައްސަލައިގައި ޖެހި، މައްސަލައިގެ ފުނަށް ވެއްޓިގަތުމުން، ރުހުމުގައިވިޔަސް، ނުރުހުމުގައިވެސް ދެން ވެއްޓިގެންދާނީ އިސްރާއީލާއި އެމެރިކާގެ އަޅުވެތިކަމަށެވެ. އޭރުން ސައުދީންގެ އަޅުވެތިކަމުގައި މި ޖެހިފައިވާ ހާލަތަށްވުރެ ދަތި އުނދަގޫ ހާލަތަކަށް ރާއްޖެ ވެއްޓުނީއެވެ.


Kaamiyaabeege shukuru enme hahquvaa eh bayakee teacher in: Raees – Iru\nސަރުކާރުން އެއްވެސް މަޝްރޫއުއެއް ހުއްޓާލުމުގެ ވިސްނުން ނުގެންގުޅޭ: އަސްލަމް\nކާމިޔާބީގެ ޝުކުރު އެންމެ ޙައްޤުވާ އެއް ބަޔަކީ ޓީޗަރުން: ރައީސް\nމިއަދު ލިބިފައިވާ ކާމިޔާބީއަށްޓަކައި ޓީޗަރުންނަށް ޝުކުރު ހައްގު ކަމަށް ރައީސް އިބްރާހިމް މުހައްމަދު ސޯލިހް ވިދާޅުވެއްޖެއެވެ.\nރައީސް ސޯލިހް މިހެން ވިދާޅުވީ، ޓީޗަރުންގެ ދުވަހުގެ ތަހުނިޔާ ދެންނެވުމުގެ ގޮތުން ކުރެއްވި ޓްވީޓެއްގައެވެ. އެގޮތުން އެމަނިކުފާނު ވިދާޅުވީ، ދެމެހެއްޓިވި ހެޔޮ އަސަރެއް ކުރުވި ބަޔަކީ މައިންބަފައިންނަށް ފަހު ޓީޗަރުން ކަމަށެވެ.\nބައިނަލްއަގްވާމީ ޓީޗަރުންގެ ދުވަހުގެ މުނާސަބާގައި ރައީސް ސޯލިހް ވަނީ އެމަނިކުފާނުގެ ހުރިހާ ޓީޗަރުންނަށާއި، މިއަދުގެ ޅަ ޖީލު ކުރިއެރުވުމަށް މަސައްކަތް ކުރައްވާ ހުރިހާ ޓީޗަރުންނަށް ޝުކުރު ދަންނަވާފައެވެ.\nކައުންސިލް އިދާރާތަކުގެ މަޤާމުތަކަށް މުވައްޒަފުން ނެގުމަށް ހުއްދަދީފި\nކޮންމެ އަހަރެއްގެ އޮކްޓޫބަރު މަގު5ވަނަ ދުވަހަކީ ބައިނަލްއަގްވާމީ ގޮތުން ފާހަގަކުރާ މުދައްރިސުންގެ ދުވަހެވެ. އެގޮތުން ބައިނަލްއަޤްވާމީ ގޮތުން ފާހަގަކުރާ މުދައްރިސުންގެ ދުވަހުގެ މުނާސަބަތުގައި، މުދައްރިސުންގެ ދުވަހުގެ ތަހުނިޔާ އާއި ހެޔޮއެދުންތައް އެންމެހާ ލޮބުވެތި މުދައްރިސުންނަށް އެޑިޔުކޭޝަން މިނިސްޓްރީން ވެސް ވަނީ އަރިސްކޮށްފަ އެވެ.


އަޙްމަދު ރަޝީދު 25 އޮކްޓޯބަރ 2020\nކާމިޔާބު ސިޓްކޮމް ”ކަރުހަކުރު“ ސީޒަން 3ގެ ތީމް ލަވަ ނެރުމާއި ސީރީޒް ދައްކަން ފަށާނެ ތާރީޚް މިއަދު 14:00ގައި އިޢުލާނުކުރާނެ ކަމަށް ބައިސްކޯފުން ބުނެފިއެވެ.\n”ކަރުހަކުރު“ ޓްވިޓަރ ހެންޑްލް އިން މަޖާ ޓީޒާއެއް ވެސް ރޭ ހިއްސާކޮށްފައި ވެއެވެ. ޓީޒާއިން ފެނިގެންދަނީ ރަޝީދު އާއި ކުޑޭ ސިޓިންގރޫމްގައި ތިއްބާ ކުޑޭއަށް ކޯލެއް އަންނަ ތަނެވެ. ފޯނަށް ޖަވާބުދިނުމަށްފަހު ބުޅާ ގޮވާގޮތަށް ކުޑޭ ’މިޔާއޮ‘ ގޮވަމުން ސޯފާ މައްޗަށް އަރައި މަޖާ ގޮތަކަށް އުޅޭތަން ފެންނަ އިރު، ރަޝީދު އިންނަނީ ވާނުވާ ނޭނގި، ހައިރާން ކަމެއްގެ ތެރޭގައެވެ.\n”ކަރުހަކުރު”ގެ ސީޒަން 03 ގައިވެސް ހިމެނޭނީ 12 އެޕިސޯޑެވެ. ރާއްޖޭގެ މަޤްބޫލު ސްކްރީން ރައިޓަރ މަހްދީ އަޙްމަދު ސްކްރީންޕްލޭ ލިޔާ މި ސީރީޒްގައި މިފަހަރު އައު ތަރިންތަކެއް ފެނިގެންދާނެ ކަމަށް މަޢުލޫމާތު ލިބެއެވެ. އެގޮތުން މެއިން ކާސްޓަށް ވެސް އިތުރު ތަރިއެއް އަންނާނެކަން މަހްދީގެ ބްލޮގްގައި ބުނެފައިވެއެވެ.\nމުޙައްމަދު މުންތަސިރު (މުންކޮ) ޑައިރެކްޓްކުރާ ”ކަރުހަކުރު“ މިއީ އޯކޭޒް އިންކް އާއި ބައިސްކޯފު ގުޅިގެން އުފައްދަމުން އަންނަ ސީރީޒެކެވެ.\n”ކަރުހަކުރު“ ސީރީޒް ގެ މައިގަނޑު ކާސްޓުނަކީ މަޝްހޫރު ލަވަކިއުންތެރިޔާ ލަމްހާ ލަތީފް (ލިއުޝާ)، މަޝްހޫރު ފިލްމީ ތަރި އަލީ އާޒިމް (ޒެކް)، ރައުފަތު ޞާދިޤު (ނާއިފް)، އައިޝަތު ޢަލީ (ލީޒާ) އާއި ޙުސައިން ނާޒިމް (ރަޝީދު)ގެ އިތުރުން އަފްރާހް (ކުޑޭ) ހިމެނެއެވެ.\nއަރުޝީފަށް ނެގީ 25/10/2020 00:40\nއެންމެފަހުން އަޕްޑޭޓްކުރީ 25/10/2020 00:40\nމޫސާ ވަހީދު 1 މިނެޓު ކުރިން\nއެންޑީއޭގެ ސީއީއޯގެ މަގާމަށް ތިން ވަނަ ފަހަރަށް އިއުލާނުކޮށްފި


ފިއުލް ސަޕްލައިސް މޯލްޑިވްސްގެ ފަރާތުން މާލެއާއި ރާއްޖޭގެ އެކި ކަންކޮޅުތަކުގައި ޤާއިމު ކޮށްފައިވާ ޝެޑްތަކާއި އެހެނިހެން ސައިޓުތަކުގައި ހުންނަ ބައު ދަގަނޑާއި، ތެޔޮ ހުސްކުރި ފީފާ އަދި ބޭނުންކޮށްފައިވާ ބެޓެރި ފަދަ ތަކެތި ކޮންޓްރެކްޓް އުޞޫލުން، 1 އަހަރު ދުވަހުގެ މުއްދަތަށް ގަންނާނެ ފަރާތެއް ހޯދުމަށް ބޭނުންވެގެން ކުރެވުނު އިޢުލާނަށް އެކަށީގެންވާ ތަރުޙީބެއް ލިބިފައި ނުވާތީ، އެއިޢުލާނު ބާޠިލުކޮށް އަލުން ފުރުޞަތު ހުޅުވާލަމެވެ.\nވީމާ، މިފަދަ ތަކެތި ބައްލަވައިގަތުމަށް ޝައުޤުވެރިވެލައްވާ ފަރާތްތަކަށް ބީލަން ހުށަހެޅުމުގެ ފުރުޞަތު ހުޅުވާލަމެވެ.\nބީލަން ހުށަހެޅުމާއި ހުޅުވުން: ބީލަން ހުށަހެޅުމާއި، ހުޅުވުން އޮންނާނީ 15 ޑިސެމްބަރ 2020 ވާ ހޯމަ ދުވަހުގެ މެންދުރުފަހު 15:00 ގައި އެސްޓީއޯ އައިފާނު ބިލްޑިންގ ގެ4ވަނަ ފަންގިފިލާގައި ހުންނަ މިކުންފުނީގެ މައި އޮފީހުގައެވެ.\nބީލަން ހުށަހެޅުމުގެ ބައްދަލުވުމުގައި ބައިވެރިވެލައްވާ ހުރިހާ ފަރާތްތަކުންވެސް ކޮވިޑް 19 އާއި ގުޅިގެން އެޗްޕީއޭއިން ޢާއްމު ކުރައްވާފައިވާ ގައިޑްލައިންއާއި އެއްގޮތަށް ޢަމަލުތައް ބެހެއްޓެވުމަށް ޚާއްސަ ސަމާލުކަމެއް ދެއްވުން އެދެމެވެ.\nމިބީލަމާއި ގުޅޭ އިތުރު މަޢުލޫމާތު މިއިޢުލާނާއިއެކު އެޓޭޗް ކުރެވިފައިވާނެއެވެ.


Covid-19: Ingireysivilaathuge Haalathu: Hiy Falhaigen Dhaavaruvey! - Vaguthu\nކޮވިޑް-19: އިނގިރޭސިވިލާތުގެ ހާލަތު: ހިތްފަޅައިގެން ދާވަރުވޭ!\nއައިސީޔޫގައި މަސައްކަތް ކުރާ ނަރުހުން\n"ކޮންމެ މީހަކުވެސް އުއްމީދު ކުރާނީ މި ބަލިން ރަނގަޅުވެ، އަވަހަށް މުޖުތަމައުއަށް ނުކުމެވޭ މީހަކަށް ވާން" މިއީ އިނގިރޭސި ވިލާތުގައި ދިރިއުޅެމުން އައި އުމުރުން 73 އަހަރު ލޮރީ ދުއްވާ ޓޯނީ ބްރައުން ނަމަކަށް ކިޔާ މީހަކު އޭނާގެ އުދާސްތައް ކިޔައިދެމުން ބުނި ވާހަކައެކެވެ.\nޓޯނީ ވަނީ ކޮވިޑް-19 އާ ހަނގުރާމަ ކުރަމުން ދިޔައިރު، އޭނާއާ އެކީ އެތަނުގައި ފަރުވާ ހޯދަމުން ދިޔަ މީހުންނާ ވަރަށް ވާހަކަ ދައްކައިފައެވެ. އޭރު އެތަނުގައި ތިބި ގިނަ ބަލި މީހުންގެ އަނގަމަތީގައި ވަނީ ބާރު ސްޕީޑްގެ އޮކްސިޖަން ފޯރުކޮށްދޭ މާސްކު އަޅައިފައެވެ.\nބާރު ސްޕީޑޭ ބުންޏަސް އެއީ ކިހާބާރު މިނެއްތޯ ވިސްނާލެވޭތޯ؟ އެއީ ނަރުހުން ބުނާ ގޮތުގައި ކާރު 90 މޭލު ބާރު މިނުގައި ދުއްވާފައިދާ އިރު، ދޮރުގެ ބިއްލޫރިގަނޑު ތިރިކޮށް އަނގަ ހުޅުވައިގެން ބޭރަށް ބޯ ނެރޭއިރު ވައި އައިސް އަނގައިގައި ޖެހޭ ބާރު މިނެވެ. މި ބާރު މިނުގައި ކޮވިޑް-19 ޖެހިގެން ހާލު ދެރާވާ މީހުންނަށް އޮކްސިޖަން ބޭނުންވެއެވެ.\nޓޯނީ މަރުވުމުގެ ކުރިން އޭނާ ވާނީ "ސްކައި ނިއުސް"ގެ ޓީމަކާ ބައްދަލު ކޮށްފައެވެ.\nކޮވިޑް-19 ޖެހޭ މީހުން ހަމަ އެކަނި މަރުވަނީއެއް ނޫނެވެ. ބަލި ޖެހިގެން ފުރަތަމަ މީހާ އެކަހެރި ކޮށްލަނީއެވެ. އެއީ ވެސް ޓޭޕުން ބަންދުކޮށްފައިވާ ތަނެއްގައެވެ. ޓޯނީ ކަހަލަ އެތައް ބަޔަކު މުޅި ދުނިޔެއިން އަންނަނީ މި ބައްޔާ އެކަނި، އެކަހެރިކޮށް ހަނގުރާމަ ކުރަމުންނެވެ. ހަމައެކަނި އެމީހުންނަށް އަޅާލާން ތިބޭ ބަޔަކީ ބޮޑެތި ސަލާމަތީ ހެދުންތައް އަޅައިގެން ތިބޭ ނަރުހުންނާއި ޑޮކްޓަރުންނެވެ. ގިނަ މީހުން މަރުވެގެން ދަނީ އާއިލީ ބަޔަކަށް ނުފެނިއެވެ.\nޓޯނީގެ މަރުވުމުގެ ކުރިން އެ ޓީމާ ވާހަކަ ދައްކައި ކޮންމެވެސް ވަރަކަށް އޭނާގެ އިހުސާސްތައް ވަނީ ކިޔައި ދީފައެވެ.\n"ވަރަށްވެސް ބިރުވެރި، މިއަށްވުރެ ބިރުވެރި ރޭތައް ހޭދަކޮށްފިން. ދެ ފަހަރެއްގެ މަތިން އަނބިމީހާއަށް ގުޅަންވެގެން އުޅުނިން ދެން ދިމާވާނެ ކަމެއް ނޭނގޭ ކަމަށް ބުނަން" ޓޯނީ ސްކައިނިއުސް ޓީމަށް ކިޔައި ދިނެވެ.\nއޭނާ ބުނި ގޮތުގައި ބަލި ފުރަތަމަ ފެތުރެން ފެށި ހިސާބުން މީހުން ސަލާމަތް ހޯދި ނަމަ މިހާ ހިސާބަތް ނުދާނެއެވެ. މިހާ ގިނަ ބަޔަކު ބަލި ޖެހިގެން ދުނިޔެއިން ނުދާނެއެވެ. އޭނާ ވަނީ ސިއްހީ މާހިރުން ކުރަމުން އަންނަނީ އަގު ވަޒަން ނުކުރެވޭނެ ވަރުގެ ހިދުމަތެއް ކަމަށް ބުނެފައެވެ.\nސްކައިނިއުސް ޓީމުން ބުނީ، ޓޯނީއާއި ވާހަކަ ދައްކަމުން ދިޔައިރު، އޭނާގެ އަޑު މަޑުވަމުން ދިޔަ ކަމަށެވެ. އޭނާއަށް ބަލި ޖެހިފައިވަނީ މަސައްކަތް ކުރަމުން އައި މާހައުލުންނެވެ. އޭނާ ވަނީ އެތަނުގައި މަސައްކަތް ކުރަމުން އައި މީހުން މާސްކު ނާޅައި ގައިދުރުކަން ނުބެހެއްޓީތީ އެކަމާ ނުރުހުންވެސް ފާޅު ކޮށްފައެވެ.\n"އަޅުގަނޑު ކައިރީ ޓޯނީ ބުނީ، އޭނާގެ އަނބިމީހާ މަތިން ވަރަށް ހަނދާންވާ ކަމަށާއި ނުފެންނަތާ ދެ ވަރަކަށް ހަފްތާ ވެއްޖެކަމަށް. އަދި އުއްމީދު ކުރަނީ އަވަސް މުސްތަގުބަލެއްގައި ފެންނާނެ ކަމަށް. ލިންޑާ އަކީ އޭނާގެ ހުރިހާވެސް އުފަލަކީ" ޓޯނީ އާއި ހަވާލާދީ އެ ޓީމުން ބުންޏެވެ.\nމިއީ އިނގިރޭސިވިލާތުގެ ހޮސްޕިޓަލަކުން މި ޓީމުގެ މީހުންނާއި ދިމާވި މީހެކެވެ. އޭނާގެ އިތުރުން އެ ވޭން ތަހައްމަލު ކުރަމުން އަންނަ އެތައް ބަޔަކު އެ ގައުމުގައި އަދި އެ ހޮސްޕިޓަލުގައި އެބަ ތިއްބެވެ.\nބާނެޓް ހޮސްޕިޓަލަކީ މިވަގުތު ކޮވިޑް-19 ޖެހިގެން ގެންނަ މީހުން އެންމެ ގިނައިން ގެންނަ އެއް ހޮސްޕިޓަލެވެ. މާޗް މަހާއި އަޅާބަލާއިރު، މިހާރު އެގައުމުގައި ބަލި ޖެހޭ މީހުންގެ އިންސައްތަ ވަނީ އިތުރުވެފައެވެ. އަދި ހޮސްޕިޓަލަށް ގެންނަ މީހުންގެ އިންސައްތަ ވަނީ ދެގެނައަށް އިތުރުވެފައެވެ.\nބައެއް ހޮސްޕިޓަލްތަކުގެ ރޫމުތަކުގައި 300 މީހުންނަށް ފަރުވާ ދެމުން ގެންދެއެވެ. އޭގެ ތެރެއިން4ބައި ކުޅަ އެއް ބައި މީހުންނަށް ފަރުވާ ދެމުން އަންނަނީ ވެންޓިލޭޓަރުގައެވެ.\nއެގައުމުގެ ސިއްހީ މާހިރުންގެ ބިރަކީ ހޮސްޕިޓަލްތައް ފުރި ބަލި ޖެހޭ މީހުންނަށް ފަރުވާ ދެވޭނެ އިންތިޒާމު ނެތުމެވެ. ޑޮކްޓަރުންނާއި ނަރުހުން ތިބޭ ބަލި މީހުން އަންނަ ވަރަކަށް އެމީހުންނަށް ފަރުވާ ދިނުމަށް ރެއާއި ދުވާލަށް ބެލުމެއް ނެތި ތައްޔާރަށެވެ.\nއިނގިރޭސވިލާތަކީ މުޅި ދުނިޔެއަށް ބަލާއިރުވެސް، ސިއްހީ ގޮތުން ރަނގަޅު ހިދުމަތްތަކެއް ދެމުން އަންނަ ގައުމެކެވެ. އެގައުމުން މިހާތަނަށް 3,772,813 މީހަކަށް ބަލި ޖެހިފައިވާއިރު، އޭގެ ތެރެއިން 104,371 މީހަކު ވަނީ މަރުވެފައެވެ. އަދި މިވަގުތު 1,673,936 މީހަކަށް ފަރުވާ ދެމުން އަންނައިރު، 3,918 މީހަކަށް ފަރުވާ ދެމުން އަންނަނީ އައިސީޔުގައެވެ.\nޖެނުއަރީ 30, 2021 17:50\nމުޅި އުމުރުދުވަހު ރާބޮއި އޫރުމަސްކައި ޒނކޮށް އުޅޭ ބަޔެއް. ކޮވިޑް ޖެހިގެން ނުރައްކާވެ ގިނައިން މަރުވަމުންދަނީ އެކަހަލަ މީހުން. ނޯމަލް މީހުންނަށް އާދައިގެ ރޯގާއެއް. ހަރާން ކަންތައް ކުރާ މީހުންނަށް ކޯފާއެއް.


Memberunge ithubaaraa eku, MDP ge kurimagu kandelhun Fayyaz ah | Mihaaru\nމެމްބަރުންގެ އިތުބާރާއެކު، އެމްޑީޕީގެ ކުރިމަގު ކަނޑައެޅުން ފައްޔާޒަށް\nރައީސް އިބްރާހިމް މުހައްމަދު ސޯލިހާއި ފައްޔާޒު ސަލާމް ކުރައްވަނީ: އެމްޑީޕީގެ އާ ޗެއާޕާސަނަކަށް ފައްޔާޒު އިންތިހާބުކުރީ ބޮޑު ތަފާތަކުން.---ފޮޓޯ: ރައީސް އޮފީސް\n14 މެއި 2022 - 23:01\nކޮރަޕްޝަނާއި ވައްކަން އަދި އެހެނިހެން ގިނަ ތުހުމަތުތަކާ އެކު ވެސް، ރާއްޖޭގެ އެންމެ ބޮޑު ޕާޓީ އެމްޑީޕީގެ އާ ޗެއާޕާސަން ކަމަށް އިކޮނޮމިކް މިނިސްޓަރު ފައްޔާޒު އިސްމާއިލް މިއަދު އިންތިހާބުކޮށް، އެ ޕާޓީގެ ކުރިމަގު ކަނޑައެޅުން އޭނާއާ ހަވާލުކޮށްފި އެވެ.\nމިދިޔަ ދެ މަހެއްހާ ދުވަހު ވާދަވެރި ކެމްޕެއިނެއް މާފަންނު އުތުރު ދާއިރާގެ މެމްބަރު އިމްތިޔާޒު ފަހުމީއާ އެކު ފައްޔާޒު ކުރިއަށް ގެންދިޔައީ އެމްޑީޕީގެ ތާރީހުގައި ވެސް އެ ޕާޓީގެ މެމްބަރަކާ ދިމާލަށް ނުކުރާ ވަރުގެ ބޮޑެތި ތުހުމަތުތަކުގެ ތެރޭގަ އެވެ. ފައްޔާޒަކީ އެމްޑީޕީގެ އަސާސްތައް ފުނޑާލާނެ ބޭފުޅެއް ކަމަށް ވާދަވެރި ކެންޑިޑޭޓު އިންތި އާއި އޭނާގެ ޓީމުން ގެންދިޔައީ ތަކުރާރުކޮށް ބުނަމުންނެވެ. ފެށުނީއްސުރެ އޮތީ ފައްޔާޒާއި އޭނާގެ ޓީމުން އިންތިހާބަށް ނުފޫޒު ފޯރުވާ ކަމެވެ.\nނަމަވެސް މިއަދު ބޭއްވި އިންތިހާބު ނިންމައިލީ ފައްޔާޒަށް ލިބުނު ބޮޑު މޮޅަކާއެކު އެވެ. އެންމެ ފަހުގެ އަދަދުތަކަށް ބަލާއިރު ފައްޔާޒު ވަނީ 61 ޕަސެންޓް ހޯދައިފަ އެވެ. އިންތި އަށް ހޯއްދެވުނީ 22 ޕަސެންޓެވެ.\nރައީސް އިބްރާހިމް މުހައްމަދު ސޯލިހުގެ އުފަން ރަށް ހިންނަވަރުގައި ފައްޔާޒާއި އޭނާގެ ކެމްޕެއިން ޓީމުން ބޭއްވި ހަރަކާތަކަށް ފަހު ފޮޓޯއެއް ނަގަންގަވަނީ.\nރައީސް އިބްރާހިމް މުހައްމަދު ސޯލިހުގެ ތާއީދާ އެކު ނުކުންނެވި ފައްޔާޒު އަދި ކުރީގެ ރައީސް އަދި އެމްޑީޕީގެ ރައީސް މުހައްމަދު ނަޝީދުގެ ކެންޑިޑޭޓެއްގެ ގޮތުގައި ހުންނެވި އިންތި ވެސް ހުރިހާ ރަށަކަށް ވަޑައިގެން އެ ބޭފުޅެއްގެ ސިޔާސަތާއި ޕާޓީއަށްޓަކައި ކޮށްދޭނެ ކަންކަން ތަކުރާރުކޮށް ވިދާޅުވެދެއްވި އެވެ. ފައްޔާޒާ ހިލާފަށް އިންތި އާއި އޭނާގެ ޓީމުން ގެންދިޔައީ ފައްޔާޒު ހޮވައިފި ނަމަ އެމްޑީޕީ އަށް ލިބޭނެ ގެއްލުމުގެ ވާހަކަތައް ކެނޑިނޭޅި ވިދާޅުވަމުންނެވެ.\nއެމްޑީޕީގެ އަސާސީ ގަވަައިދުގައިވާ ގޮތުން ނަމަ ޗެއާޕާސަނަކީ ވަރަށް ނުފޫޒު ގަދަ، ބާރުވެރި މަގާމެކެވެ. ޕާޓީގެ އިންތިހާބުތައް ރާވައި އިންތިޒާމުކުރާނީ އެ މަގާމުގައި ހުންނަވާ ބޭފުޅެކެވެ. ޕާޓީގެ އެންމެ ބާރުގަދަ ގުނަން ކަމަށްވާ ގައުމީ މަޖިލީހާއި ކޮންގްރެސްގެ ރިޔާސަތު ބަލަހައްޓަވާނީ ޗެއާޕާސަނެވެ. އެ ނޫން އެހެން މުހިންމު ކަންކަން ވެސް ޗެއާޕާސަން ކުރައްވާނެ އެވެ.\nމިދިޔަ ބުދަ "މިހާރު" އަށް ދެއްވި އިންޓަވިއުއެއްގައި ފައްޔާޒު ވިދާޅުވީ، ދުނިޔޭގައި ނެތް ވަރުގެ ނުބައި މީހަކަށް ކުއްލިއަކަށް އޭނާ ބަދަލުކޮށްލި އިރު، އިންތިގެ ނަޒާހަތްތެރި ނަމަ އެ ހިސާބަށް ނުގެންދަވާނެ ކަމަށެވެ.\nއިންތި އާއި ފައްޔާޒު: ޗެއާޕާސަންގެ އިންތިހާބު ކުރިއަށް ގެންދިޔައީ ވަރަށް ވާދަވެރިކޮށް.\nއޭނާ ވިދާޅުވީ، ކެމްޕޭން ފެށުނީއްސުރެ ވައްކަމާއި ހިޔާނާތާއި ނުފޫޒާއި އެ ނޫން ވެސް ހުރިހާ ނުބައި އިލްޒާމެއް އަޅުވައި ބަދުނާމު ކުރަމުންދާތީ "ހިތުގައި ޖެހޭ" ކަމަށެވެ. އެކުގައި މަސައްކަތްތަކެއް ކުރެއްވި އިންތިގެ ފަރާތުން އެކަން ފެނުން އޭނާއަށް ގަބޫލު ނުކުރެއްވޭ ކަމަށް ވިދާޅުވި އެވެ.\n"ބައްލަވާ އެންމެ ފަހަރަކު ވެސް އަހާލިންތޯ އަޅުގަނޑާ ދޭތެރޭގައި ކުރާ ތުހުމަތުގައި ފަޔާއޭ މިކަން އޮތީ ކިހިނެއްތޯ. ހަމަ ވައްކަމޭ ނުފޫޒޫ ނަޒާހަތްތެރި ނަމަ ނުކިޔޭނެ," ފަޔާޒު ވިދާޅުވި އެވެ.\nޕާޓީގެ ވެރިކަން ގެއްލޭ ދުވަހު ޕާޓީ ހިންގޭނެ މީހަކަށް ނުވަންޏާ ކުރިމަގަކީ ކޮބާ؟؟؟\nޕާރޓީ އަހުލުވެރި ނޫން މީހެއްގެ އަތްމައްޗަށް ބިރުހުރި ކަމެއް ޕާރޓީއަށް\nކުރިމަގު ކަނޑައެޅުމުގެ މައްސޫލިއްޔަތު އެޅެނީ ވަކިކެންޑިޑޭޓެއްގެ ބޮލުގައިކަން ޤަބޫލެއްނުކުރެވެއެވެ. އެންމެރެަނގަޅު ކުރިމަގެއްރޭވޭނީ، ދދެކެންޑިޑޭޓުންވެސް ބައިވެރިވެ ވިސްނުންތެރިކަމާއި ޚިކުމަތްތެރިކަމާއިއެކު އެކުވެރިކަމާއިއެކު މަސައްކަތްކޮށްގެން. ނަމޫނާއަކަށްވާނީ އެއިރުން. ރުޅިބުނެ، ޕާޓީ ބައިކޮށް ދެއަތަށްދިޔައިމަ އެލިބެނީ މޮޅެއްނޫން. ދެފަރާތަށްވެސް އެލިބެނީ ވަރަށްބޮޑު ގެއްލުމެއް.\nމިހާކަވަރުން ނަސީދަށް އެއްޗެއް ވިސްނޭނެ ކަމަށް ދެކެން. ހުރިހާވެސް މައްސަލަކީ ހިސާބަށްވުރެން އަނގަބޮޑުވުމާ ބެހޭކަމެއް ނުބެހޭކަމެއްނެތުމާ ޕާޓީގެ އިސްމީހަކަށް ހުރެގެން ޕާރޓީގެ މެންބަރުންގެ ހިތްނުތަނަވަސް ވާ ޒާތްޒާތުގެ ވާހަކަ މީޑިޔާތަކުގައި ދައްކަމުން ގެންދިއުމެވެ. އޭގެތެރޭގައި ބަރުލަމާނީއަކާ ފެތެމުންދާ އޮޑިއަކާ މިކަހަލަ އެތަށް ވާހަކަ އެއް.\nފައްޔާޒަށް މަރުހަބާ، އިންތިއަށްވެސް ވެސް މަރުހަބާ، ހަގީގަތުގައި ފެށުނީއްސުރެ އިންތިއާއި އޭނާގެ ޓީމުން (ބޮޑު ކޯޗް ވެސް ހިމެނޭގޮތަށް) ދިޔައީ ބައިކޮޅަށް ގޯލް ޖަހަމުން. އިންތި ބަލިވާން ދމާވި ސަބަބަކީ އެއީ. ދެންވެސް އިތުރަށް ހަޑިނުހާވާ ރެފްރީ ކުއްވެރި ނުކޮށް ބަލި ގަބޫލުކުރުމާއި އެކު ފައްޔާޒާއި އެކު މަސައްކަތް ކޮށް 2023 ހޯދަން ގަދައަޅާ މަސައްކަތް ފަށަންވީ.\n22 ޕަސެންޓް ދޯ.!!!! 30 ޕަސެންޓް ހަމަވިނަމަވެސް ކިހާ ރަގަޅު!!!!!!


Shah ge dharifuluhu Suhana Bollywood ah nikunnan thayyaaru vanee\nޝާހުގެ ދަރިފުޅު ސުހާނާ ބޮލީވުޑަށް ނިކުންނަން ތައްޔާރު ވަނީ!\nބޮލީވުޑްގެ ސުޕަސްޓާ ޝާހްރުކް ހާންގެ އަންހެން ދަރިފުޅު، ސުހާނާ ހާން އޭނާގެ ފުރަތަމަ ފިލްމަށް ތައްޔާރުވަމުންދާ ކަމަށް ރިޕޯޓުތައް ބުނެފި އެވެ.\nސުހާނާ ދާދި ފަހުން ވަނީ "ދަ ގްރޭ ޕާޓް އޮފް ބްލޫ" ނަމަކަށް ކިޔާ ކުރު ފިލްމެއްގައި ވެސް މަސައްކަތް ކޮށްފަ އެވެ. އެކަމަކު މިހާރު އޭނާ ތައްޔާރުވަމުން ދަނީ އޭނާގެ ފުރަތަމަ ބޮޑު ފިލްމަށެވެ.\nދާދި ފަހުން އޭނާ ވަނީ ކޮލެޖު ނިންމާ، ގްރެޖުއޭޓު ވުމަށް ފަހު އެނބުރި މުމްބާއި އަށް ގޮސްފަ އެވެ. ޓައިުމްސް އޮފް އިންޑިއާ ނޫހުން ބުނީ ސުހާނާގެ ފުރަތަމަ ބޮޑު ފިލްމަށް ތައްޔާރުވުމުގެ ގޮތުން އޭނާގެ ބައްޕަ ކުރިން ކުޅެފައި ހުރި ފިލްމުތައް ބަލަމުންދާ ކަމަށެވެ.\nއެ އާއިލާ ދިރިއުޅޭ ގެ، މަންނަތުގައި ހުންނަ ތިއޭޓަރުގައި ސުހާނާ ދަނީ ބައްޕަ، ޝާހުގެ އެކްޓިން ދަސް ކުރުމަށް ކުރީގެ ފިލްމުތައް ބަލަމުން ކަމަށް ވެއެވެ.\nކޮލެޖުގައި އުޅުނު އިރުވެސް ސުހާނާ ވަނީ ސްޓޭޖު ޑްރާމާތަކުގައި މަސައްކަތް ކޮށްފަ އެވެ. އޭގެ ތެރޭގައި މަޝްހޫރު އިނގިރޭސި ލިޔުންތެރިޔާ ވިލިއަމް ޝޭކްސްފިއާގެ ރޯމިއޯ އެންޑް ޖޫލިއެޓް ހިމެނެ އެވެ.\nއެ ސްޓޭޖު ޑްރާމާ ފެނުމާއެކު ޝާހުގެ ސަޕޯޓަރުން ވަނީ ސުހާނާ ވެސް ފިލްމީ އިންޑަސްޓްރީ އަށް ނިކުތުމަށް ގޮވާލާފަ އެވެ. ސުހާނާގެ އެންމެ ގާތް އެކުވެރިޔާ އަދި އެކްޓްރެސް އަނަންޔާ ޕާންޑޭ ވެސް ބުނެފައި ވަނީ ސުހާނާ އަކީ އެކްޓިން ހުނަރު މޮޅު މީހެއް ކަމަށެވެ.\nދާދި ފަހުން ޝާހުގެ ފިރިހެން ދަރިފުޅި އާރްޔަން ހާން ވެސް ވަނީ ބޮލީވުޑާ ގުޅުން ހުރި މަސައްކަތެއް ކޮށްފަ އެވެ. އެއީ "ދަ ލަޔަން ކިންގް" ހިންދީ ބަހުން ޑަބް ކުރިއިރު އޭގެ ކެރެކްޓާ އަކަށް އަޑު އެޅުމެވެ.\nބައެއް ރިޕޯޓުތައް ބުނާ ގޮތުން އާރްޔަން އަދި ސުހާނާ ވެސް ބޭނުން ވަނީ ބޮލީވުޑްގައި މަސައްކަތް ކުރާށެވެ. ޝާހުގެ އާއިލާ އިން ވަނީ މިދިޔަ މަހު ރާއްޖޭގައި ޗުއްޓީ ހޭދަ ކޮށްފަ އެވެ. އެ ޗުއްޓީ އަށް އައީ ސުހާނާގެ ގްރެޖުއޭޝަނަށް ފަހު އެވެ.


Teacherunnai school kudhinnah Dhiraagu in hiley data package eh | Mihaaru\nއިންޓެނެޓް ޕެކޭޖާ ގުޅޭ ގޮތުން އެޑިއުކޭޝަން މިނިސްޓަރު ދިރާގުގެ ބޭފުޅުންނާ ބައްދަލު ކުރައްވަނީ- ފޮޓޯ: ދިރާގު\n29 މާޗް 2020 - 16:31 71 comments\nކޮވިޑް-19 އާ ގުޅިގެން ސްކޫލްތަކާއި ކޮލެޖުތައް ބަންދުކޮށް އޮންލައިންކޮށް ކިޔަވައިދޭން ވަނީ ފަށައިފަ އެވެ. އެހެންކަމުން މިއީ، މި ދަނޑިވަޅު ޓީޗަރުންނާއި ދަރިވަރުންނަށް ލުއި ގޮތްތައް ހޯދައިދިނުމަށް ތައާރަފު ކުރި ޕެކޭޖެއް ކަމަށް ދިރާގުން ބުނެ އެވެ.\nމި މޯބައިލް ޑޭޓާ ޕެކޭޖަކީ5ޖީބީގެ ޑޭޓާ ޕެކޭޖެކެވެ. މި ޕެކޭޖު 30 ދުވަސް ވަންދެން ބޭނުން ކުރެވޭނެ ކަމަށް ދިރާގުން ބުންޏެވެ. މި ޕެކޭޖު ލިބޭނީ އެޑިއުކޭޝަން މިނިސްޓްރީން ދިރާގާ ހިއްސާ ކޮށްފައިވާ ދިރާގުގެ ޕޯސްޓްޕެއިޑް އާއި ޕްރީޕެއިޑް އާއި މަމެން އަދި އެހެނިހެން ދިރާގު މޮބައިލް ހިދުމަތް ބޭނުންކުރާ ދަރިވަރުންނާއި ޓީޗަރުންނަށެވެ.\nކޮވިޑް-19 އާ ގުޅިގެން، ދިރާގުން އަންނަނީ އިންޓަނެޓް ބޭނުންކޮށްގެން ތައުލީމް ފޯރުކޮށްދޭން މަގުފަހި ކޮށްދިނުމަށް އެކި ގޮތްގޮތުން މަސައްކަތްކުރަމުންނެވެ. އެގޮތުން، އެ ކުންފުނީގެ ކަސްޓަމަރުންނަށް އިތުރު ޑޭޓާ އާއި ޑިސްކައުންޓްސް ވަނީ ދީފަ އެވެ. އަދި ފިކްސްޑް ބްރޯޑްބޭންޑް ކަސްޓަމަރުންނަށް 30 ޕަސެންޓް އިތުރު ޑޭޓާ އާއި ހުރިހާ އެޑް-އޮންތަކުން 50 ޑިސްކައުންޓް އަދި ހިލޭ 10ޖީބީ ވެސް ވަނީ ދީފަ އެވެ.\nދިރާގުން ބުނިގޮތުގައި، މި ޑޭޓާ އެލަވަންސްގެ ސަބަބުން ކިޔަވާ ކުދިންނާއި ޓީޗަރުންނަށް އޮންލައިން ކްލާސްރޫމް ހިންގުމަށާއި ރިމޯޓް އެޑިއުކޭޝަންގެ އެކި ވަސީލަތްތައް ބޭނުންކުރުމަށް އިތުރު ލުއިފަސޭހަތައް ލިބޭނެ ކަމަށް އުންމީދު ކުރެވެ އެވެ. އަދި އިންޓަނެޓްގެ ހިދުމަތް މިދުވަސްވަރު ޒިންމާދާރު ގޮތުގައި ހުރިހާ ކަސްޓަމަރުން ވެސް ބޭނުން ކުރުމަށާއި ސިއްހީ މާހިރުންގެ އިރުޝާދާ އެއްގޮތަށް އަމަލުކޮށް ފަރުދީ ޒިންމާ އަދާކުރުމަށް ދިރާގުން އިލްތިމާސް ކުރެ އެވެ.\nއިތުރު ލިޔުންތައް އެޑިއުކޭޝަން މިނިސްޓްރީ ދިރާގު ދިރާގު އިންޓަނެޓް ކިޔަވާކުދިން ޓީޗަރުން


Iran aa sharutheh nethi mashvaraa kuran beynunvaa kan America in angaifi | Mihaaru\nއީރާނުން ދިން މިސައިލް ހަމަލާތަކަށް ފަހު ވައިޓް ހައުސްގައި ޓްރަމްޕް ރޭ ވާހަކަ ދައްކަވަނީ. --ފޮޓޯ:އޭއެފްޕީ\nއީރާނާ ޝަރުތެއް ނެތި މަޝްވަރާ ކުރަން ބޭނުންވާކަން އެމެރިކާ އިން އަންގައިފި\n09 ޖެނުއަރީ 2020 - 18:545comments\nއދ. އަށް ފޮނުވި ސިޓީއެއްގައި އެމެރިކާ އިން ވަނީ އީރާނުގެ ގުދުސް ފޯސްގެ ކޮމާންޑަރު ގާސިމް ސުލައިމާނީ އަވާހަރަކޮށްލުން ދިފާއުކޮށްފަ އެވެ. އިރާގުގައ އެމެރިކާ ސިފައިން ތިބޭ މަރުކަޒުތަކަށް އީރާނުން މިސައިލް ހަމަލާ ދިނީ ސުލައިމާނީގެ މަރުގެ ބަދަލު ހިފުމަށެވެ.\nއދ.ގެ ސަލާމަތީ މަޖިލީހަށް އެމެރިކާ އިން ފޮނުވި ސިޓީގައި ބުނެފައި ވަނީ އީރާންއާ މަޝްވަރާ ކުރަން ބޭނުން ވަނީ އިތުރު ކުރިމަތިލުމަކަށް ނުދާން ކަމަށެވެ. އަދި މެދުއިރުމަތީގައި އެމެރިކާގެ ރައްޔިތުންނާއި ތަންތަން ހިމާޔަތް ކުރުމަށް އިތުރު ފިޔަވަޅުތައް އަޅާނެ ކަމަށް ވެސް ސިޓީގައި ބުނެފައިވެ އެވެ.\nއދ. އަށް ކަނޑައަޅާފައި ހުންނަ އީރާނުގެ ސަފީރު ވިދާޅުވީ އެ ގައުމާ ދެކޮޅަށް ދަތިކުރުމުގެ ފިޔަވަޅު އަޅައިގެން އެމެރިކާ އިން މަޝްވަރާ އަށް އެދި ހުށަހެޅުމުން ގަބޫލް ކުރަން ދަތި ކަމަށެވެ.\nއެމެރިކާގެ ރައީސް ޑޮނަލްޑް ޓްރަމްޕް މީގެ ކުރިން ވެސް ވަނީ އެއްވެސް ޝަރުތެއް ނެތި އީރާންއާ މަޝްވަރާ ކުރަން ހުށަހަޅުއްވައިފަ އެވެ. އަދި އީރާނުގެ ރައީސް ހަސަން ރޫހާނީއާ ބައްދަލު ކުރެއްވުމަށް ވެސް ހުށަހެޅުއްވި އެވެ. ނަމަވެސް އީރާނުގެ ރޫހާނީ ލީޑަރު އާޔަތުﷲ އަލީ ޚާމަނާއީ ސެޕްޓެމްބަރު މަހު ވިދާޅުވެފައި ވަނީ އެމެރިކާއާ އެކު ދޭދޭ މަޝްވަރާ ކުރުމެއް ނޯންނާނެ ކަމަށެވެ. އަދި އެމެރިކާގެ ސިޔާސަތަކީ އީރާނަށް ޕްރެޝަރު ކުރުން ކަމަށް ވެސް ވިދާޅުވި އެވެ.\nއިތުރު ލިޔުންތައް އ.ދ. އީރާން އެމެރިކާ


SunOnline: Party than suspend kuran ulhenee idhikolhuge aiy bannan: PPM-PNc\nޕާޓީތައް ސަސްޕެންޑު ކުރަން އުޅެނީ އިދިކޮޅުގެ އަތް ބަންނަން: ޕީޕީއެމް-ޕީއެންސީ\nމުހައްމަދު މުޒައްޔިން ނާޒިމް 16 Sep 2020, 20:48\nއިދިކޮޅު ޕީޕީއެމް-ޕީއެންސީގެ ލީޑަރުން:ޕާޓީތައް ސަސްޕެން ކުރަން އުޅެނީ އިދިކޮޅުގެ އަތް ބަންނަން ކަމަށް އެ ކޯލިޝަނުން ބުނޭ -- ސަން ފޮޓޯ/ ފަޔާޒު މޫސާ\nސިޔާސީ ޕާޓީތައް ސަސްޕެންޑް ކުރެވޭ ގޮތަށް ސިޔާސީ ޕާޓީތަކުގެ ގާނޫނަށް އިސްލާހު ގެންނަ މަސައްކަތް ކުރަނީ އިދިކޮޅުގެ އަތް ބަންނަން ވެގެން ކަމަށް ޕީޕިއެމް-ޕިއެންސީ ކޯލިޝަނުން ބުނެފި އެވެ.\nސިޔާސީ ޕާޓީތަކުގެ ގާނޫނަށް އިސްލާހުގެ ގެނައުމުގެ ބިލު ޑްރާފްޓް ކުރުމުގެ މަސައްކަތް ބަންޑާރަނައިބުގެ އޮފީހުން އަންނަނި ކުރަމުންނެވެ. އިލެކްޝަންސް ކޮމިޝަނުން އަންނަނީ އެ ކޮމިޝަންގެ ފަރާތުން ގާނުނަށް ގެންނަން ބޭނުންވާ އިސްލަހުތައް ހިމެނޭ ޑްރާފްޓެއް ބަންޑާރަ ނައިބުގެ އޮފީހަށް ހުށަހަޅުމުގެ މަސައްކަތް ކުރަމުންނެވެ.\nއެގޮތުން ޕާޓީތައް ގާނޫނުތަކާ ހިލާފުވެއްޖެނަމަ، ވަކި މުއްދަތަކަށް ސަސްޕެންޑް ކުރެވޭ ގޮތަށް ގާނޫނަށް އިސްލާހު ގެނައުމަށް އެ ޑްރާފްޓްގައި ވަނީ ހިމަނާފައެވެ.\nއެ ޑްރާފްޓާ ގުޅޭ ގޮތުން ވާހަކަ ދައްކަވަމުން އިދިކޮޅު މައި ޕާޓީ ޕީޕީއެމްގެ ނައިބު ރައީސް އަދި ރައްޔިތުންގެ މަޖިލީހުގެ ނައިފަރު ދާއިރާ މެމްބަރު އަހްމަދު ޝިޔާމް "ސަން"އަށް ވިދާޅުވީ، އެ އިސްލާހަކީ ޕާޓީތައް ޒިންމާދާރު ކުރުމުގެ ނިޔަތުގައި ގެންނަ އުޅޭ އިސްލާހެއް ނޫން ކަމަށެވެ. އަދި އިލެކްޝަންސް ކޮމިޝަނުން ހިނގަނީ ރައީސް އިބްރާހިމް މުހައްމަދު ސޯލިހް ބޭނުންވާ ގޮތަށް ކަމަށާއި އެ އިސްލާހަކީވެސް އެމަނިކުފާނު ބޭނުންވެގެން ގެންނަ އުޅޭ އިސްލާހެއް ކަމަށް އޭނާ ތުހުމަތު ކުރެއްވިއެވެ.\n"ވެރިކަން ވެއްޓި ދާނެތީ، ވެރިކަން ނިމިދާނެތީ އެކަމުގެ ބިރުން [ރައީސް] އިބްރާހިމް މުހައްމަދު ސޯލިހް ބުނެގެން ސިޔާސީ ޕާޓީތަކުގެ ގާނޫނަށް ގެންނަ އުޅޭ އިސްލާހެއް ތި އިސްލާހަކީ [ޕަޓީތައް ސަސްޕެންޑްކުރެވޭ ގޮތަށް ހެންދުން]. ސަސްޕެންޑް ކުރީމަ އެމީހުންނާ ވާދަ ކުރާ ޕާޓީއެއް ނޯންނާނެއެއެއްނު،" ޝީޔާމް ވިދާޅުވިއެވެ.\nޝިޔާމް ވިދާޅުވީ، މި ސަރުކާރުން ބޭނުން ވަނީ އިދިކޮޅު ވާދަވެރި ޕާޓީތައް ހުއްޓުވުމަށް ކަމަށެވެ.\n"އަޅުގަނޑުމެން މި ދަންނަވަނީ ތިއީ ސީދާ އަޅުގަނޑުމެންގެ އަތް ބަންނަންވެގެން ކުރަން އުޅޭ ކަމެއް. އިދިކޮޅު ވާދަވެރި ސިޔާސީ ޕާޓީތަކުގެ އަތް ބަންނަން ވެގެން ކުރަން އުޅޭ ކަމެއް،" ޝިޔާމް ވިދާޅުވިއެވެ.\nޝިޔާމް ވިދާޅުވީ، އިލެކްޝަންސް ކޮމިޝަނުން އިންޑިއާއެކު އެމްއޯޔޫއެއްގައި ސޮއިކޮށްގެން އެކުގައި މަސައްކަތް ކުރަމުންދާ ކަމަށެވެ. އަދި ސިޔާސީ ޕާޓީތަކުގެ ގާނޫނަށް އިސްލާހު ގެނައުމަށް ޑްރާފްޓް އެކުލާވާލީވެސް އިންޑިއާއިން ބޭނުންވާ ގޮތައް ކަމަށް ޝިޔާމް ތުހުމަތު ކުރެއްވިއެވެ.\n"މީޑިއާތަކަށް އެނގެން ޖެހޭ އެއީ ކޮންކޮން އެއްބަސްވުންތަކެއް ކަން. ތިއީ ސީދާ އިންޑިއާއިން އޮޕަރޭޓް ކުރާ، އިންޑިއާއާއެކު ކުރެވޭ މަސައްކަތެއް [ގާނުނަށް އިސްލާހު ގެނައުންް] މި ސަރުކާރު ދިފާއު ކުރުމަށް،" ޝިޔާމް ވިދާޅުވިއެވެ.\nއިލެކްޝަންސް ކޮމިޝަނުން ބުނި ގޮތުގައި ސިޔާސީ ޕާޓީތައް ރެގިއުލޭޓް ކުރާ ފަރާތުގެ ހައިސިއްޔަތުން ކޮމިޝަނަށް ފާހަގަ ކުރެވޭ ކަންކަން ހިމަނައިގެން ޑްރާފްޓް އެކުލަވާލުމުގެ މަސައްކަތް ކުރަމުން އަންނަ ކަމަށެވެ. އެގޮތުން ގާނޫނަށް ގެންނަ 75 ޕަސަންޓް ބަދަލާއެކު މި މަހު އެ ޑްރާފް ބަންޑާރަނައިބު އޮފީހަށް ހުށަހަޅާނެ ކަމަށް އެ ކޮމިޝަނުގެ ނައިބު ރައީސް އަހްމަދު ކްރަމް ވިދާޅުވި އެވެ.\nޑްރާފްޓް އެކުލަވާލުމުގެ މަސައްކަތް ފެށީވެސް ސިޔާސީ ޕާޓީތަކުގެ މަޝްވަރާއާއެކު ކަމަށާއި އެ ޑްރާފްޓްގައި ފައިނަލްކޮށް ބަންޑާރަނައިބު އޮފީހަށް ހުށަހަޅާނީވެސް އެ ފަރާތްތަކާ މަޝްވަރާކުރުމަށްފަހު ކަމަށް އިލެކްޝަންސް ކޮމިޝަނުން ބުނެއެވެ.